喺呢個過程入面，啲氣體可能會反彈返出嚟或者加熱得好犀利，令到股氣體開始向核心以外擴張，如果呢股擴張力夠勁，粒恆星會爆炸，並且將自己內部嘅氣體射出去自己周圍嘅太空嗰度，喺周圍嘅空間形成一團氣體，而呢團氣體會受到超新星爆炸嘅強大能量離子化，並且因為噉而開始發光。


佢喺2015年1月13號加入中國足球超級聯賽嘅廣州恆大淘寶隊踢波。2015年11月29號嘅亞足聯頒獎典禮入面，攞咗亞洲最佳外援。不過喺2020年因武漢肺炎大爆發嘅中國大陸出入境政策而冇返嚟踢波，後嚟因恆大集團債務危機，令球會陷入欠薪及瀕臨解散風波，2021年11月12號宣佈離開球會，2022年1月11號宣佈加盟山度士。


2014年8月19號，巴西隊新任主教練東加嗌咗高拉特入國家隊踢波 喺2014年9月9號嘅巴西同厄瓜多爾嘅比賽入面正式出場。2019年5月尾，高拉特話會響2022年世界盃外圍賽起轉為代表中國，因為2020年佢喺中國住滿5年，夠資格歸化代表中國隊。


加州卷係北美流行嘅一款壽司卷，主要材料係青瓜、仿蟹柳、牛油果同蛋黃醬，再用紫菜同壽司飯捲起，面頭灑白芝麻同仿蟹子。雖然個名叫加州，不過發明佢嘅地方有兩個版本，一個係加州洛杉磯，另一個係加拿大溫哥華，都係話1970年代頭開始有。


禾徑山路花園，香港公園之一，遊樂場之一，喺粉嶺東面萊洞，梧桐河以北，沙頭角公路同禾徑山路交界，香園圍公路天橋邊，英文叫Wo Keng Shan Road Garden。行政上歸北區。設施有寵物共享公園，以及涼亭、陰棚、公園座椅、狗糞收集箱。


納閔，馬來西亞一城一埠，亦係一島。地理上喺婆羅洲東北，近沙巴岸，對住南中國海，係馬來西亞少有嘅深水港，亦係一個自由貿易港同旅遊勝地。行政上叫納閔聯邦直轄區。納閩本來係沙巴州一部分，但喺1984年成為聯邦直轄區之後，納閩屬於馬來西亞獨自嘅行政區劃，從此受聯邦政府直接管轄，唔再由沙巴州政府管制。


2018年太平洋颱風季泛指喺2018年全年內任何時間，喺赤道以北及國際換日線以西嘅太平洋水域，以及南海所產生嘅熱帶氣旋。雖然有關方面並冇設立爾個颱風季嘅指定期限，但大部份喺西北太平洋嘅熱帶氣旋通常都會喺5月至12月期間形成。


呢篇文嘅範圍僅限於赤道以北及國際換日線以西嘅太平洋以及南中國海水域。喺赤道以北及國際換日線以東嘅太平洋水域產生嘅風暴就被稱為颶風，並被列入2018年太平洋颶風季。喺西太平洋產生嘅熱帶風暴係由日本東京颱風中心命名，國際編號係18xx，而美國聯合颱風警報中心會將嗰帶嘅熱帶低氣壓編上W字尾嘅編號。


2018年5月4號，兩個低壓區喺關島東面海域形成，聯合颱風警報中心畀咗擾動編號96W同97W，並將24個鐘頭之內形成熱帶氣旋嘅機會評為「低」。第二日，97W將96W吞併並增強，令聯合颱風警報中心發佈嘅熱帶氣旋形成嘅機會跳過「中」而直接評為「高」。


咪芝巨星係香港商業電台叱咤903嘅節目，連埋廣告每集係六十分鐘。響2020年2月1號到2022年7月30號星期六下晝一點至兩點播放。由阮小儀同埋和泉素行主持。節目係帶聽眾到各地唔同地方嘅滋味細節。主題曲係由The Boogie Playboys製作。


筏可精於經營，收錢做法事，改善僧人生活，之不過咁又破咗壞大嶼山清修，佛門轉向商業。佢要做大寶蓮寺，吸引更多人來。所以起咗大雄寶殿。一九七〇年完工，又宣佈要起天壇大佛，所耗人力財力不菲。由於年時已高，交畀出家年資淺嘅佢外甥打理。


老爺嶺嘅黑龍江部分開闢咗自然保護區，叫做老爺嶺東北虎國家級自然保護區，呢度生活住東北虎，係國家保護動物，野生東北虎都幾珍稀，所以劃做保護區來畀佢哋棲息。近年來啲監測顯示，老爺嶺嘅野生東北虎開始活躍，所以政府打算將老爺嶺劃入「東北虎豹國家公園」嘅建設計劃。


老爺嶺喺吉林嘅東部，西面係吉林盆地、舒蘭盆地，東面係蛟河盆地，係拉法河同第二松花江右側支流嘅分水嶺。佢向東北延伸，喺蛟河盆地北面接住張廣才嶺，南面嘅延伸過咗松花湖，會到吉林哈達嶺。老爺嶺係長白山系嘅一部分，夾埋啲餘脈，長度好長，可以從牡丹江上游去到完達山，所以係牡丹江同穆棱河呢兩支水系嘅分水嶺。


山地高程大抵係中高，啲山頂偏圓鈍，海拔喺六百到一千米之間，相對高度600米以上，北部嘅山勢低緩啲。主要山峯有老爺嶺峰、康大砬子、楊木大頂子，佢哋嘅海拔都喺一公里以上。山地南部係松花湖地區，比較高大，樹亦好密。


因爲老爺嶺周圍有水流，係個分水嶺，所以啲峽谷畀水系切割，形成深峻嘅河谷。老爺嶺山體岩石主要係玄武岩，喺新生代時因爲岩漿噴發而形成，噉係由於地質上造山運動令地質活動活躍，火山活動強烈，呢個同成個長白山系嘅形成有關。


係指喺日本2011年3月11號發生嘅東北地方太平洋近海地震、同埋伴隨而來嘅海嘯以及餘震所引發嘅大規模災害。受災地區主要集中喺東北、北海道、關東等日本東部地區，特別係距離震央最近嘅福島、岩手、宮城等縣，呢三個縣嘅沿海地區遭到強烈嘅海嘯襲擊，大部分離海岸唔夠3公里嘅地區被海嘯淹沒，好多沿海城市同人造設施被摧毀，淨係喺宮城一個縣死亡、失蹤人數接近11,000人，經濟損失難以估計。


2011年3月11號14時46分18.1秒，宮城縣牡鹿半島東南偏東約130公里嘅西北太平洋海域發生地震矩規模9.0嘅地震，震源深度約24.4公里，係喺日本有記錄以嚟規模最大嘅地震。呢次地震屬大型逆衝型地震，喺宮城縣栗原市測得震度7，喺宮城縣，福島縣等4縣共計36個市町村測得震度6弱以上。


呢樖嘢嘅高度去到卅幾米、胸徑3米、樹幹比較直、樹形比較整齊。而佢啲葉係扁平嘅線形，背面有兩條白色平行嘅氣孔帶。樹公同樹乸都係同樣，一般喺春天同夏天開花，而佢啲花方面，花公係柱形、花乸係圓形，佢嘅結果係出直立兼圓柱體嘅毬果，有圓形的種鱗。


1988年10月18號，澳巴成立22號。初期以黑沙環黃金廣場做總站，途經黑沙環第五街、慕拉士大馬路、俾利喇街、美副將大馬路、二龍喉公園、水坑尾、約翰四世大馬路、葡京、澳氹大橋、凱悦、氹仔三家村、氹仔卓家村、官也街、地堡街、澳門賽馬會、奧林匹克圓形地、凱悦、澳氹大橋、友誼馬路、賈羅布、八角亭、水坑尾、荷蘭園、高士德、俾利喇、黑沙環同祐漢。


2017年10月14號，因為廉政公署踢爆交通事物局多年冇按《嘉樂庇大橋、友誼大橋及引橋規章》管制，任得超過十五噸以上嘅巴士行嘉樂庇總督大橋，損害大橋使用年期，所以開始嚴格執行十五噸以下嘅巴士先畀用嘉樂庇總督大橋，呢條線用車先改用五洲龍FDG6101G同宇通ZK6115HG1大巴。


喺日野RX4JFKA投入服務之後，就派咗幾部落嚟呢條線度行，不過就冇大巴行呢條線，但係隨住乘客係噉增加，原嚟嘅日產小巴應付唔到咁多人，再加上政府要求澳巴將服役咗成十幾年嘅舊車退役，所以喺2003年就派日野HR1J低地台巴士嚟行呢條線，後來又喺2005年派日野HR7JPAE低地台巴士行呢條線，提升載客能力。


2011年8月1號開始，因為新巴士服務模式規定廿二號一定要用大巴嚟行，所以就改派日野HR7JPAE巴士、五洲龍FDG6121GC3、樣辦車五洲龍FDG6110G同新買返嚟嘅五洲龍FDG6101G低地台巴士嚟行呢條線，係澳巴用車最多嘅一條日間巴士線。


而五洲龍FDG6920G間唔中都被派到呢條線度，五洲龍FDG6951G亦曾經行過呢條線。自2014年12月11號開始就加入咗六架新款宇通ZK6118HGE低地台巴士嚟行呢條線，同時五洲龍FDG6121GC3退出公共巴士服務，2014年12月30號又有更多呢款新車出街，喺2014年嘅最後一日五架新款宇通ZK6128HGE低地台巴士全部出街都係行呢條線，喺呢個時候，澳巴嘅日野HR7JPAE開始退出公共巴士服務。


2017年10月14號，因澳門特區政府交通事物局收緊使用嘉樂庇總督大橋通行嘅車輛重量限制，呢條線只可以用宇通ZK6115HG1大巴，原屬於新時代車隊，本線嘅宇通ZK6128HGE就轉去新時代服役到2018年8月1號。


2006年1月16號，澳巴廿二號一架日產Civilian小巴，由氹仔賽馬會開去祐漢時，啱啱行完嘉樂庇總督大橋之後就失控，好似波子機噉撞塌嗮啲石壆同亞馬喇前地嘅整路工程啲圍欄，車頭隊咗入地盤大洞入面，而車嘅後半部就擱腰喺馬路上面。


而今嘅七十士譯本並冇爾13處冇直譯嘅地方，而且段故講嘅嗰次亦只係譯咗五經，所以而今嘅七十士譯本，就算淨計五經嘅部分，都唔係最初嘅版本，現代嘅猶太人就因為咁就話佢唔正宗，但係有學者比較咗七十士譯本、死海古卷同現代猶太人視為正宗嘅馬所拉經文，發現有幾度地方係馬所拉經文唔合邏輯，但係死海古卷同七十士譯本唔單止夾，而且都合邏輯，表示喺某啲地方，七十士譯本反而係比較可靠。


耶律阿保機嘅前輩係契丹迭剌部嘅酋長同軍事首領。佢喺901年被擁立為軍事首領，之後冇幾耐就做酋長。佢以武力征服契丹附近嘅地區，捉咗好多漢人同其他族裔嘅人。907年佢被選為部落聯盟嘅首領，連任九年。佢利用漢人，並且採納佢哋嘅建議，決定要將三年一次嘅選舉制度改為世襲制度。


第11屆中華民國立法委員選舉預計民國113年1月13號舉行，同中華民國第16任總統、副總統選舉一齊舉行。呢次選舉係中華民國立法院採用單一選區兩票制後嘅第6次選舉。第11屆立法院嘅總席次共113席，有73席區域立法委員由單一選區選出，6席原住民立法委員由複數選區選出，34席全國不分區同僑居國外國民立法委員由比例代表制選出。


2014年反對服貿嘅民眾黨主席兼總統候選人柯文哲，去到2023年6月主張重啟兩岸服貿協議，不過建議被各方批評，時代力量發言人余佳蒨指喺而家嘅社會環境同國際政經局勢之下，台灣無空間同中國談論經濟合作。民進黨多名立委對此批評，林楚茵痛批柯文哲當初因為太陽花學運而起，依家咁做對唔住佢嘅支持者。


高房價問題日漸成為台灣其中一個重要，並且有唔同政黨關心嘅社會問題，其中時代力量喺2023年6月就公布一項民意調查指出，有77%民眾支持開徵「空屋稅」，希望政府盡快落實。國民黨亦批評執政嘅蔡英文喺2012年選總統嗰陣訴諸好多彷彿相關政策，但好多變做空頭支票。


台灣道路設計問題近年已經成為唔少人關注嘅問題，美國有線電視新聞網CNN喺2023年初一篇報道甚至形容台灣道路係「交通地獄」，不利國際觀光。交通議題亦成為部分台灣人關注並喺選舉關心到嘅議題，其中時代力量陳椒華、邱顯智、王婉諭等，都促請政府各部門進一步協調。


另外，民進黨高嘉瑜亦曾經亦喺交通委員會就「行人地獄」嘅指控，對政府質詢。國民黨游毓蘭同民眾黨邱臣遠，時代力量陳椒華等人，亦曾經一齊開記者會，喊政府嘅行政院同交通部應該快啲將「交通安全基本法」嘅草案提交立法院審議。


選前涉及媒體牌照同股權爭議嘅分別有鏡電視同埋三立集團。其中《鏡週刊》喺申請牌照開設鏡電視期間，先後爆出多項爭議。民眾黨蔡壁如、國民黨賴士葆同時代力量陳椒華，曾經公開質疑鏡電視機顧問費用同人事費用有無《鏡週刊》切割，唔少董事先後離開等問題。


另外，三立集團被指透過唔同子公司，控制有線電線系統業者中嘉嘅股權27％，做成媒體壟斷，已經達到撤照嘅程度。其中陳椒華質詢時就質疑， 國家通訊傳播委員會明知問題而不作為。去到2023年10月，時代力量邱顯智揭露，就連鏡電視大股東萬海集團都入投中嘉，跨越反媒體壟斷嘅規定。


惡性通貨膨脹，簡稱惡性通脹，係指極快嘅通脹。定義上，如果一個經濟體啲貨品服務嘅價每月升超過 50% 或者每年升超過 1,000% ，就可以算係有惡性通脹，例如據報 2017 年嘅委內瑞拉就出現超過 4,000% 嘅通脹率。


混合格鬥係而家世界格鬥競技嘅其中一大主流，最初由於打擊系選手同地戰系選手兩班人喺度拗邊種格鬥技巧最好揪，鬥吓鬥吓就演變成呢種新類型嘅格鬥形式。亦即係話，去得打混合格鬥，就至少要識晒打擊同地戰兩種格鬥技巧，就算其中一樣唔叻，但點都唔可以唔識，喺混合格鬥發展早期，就有好多打擊系選手睇小地戰式格鬥，結果一撻咗落地就畀人打到無得還手。


MMA 混合格鬥所推崇嘅，係一種無規則形式嘅格鬥競技，即所謂嘅 No holds barred，但由於No holds barred 呢個叫法畀人感覺好似爛仔打交咁，為咗畀呢種格鬥形式更有運動意義，所以先改叫做「Mixed martial arts」混合格鬥。


崑劇係中國最古老既劇種，所以又叫做「百戲之祖」。崑劇係用崑曲呢種唱腔去演出傳奇雜劇既舞台表演，就好似粵劇同埋粵曲既關係一樣。同粵劇、粵曲一樣，崑劇同埋崑曲呢兩個詞語有時會互用，例如講崑曲既時候，有時其實係講緊崑劇。


祠入邊有蘇洵、蘇軾、蘇轍，以及程夫人、任採蓮、蘇八娘、王弗、王閏之、王朝雲、史夫人，仲有蘇家六公子等十幾人嘅塑像。仲有木假山堂、古井、洗硯池等蘇家遺跡。珍藏4件一級文物、24件二級文物、696件三級文物。


三蘇祠原先係佔地大約5畝嘅庭院，有古井、洗硯池、碑亭等遺跡。元代改宅為祠，明末毀於兵燹，清康熙四年眉州知州趙蔥芽喺原址仿原貌重建，嘉慶十一年擴建，加起東西廂房同方牆門道，以及重塑三蘇父子塑像，設置3座神龕。


收尾陸續擴建到而今佔地104畝嘅古典園林。2013年4月20號雅安地震，16處古代建築受損嚴重。2013年8月22號正式閉館修葺，呢次係自清康熙以來規模最大嘅維修工程，據說使咗大概9千萬人民幣。維修工程堅持按照「原形制、原結構、原材料、原工藝」嘅原則。


1958年，嚟自山西省嘅楊秉彝喺臺北市永康街開張第一間舖。佢早期專門販售食油興家，小籠包主要係副業。到咗1980年代之後開始停止販售油品，跟住主力整小籠包。1993年透過美國紐約時報嘅報導之後，鼎泰豐開始聲名遠播。


1996年，鼎泰豐首個海外門市喺日本正式開張。然之後一路拓展到美國、英國、阿聯酋、澳洲、新加坡、馬來西亞同埋中國等地，擁有多間分店。鼎泰豐無論係食材方面使用嘅配料都有相當程度嘅質素，仲包括侍應服務亦都迫近空中服務員嘅水平。


陳松伶本身一直想出一張發燒碟，佢接受黃柏高頭條日報專欄《PACO名人會》嘅時候提到，今次佢唔在意銷量，只係想做自己鍾意做嘅音樂。而呢次用咗6日去錄製，好似開咗十二場演唱會，但完全唔覺攰，自己呢次算係無憾。


不過，版權問題對陳松伶嚟講就係一個好大嘅困難，佢形容呢個係最難闖嘅關，當年一曲《天涯歌女》唱到街知巷聞，亦想唱《相聚一刻》，但都因版權問題無緣收錄。佢又話，以前做藝人混混沌沌，咩都有經理人處理，今次學識咗好多。


星火同盟，係個喺香港嘅非牟利組織，旨在幫抗爭者，包括提供喺被捕後嘅支援，同埋畀受到檢控嘅抗爭者膳食同交通津貼，主要幫「13+3」以外嘅政治犯，例如2016年旺角衝突等等嘅抗爭者。佢喺2019年反修例運動入面亦幫過好多抗爭者。


2019年反修例運動入面，星火同盟喺支援被捕示威者嘅工作上有好大嘅貢獻，亦收到好多支持者嘅捐款。11月21號之後，星火同盟喺匯豐銀行嘅戶口被銀行停用，理由係戶口用途唔符合當初申請嘅用途，銀行亦因為見到戶口有頻繁嘅現金交易而向警方舉報。


富豪海灣非凡情緣 ·  皆大歡喜 ·  奇幻潮 · 隨時候命 · 人生馬戲團 ·  法證先鋒 · 迎妻接福 ·  溏心風暴 · 我外母唔係人 · 金石良緣 · 法證先鋒II ·  溏心風暴之家好月圓 ·  搜神傳 · 珠光寶氣 · 老友狗狗 ·  蒲松齡 · 公主嫁到 ·  囧探查過界 · 點解阿Sir係阿Sir ·  九江十二坊 ·  荃加福祿壽探案 · 缺宅男女 ·  當旺爸爸 · 耀舞長安 ·  護花危情 · 幸福摩天輪 · 巨輪 ·  大藥坊 · 飛虎II · 華麗轉身 · 警犬巴打 · 巨輪II · 再創世紀


埃及同周邊領地嘅聖公宗社區起咗好多教堂、學校、診所同醫院，1908年，盧埃林·格溫）牧師被祝聖為耶路撒冷主教嘅副主教喀土穆主教，帶著聖公宗社區橫跨北非。1920年，該地區成立咗名為埃及暨蘇丹教區嘅新教區，格溫係埃及暨蘇丹首任教區主教。


由於埃及複雜嘅政治局勢，教區通過採用教派名「埃及聖公會」嚟同英格蘭教會保持距離。即管係咁，政治緊張局勢導致埃及好多聖公宗教堂同財產被佔領或摧毀，並驅逐咗好多英國神職人員。到1956年，呢度無駐地主教，成個教區只有四個牧師，耶路撒冷大主教臨時提供咗主教督導。


隨著廿一世紀初埃及教區發展，主教建立咗兩個主教地區，喺2007年任命非洲角地區主教同喺2009年任命北非地區主教。響甘貝拉州嘅宣教活動大規模擴展後，2019年又建立一個主教地區，已經擔任甘貝拉會吏長嘅拉詹·文森·雅各）祝聖為首任甘貝拉地區主教。


亞歷山大神學院）喺2003年成立，並喺2006年開始進行教育學生。學院位於埃及教區，運營兩個校園，一個喺亞歷山大，另一個喺開羅。授聖職申請人要受為期三年嘅神學同事奉文憑課程。學院重供應學位課程，達致攞到神學學士學位同神學碩士學位。


學院位於北非教區。項目喺2012年響比爾·馬斯克主教嘅指導下啟動，最初係一個本地遙距學習同平信徒培訓項目，喺2015年發展為聖西浦廉中心，校園設施連同突尼斯嘅聖喬治堂好近。中心連同已建立嘅亞歷山大神學院合作，喺2018年成為聖西浦廉學院。


學院位於甘貝拉教區，亦為非洲角教區提供培訓。佢喺2015年開放，為埃塞俄比亞嘅教會領袖提供培訓。學院使用「A College of the Anglican Church in Ethiopia」標語。


李國英喺1972年遠赴英國修讀法律課程，又喺當地娶妻生子。佢老婆係民主黨立法會議員鄭家富嘅表妹。佢喺1992年返香港發展，並返回大埔林村鄉間開設律師事務所，服務新界原居民。冇耐，佢就喺沙田參與社區工作，重認識喺沙田從事地區工作嘅民建聯黨員彭長緯，後來彭長緯推薦佢加入民建聯。


第1屆香港區議會選舉中，李國英喺大埔區議會嘅大埔墟選區順利當選區議員，重喺2003年連任。2000年，佢選為新界鄉議局增選委員。2004年，劉江華夥拍李國英，代表民建聯參選立法會新界東選區直接選舉，「爆冷」贏得立法會議席，同黨友兼同鄉張學明雙雙成為首次響立法會直接選舉當選嘅新界原居民。


陳志祥，人稱西瓜佬，係2019年元朗七二一事件入面其中一位出名嘅襲擊者，佢襲擊立場新聞女記者何桂藍嘅影像被正面錄低咗，係呢單襲擊事件嘅代表性影像，亦因此聲名大噪。雖然陳志祥已被香港警方拘捕，但佢去到2021年仍然無被警方起訴。


喺2021年2月，公民記者朝雲喺立場新聞發佈文章，表示查證到佢嘅 Facebook 帳號係『Jacky Chan』。佢經常喺Facebook 頻繁轉載《港人講地》、《香梘新聞》、《向香港警察致敬》等親共媒體同埋人物嘅言論，內容都係擁護中共同香港政府、支持何君堯、香港警察同埋梁振英。


港九各界同胞反對港英迫害鬥爭委員會，減筆鬥委會，喺香港1960年代嘅一個恐怖組織，喺由滲透入香港嘅中國共產黨人員組成，喺中華人民共和國搞文化大革命期間，工聯會話事人楊光成立鬥委會宣稱要針對港英政府嘅統治發起暴動，到1967年7月升級為街頭炸彈恐怖襲擊，指示左派暴徒喺香港周圍放炸彈，鬥委會話啲炸彈喺用嚟對付警察，但喺被炸死嘅好多都係市民，又搞殺人放火燒死林彬。


國家監犯，2009年5月19號由Simon & Schuster出版。中文版改叫改革歷程，係前中共中央總書記趙紫陽嘅回憶錄，2009年5月29號出版。由卅幾個鐘嘅錄音帶編成。入面有講1989年鄧小平班人決定派解放軍鎮壓八九民運造成六四事件嘅細節。


祠堂分前廳、中堂同後堂，前闊13.80米，總進深44.20米，主座三沓廳堂中間都係木構架。兩邊山牆承重、屋面素瓦、屋頂係挑山，有北方建築風格。祠堂正門門聯「詩書開越 忠孝傳家」，上聯講西漢陸賈同趙佗傾掂歸順朝廷，下聯講南宋陸秀夫對朝廷嘅忠誠。


王籽細個同屋企人關係唔好，18歲識咗個男人後結婚，同年生咗個仔，但同老公關係都唔好，三年後就離婚，成為單親媽咪。佢為咗養家開始影開大尺度嘅相去賣，之後識到一位台灣攝影師介紹佢去拍台灣AV，為咗搵錢而應承咗。


新驛喺兗州西北部，東面係大安，北面係小孟，西面有汶上，南面係顏店。東西最闊12.7公里，南北最長11.9公里，轄區嘅形狀唔規則，總面積66.6 km²，合99900畝。新驛處於黃河沖積平原，海拔30米，屬温帶季風性氣候。


新驛，係簡稱自新嘉驛，「新」係話佢新設，「嘉」意思「吉祥嘉言」。新嘉驛係明代時設嘅驛站，係聊城、汶上、兗州、濟南之間嘅交通要衝。舊時新嘉驛係個好大嘅驛站，車馬行人來來往往，所以商業繁榮，設施高檔，居民越來越多，最後變成兗州西北部最大嘅村鎮。


作爲緊要嘅驛站，新嘉驛幾出名，一啲人喺度留低啲詩，其中最出名係明末清初時，有一個會稽女子，嫁咗畀個北方武夫做妾仔，萬曆四十七年同佢丈夫經過新嘉驛，因爲大婆糟騭佢，佢喺自殺之前喺牆壁度題詩三首，因爲佢嘅詩同遭遇打動咗文人，個個都來和應佢嘅詩，成爲當時幾有名嘅文學事件。


作爲附近最大嘅鎮，新驛一直係區、鄉嘅政府駐地。1949年時係滋陽縣第五區，下設聯防。1950年聯防改爲9個鄉，1956年撤銷第五區，分成新驛、型堂、蔡莊、郗村四個大鄉。1958年成立共産主義人民公社，範圍包括而家嘅小孟、顏店嘅郗村。


新驛一帶好耐歷史，除咗驛站帶來嘅繁榮，喺之前，高吳橋呢條大村就係古戰場，可以追溯到周代咁古老。當地又有唐宋金元四代嘅金石碑刻，明代時嘅郡王朱壽鉅亦葬喺呢度。新驛有一處省級文物，兩處市級文物，三處縣級文物，其中省級文物東頓村遺址，係戰國、漢代時頓丘古城嘅遺蹟。


《雨果的巴黎奇幻歷險》係一部2011年嘅歷史冒險電影，由馬田史高西斯執導同監製，尊尼特普都有份監製，佢間電影公司Infinitum Nihil同埋Graham King嘅GK Films公司一齊製作，改編Brian Selznick嘅著作《The Invention of Hugo Cabret》。


威利，原名馮偉林，係香港1980年代出名歌手，曾經同林子祥、張武孝合組玉石樂隊，之後佢另外同幾個人合組威鎮樂隊。佢亦曾經幫無綫電視同亞洲電視拍過電視劇，1996年退出娛樂圈從商，到2015年復出幕前。


大專學界反送中升級行動，又叫大專學界反逃犯條例修訂升級行動，係2019年6月21號由香港大專學界發起嘅示威行動。皆因當局一直無回應由民間同大專學界提出嘅「四大訴求」，大專學界決定將示威行動升級，號召市民喺21號朝早7點開始包圍香港政府總部。


當日朝早11點開始，示威者開始佔領政府總部對出嘅夏慤道，中午開始聚集香港警察總部門外堵塞所有出入口，下晝更一度去過稅務大樓、入境事務大樓同埋金鐘道政府合署圍堵，但挨晚之前絕大多數示威者已經重新集中返喺警察總部門外，一路去到深夜開始陸續自行散去。


節目響2019年7月8號起星期一晚上九點半至十點播放，初頭叫半個鍾說。響2019年10月9號開始節目由半個鐘延長到一個鐘，同時改用而家個名，節目喺2020年2月29號播出最後一集。主題曲由陳凱詠及Hirsk作曲、鍾雪填詞、Hirsk編曲，陳凱詠主唱。


五年存活率係一種衡量存活率嘅方式，用嚟評估某種疾病嘅預後情況，一般由確診時開始計算。五年存活率嘅解釋度受到早期診斷時間嘅影響，如果係早期診斷，可能會有較高嘅存活率。五年存活率可以用絕對存活率或者相對存活率來表示，而相對存活率係最常用嘅方式。


早年會用嚟指控八九民運嘅領袖，2010年代開始就比較多用嚟指香港泛民主派或者示威抗爭人士，發起唔同形式抗議嘅目的，其實係受到外國勢力干預，甚至係外國勢力背後煽動、操縱以及發放資金去支援香港抗爭力量。呢個指控喺雨傘革命同香港修例風波嗰陣更加常見，好多時候都係指美國同英國。


2020年6月，北京繞過香港人，審議《港區國安法》，當中其中一項罪行就係「勾結外國或者境外勢力危害國家安全」，當時公民黨立法會議員郭榮鏗就回應話，香港作為國際城市，經常會同外國官員、議員同埋學者交流，立法會內有專責國會交流嘅事務委員會，擔心會好容易被作出咁樣嘅指控。


喺美國聯邦法規  入面嘅 Title 15 Subtitle A Part 7 Subpart A § 7.4 ，指明美國嘅外國敵手  嘅定義喺包括中國（包括香港特別行政區)、古巴、伊朗、俄羅斯和委內瑞拉的尼可拉斯·馬杜羅政權列為美國嘅外國敵對勢力。


喺2023年3月7日，美國參議院提出《限制法案》 嘅立法，指明美國「外國敵對勢力」的國家定義喺包括有中國（包括香港特別行政區和澳門特別行政區)、古巴、伊朗、俄羅斯和委內瑞拉的尼可拉斯·馬杜羅政權列為外國敵對勢。


沙螺洞，又寫沙羅洞，舊時又叫集和，係香港一地，喺大埔北部山中盆地，距大埔鬧市三四千米。向南落山係鳳園，向西上山到九龍坑山頂，向北落鶴藪谷地，向西可到坪山寨或上八仙嶺。沙螺洞內有村三條，分別爲沙螺洞張屋，沙螺洞李屋，以及沙螺洞蔴雀頭，組成大埔七約嘅集和約，不過多已荒廢。


沙螺洞乃係盆地，四面環山。水流匯集向北面窄谷，注入鶴藪水塘。佢亦係香港唯一淡水濕地，自然甚好，塘尾品種，有香港近六成半，二〇〇八年尾計，有七十二種之多，而全港有一百一十五種。蝶物種則佔三成半，香港政府列佢為具特殊科學價值地點。


一九七九年，原居民賣地畀沙羅洞發展有限公司。一九八二年公司向政府提交發展計劃，起高爾夫球場同低密度住宅，涉及郊野公園範圍，一九八六年，轉到郊野公園管理局，並喺一九九〇年批准。一九九二年，皆因此處淡水濕地重要，及集水區不宜大興土木，地球之友向高等法院提出司法覆核，而法院裁定不合法。


一九九三年，公司再交環境評估報告。一九九五年，居民威脅復耕及破壞自然，公司新計劃，不包括公園範圍。一九九六年，環境諮詢委員會否決環境評估報告。一九九七年，城市規劃委員會出發展審批地區圖做咨詢，並於一九九九年再延長咨詢。


二〇〇〇年，公司向高等法院司法覆核，要求禁止延長咨詢。二〇〇一年，高等法院判延長合法。於是出分區計劃大綱圖，二〇〇二年核准。二〇〇四年，沙螺洞納入加強自然保育地點。二〇〇五年，公司再提起骨灰龕。不過地產商未能如願，如今沙螺洞仍得以維持其自然風貌。


海底椰係棕櫚科海底椰屬嘅常綠喬木，原產地喺塞舌爾。而家響塞舌爾嘅普拿斯連同斯利阿舍島上面搵到。呢種植物既係一種瀕危植物，又係世界上最大嘅堅果植物。呢種樹成日俾人話成「樹木之象」，而佢嘅果甚至俾人話成「最重量級嘅椰子」。


呢套劇喺1982年拍攝，係TVB十部收視率最高嘅電視劇之一，《萬水千山總是情》同《勇敢的中國人》分別係呢套劇嘅主題曲同插曲之一，呢兩首歌至今仍然家傳戶曉。就連新加坡嘅政府部長傅海燕，都曾經喺2020年新加坡嘅歌台節目唱過《萬水千山總是情》呢首歌。


位於丹容亞路，離亞庇市只有大概15分鐘。第二航站樓總面積大概13,000平方公尺，有23個畀國際同埋國內班機嘅服務柜台，13個入境柜台，每個鐘可處理3000名乘客，每年可應付客量達350萬人次。現代化特徵包括9個畀波音737或空中巴士A320飛機嘅停放區，並有9座停放倉。


2020年至2021年英格蘭超級足球聯賽係第29屆英格蘭超級足球聯賽賽事。英超聯賽係英格蘭頂級足球聯賽，喺1992年成立。本屆英超聯賽原本喺2020年8月8號開鑼，由於武漢肺炎疫情導致上一賽季延遲完成，所以本賽季會延至2020年9月12號開鑼。


而本賽季亦會繼續用視像助理球證協助球證執法。因上賽季VAR喺使用嘅時候成日惹起爭議，喺8月6號嘅英超股東大會上，各球會投票決定咗VAR嘅使用程序會跟隨國際足協嘅標準，如果VAR球證同主球證嘅決定有矛盾，VAR球證會請主球證到場邊睇返重播片段以作出決定。


另外，有嘅翻譯員同有啲翻譯社相信 CAT 嘅配對功能係準同有用嘅，令佢哋相信如果個 CAT 搵到配對就即係可以做少啲嘢，可以減價，有啲翻譯社甚至會壓價。但係如果源語言同目標語言嘅文法相差太遠，搵到配對可能冇意義，例如英譯中，英文一般冇量詞，如果原文有一大堆數字，翻譯員要判斷使唔使加返量詞，加埋翻譯記憶以為嗰大堆數字可以自動處理，可以令到個翻譯員比唔用 CAT 更加煩。


湯加文係香港女演員，香港城市大學創意媒體畢業，讀大學期間贏咗2013年《FACE》USTAR校花，2014年通過電影《分手100次》試鏡後出道做演員，比較出名嘅演出包括2015年電影《陀地驅魔人》擁有50寸屁股嘅便利店員阿花同埋2017年無綫電視劇集《賭城群英會》嘅小女警葉芷清。


喺空間結構上，膠原蛋白顯示出特殊嘅三股螺旋纏繞結構，三條相互獨立嘅膠原蛋白肽鏈依靠甘氨酸之間形成嘅氫鍵維繫三股螺旋相互纏繞嘅結構。膠原蛋白肽鏈嘅三股螺旋結構唔同普通嘅螺旋結構，佢嘅螺距更大，但每一圈螺旋所包含嘅氨基酸殘基數就好細，得3.


若干個原膠原橫向堆積，序列中所含有嘅羥賴氨酸同埋羥脯氨酸側鏈喺酶作用下氧化形成醛，相互之前發生羥醛縮合反應形成原膠原之間嘅共價鏈接，呢種結構被稱為膠原微纖維。好多膠原微纖維橫向堆積，以相同嘅方式通過共價鍵鏈接，形成膠原纖維。


2004年8月，香港運輸署向中港直通巴士有限公司授出經營往返香港荃灣至深圳皇崗口岸嘅跨境旅遊客車服務專營牌照。除荃灣線業務外，中港通亦經營來往香港至廣州、中山、佛山、梧州同雲浮等市嘅長途跨境旅遊巴士服務，目標客戶係個人遊計劃嘅中國大陸旅客。


第一至四年級只收男生，而五至七年級就收男女學生。2007年開始分批轉為男女校，而今全校中一至中七均有男女學生。各科原來用英語上堂。後來母語教學運動開始，1987年一年級及四年級文科改為使用粵語教學，1995年擴展至四年級所有科目。


2006年，學校為慶祝四十周年，成立咗「新界喇沙中學發展基金」，並籌得過百萬港元。款項除咗用來增添教學設施之外，亦用來設立獎學金同助學金。部份款項亦用作資助學生嘅交通、學習活動開支，以減輕家長負擔。唔少校友喺商界、學術界、科技界、醫學界、法律界及其他專業都有傑出表現。


澳洲航空用佢做來回澳洲歐洲航線嘅中轉站。亦有幾間航空公司用佢來做基地。嚮2015年，樟宜機場每個禮拜都有百幾間航空公司飛嚟飛去，提供超過六千幾班飛機，連接超過八十個國家嘅三百幾個城市。樟宜機場亦為新加坡製造咗超過萬個就業機會。


黃凱儀個花名叫「波波」。佢喺2017年11月接受傳媒訪問時，直認「因為知道自己大波」，所以先至叫自己做「波波」，不過到2018年1月喺電視節目《#後生仔傾吓偈》又話唔知點解人哋叫佢做「波波」，又話原因估計係佢個英文名「Krysella」好難記，前言唔對後語。


觀塘駕駛學院係香港之前一間政府認可嘅駕駛學校，由「優質駕駛訓練中心」營運，1999年投得荃灣駕駛學院嘅經營權，喺2000年2月投入服務，2006年搬去觀塘並改名做觀塘駕駛學院，原有駕駛學院場地喺觀塘海濱道，即係觀塘海濱汽車渡輪碼頭同觀塘碼頭巴士總站隔籬，學院有專用考試路線，考生可以喺校內考私家車同輕型貨車乙部試，同電單車乙部強制試。


蒙納殊大學係澳洲墨爾本一間大型研究性綜合大學，澳洲八校聯盟之一，1958年創校，以澳洲一戰軍官約翰蒙納殊爵士個名命名。該校有多個校區，四個喺墨爾本城區，其中喺墨爾本市東南區Clayton嗰個係主校區，一個喺馬來西亞，另外喺中國蘇州同埋印度孟買有分校，並喺意大利普拉圖有一間研究及教學中心。


立木文彥係日本一線兼重量級男性配音員、旁白，響長崎縣南松浦郡出世，隸屬大澤事務所，代表作有新世紀福音戰士嘅碇源堂、銀魂嘅長谷川泰三、死神嘅更木劍八、幪面超人W嘅旁白、全職獵人嘅孟徒徒尤比同埋海賊王嘅赤犬。


合氣道嘅基本招式，包括一教、二教、三教、四教、五教、四方投げ、入身投げ、迴轉投げ、天地投げ、小手返し、呼吸投げ、十字絞、合気落とし等幾種主要技法，每種技法都可以再配合正面打、突き、橫面打、片手取り、両手取り、後ろ両手取り，甚至可以沿生出座技同半身半立嘅施技方式，因此喺臨敵應變上面，招式可以有好多變化。


2009年10月，效力愉園嘅後防球員于洋去流浪嘅球員宿舍揾基藍馬，並要求佢喺同月3號舉行嘅球賽中打假波，基藍馬唔肯兼將件事報告流浪總監李輝立，李輝立隨後滙報香港足球總會，因而揭發事件。2010年5月，廉政公署拉咗于洋等四個球員。


青山一也，本名武田基嗣，係日本東京都出世嘅男性歌手同演員。佢喺1971年出道成為當地嘅歌手。佢經過出咗幾隻碟之後，轉役做演員。1973年，佢喺特攝片流星人間裏面做咗佢嘅主角「防人光」或者「Zone Fighter」。


仙王座係家下八十八西洋星座之一。佢響天球北部，佔天球面積588平方度。地球北半球來講，仙王座係秋天嘅星座，即係秋夜會見到。肉眼可以睇到嘅星，約莫60粒到。有一到四等星13粒，即係有3等星3粒、4等星10粒。


《墳》 魯迅嘅論文集，收咗佢喺1907年到1925年間寫嘅23篇論文同埋《題記》同《寫在《墳》後面》兩篇，1927年3月北京未名社出版，1929年3月修訂第二版，1930年4月上海北新書局第三版, 文言同白話文都收，其中四篇文言文《人之歷史》、《科學史教篇》、《文化偏至論》同《摩羅詩力說》都係佢喺1907年喺日本寫嘅論文。


《細路祥》係一套1950年5月30號喺香港上畫嘅動作片，由李小龍、伊秋水、李海泉主演。呢套戲主要係根據袁步雲嘅同名漫畫改編，當年淨得十歲嘅李小龍首次以男主角身份演出，而且「李小龍」嘅藝名其實亦都係袁步雲改嘅。


1947年，老豆基斯頓十世走咗，由大佬費特力繼位，係費特力九世。由於費特力九世冇仔，而當時丹麥嘅王位繼承法又淨係畀男人繼位，所以克努係假定王位繼承人，畀人封為「Hereditary Prince」。如果克努成功登基做國王，咁佢嘅稱號就係「克努七世」。


喺2015年香港區議會選舉，佢喺自己嘅錦綉花園選區角逐連任，對手包括新思維梁煒堃，同埋因為2011年錦綉花園美食廣場事件而參選嘅泛民主派杜嘉倫。最終佢以230票之差，輸咗畀杜嘉倫，四年後，佢嘅徒弟張弓發喺錦綉花園選區參選，但係，張弓發所屬嘅經民聯整體選情受制於香港修例風波，一樣要輸畀杜嘉倫。


1953年1月1號成立廣州鐵路管理局，下邊包括廣州、衡陽、株洲、南昌四個運輸分局，管轄粵漢鐵路蒲圻站南邊、湘桂鐵路冷水灘站東邊、廣三鐵路、廣九鐵路同新劃俾廣州鐵路管理局嘅浙贛鐵路鷹潭站以西、南潯鐵路。


1958年1月1號，南昌分局歸落新成立嘅南昌鐵路管理局，撤銷鐵路分局建制。1958年8月，廣州鐵路管理局改名做廣州鐵路局，實行運輸同工程建設合一嘅制度。1958年11月1號，長沙鐵路局成立。廣州局淨係管轄廣東省範圍嘅鐵路。


1959年1月1號，廣州鐵路局喺海南東方縣八所鎮成立海南鐵路辦事處，接管海南島八所鐵路。1961年8月1號，長沙鐵路局撤銷，京廣線衡陽站同埋衡陽站一路往北歸屬武漢鐵路局，衡陽站以南屬廣州鐵路局。1963年4月1號，武漢鐵路局撤銷，京廣線蒲圻站之外一路往南都歸落廣州鐵路局，又恢復咗鐵路分局建制。


1983年12月15號，廣州鐵路局廣深鐵路公司成立。1986年12月衡陽分局合併入長沙分局。1987年5月28號，廣東省三茂鐵路公司成立，由廣州局代管。不過，喺廣東雷州半島嘅黎湛線以及茂名支線屬於南寧鐵路局管理。


去到2010年代初，廣鐵總營業里程達到6519公里，其中高速鐵路同城際鐵路有1449公里。每日平均開出動車組同客運列車420.5對，高峰期最多一日開出534對。總共有133個經營客運嘅車站。平均每日運送62萬旅客，最多一日運送116.


2017年11月13號，喺中國國家企業信用信息公示系統入邊，中國鐵路廣州局集團有限公司搞掂咗工商登記變更。工商登記變更之後，中國鐵路廣州局集團有限公司仲係中國鐵路總公司100%控股嘅公司，不過，公司由原先嘅全民所有制企業變成有限責任公司企業，註冊資本由原先嘅1608.


廣鐵集團設置4個派出機構，33個直屬單位，10個工程建設指揮部，仲擁有8間合資公司，另外仲籌劃緊10間合資公司。下轄52個運輸站段，5個運輸輔助單位，另外仲有實業、旅遊、廣告、房地產、外經外貿、經濟技術開發等36間唔係做運輸業務嘅子企業。


亞圖布魯諾，全名亞圖‧何塞‧維埃拉‧布魯諾係巴西學者、教授及政治家。佢喺塞阿拉州福塔雷薩市出世，1986年至1995年間出任福塔雷薩市議員，1995年至2011年期間出任塞阿拉州立法會成員。2011年開始做塞阿拉州眾議員。


1969年，英國利蘭汽車公司同國營嘅National Bus Company成立Leyland National公司，並喺Workington嘅Lilyhall Industrial Estate起咗間新廠，去出同名嘅單層巴士。


第一代利蘭National只可以配利蘭510引擎，散熱水箱擺喺車尾，車身長度有10.3米同埋11.3米兩款，後來亦為出口市場推出10.9米版。1976年佢嘅改良版利蘭National Phase II現身，最初只得「Series A」版本，1978年出埋簡化版「Series B」。


1978年，利蘭National 2現身，佢唔再用唔可靠嘅利蘭510引擎，而改用利蘭O.680或利蘭TL11引擎。有啲利蘭National 2樣辦車係配車尾散熱水箱，不過絕大部分利蘭National 2嘅散熱水箱都係擺喺車頭，而車身長度有10.


利蘭National係英國National Bus Company嘅一款標準單層巴士，所以有唔少利蘭National都係賣咗去National Bus Company旗下公司。利蘭National其他買家重包括倫敦運輸局、幾間國營嘅Passenger Transport Executive同埋一啲私營巴士公司。


馬鞍山體育館，香港室內體育館之一，喺馬鞍山鞍駿街十四號，英文叫Ma On Shan Sports Centre。行政上歸沙田區。設施有籃球場、排球場、羽毛球場、手球場、乒乓球檯、健身室、舞蹈室、活動室、兒童遊戲室。


《超神經械劫案下》，前名《超神經械劫案》，係2023年上畫嘅港產片，由張敬軒、王菀之、魏浚笙、白只同洪嘉豪主演，應智贇執導。電影改編自2004年韓國電影《時失里2km》，2021年曾經改編成臺灣電影《詭扯》。


啓明街，亦寫啟明街，係香港九龍土瓜灣嘅一條馬路，由榮光街開始，去到玉成街。同隔籬鴻福街一樣連住土瓜灣道一面本來係打通，後尾變咗做一小段行人路，全街都係唐樓，市區重建局重建緊呢條街，長實集團以港紙59億奪得項目。


土瓜灣市政大廈暨政府合署未起好前，五十年代至八十年代嘅啓明街就係土瓜灣街市，買餸時間好多人嚟趁墟，好鬼熱鬧，起好咗之後政府將街市搬咗入市政大廈，條街就慢慢變成冷冷清清，吸引整車房搬入嚟做生意，亦成為一條劏房街。


1947年，藤子不二雄受到漫畫大師手塚治虫嘅啟發，立志做兒童漫畫家，1964年以《Q太郎》一炮而紅。1970年1月，藤子不二雄創造咗《多啦A夢》，喺《小學館》雜誌開始連載。由於多啦A夢大受小學生歡迎，響1973年，藤子不二雄贏咗「漫畫家協會優秀賞」同埋後來嘅「文部大臣賞」。


「藤子不二雄」呢個筆名一直用到1987年12月23號，藤本弘同安孫子素雄決定拆夥，之後多啦A夢就交由藤本弘獨力創作，為咗區別，藤本弘同安孫子素雄分別響筆名中加入自己個姓開頭嘅字母作為區分，藤本弘改咗個筆名做「藤子不二雄F」，安孫子素雄改為「藤子不二雄Ⓐ」。


1996年9月21號，藤子·F·不二雄畫緊《多啦A夢大長篇──發條城市冒險記》冒險記』）嗰陣突然失去知覺暈咗，一直冇醒，經搶救返魂乏術，9月23號凌晨2點10分因為肝衰竭宣告不治，享年62歲。葬禮喺9月29號響日本東京都台東區嘅寬永寺舉行。


可口可樂公司係一間總部設喺美國嘅跨國飲品廠商。獨立生產嘅產品有可口可樂、雪碧、芬達、QOO酷兒果汁系列、飛雪礦物質水系列、冰露純淨水系列、天與地及嵐谷茶類系列等。同雀巢公司合作生產嘅有雀巢冰爽茶、罐裝雀巢咖啡等。


戲曲中心將會成為一個世界級嘅表演場地，致力保存、推廣同發展戲曲，包括粵劇同其他戲種。戲曲中心嘅設施完備，可以用嚟演出、新作培育、研究、教育、培訓同交流嘅用途。更會提供技能發展計劃，以培育戲曲新人同推動戲曲創作。


2012年3月，舉辦咗一個為期十個月嘅設計比賽，為戲曲中心物色最適合嘅概念同設計團隊。來自世界各地超過五十個建築設計團隊，表示有興趣參與呢個項目，同年12月10號，加拿大建築師譚秉榮建築事務所，連同香港建築師呂元祥建築師事務所組成嘅團隊，獲選成為呢個標誌性表演場地嘅設計團隊。


茶館劇場配備當代中式傢俱，氣氛精緻典雅，舞台形式同枱凳可以靈活變動，拉近演出者同觀眾嘅距離。常駐嘅茶館新星劇團演出時間為禮拜三至禮拜日，大概個半鐘精選粵劇折子戲嘅演出，導賞員深入淺出解說，配以粵式茗茶點心，重現古代戲曲茶樓文化。


官涌體育館，香港室內體育館之一，喺官涌寶靈街十七號，官涌市政大廈五到七樓，就近官涌街、廣東道以及九龍佐治五世紀念公園，英文叫Kwun Chung Sports Centre。行政上歸油尖旺區。設施有籃球場、排球場、羽毛球場、壁球場、乒乓波檯、活動室、健身室、舞蹈室。


中區健康院 ，全名中區健康院普通科門診診所 ，係香港一間公家診所，喺中環九如坊1號，1953年起好，本來係衞生署管理，全名只係叫「中區健康院」，到2003年7月1號由醫院管理局正式接管，全名亦加長到而家咁。


由1887年開幕到1905年，爾個球場係倫敦體育會嘅主場，響1905年，球場嘅新主人同車路士創辦人Gus Mears接手咗爾個球場，之後爾個主場就一直作為車路士嘅主場。由開幕至今爾個球場經歷過好大轉變，尤其係響1990年代翻新為一個現代全座位球場。


氣象中心每日24小時工作，向公眾發放最新天氣消息，包括最高同最低氣溫、分區氣溫、相對濕度、降雨量、潮汐資料、紫外線指數、風速、氣壓等資訊。同時，亦會預測未來7日天氣概況。有惡劣天氣嗰時，會因應情況而發出唔同嘅天氣警告信號，提醒市民做好相應措施。


中華民國總統府國策顧問簡稱國策顧問，依照《中華民國總統府組織法》由總統挑選同委任。過去分為「有薪職」同「無薪職」兩種，但係2008年總統馬英九上任後唔再委任「有薪職」，而且係2010年9月1日修改咗《中華民國總統府組織法》第十五條，取消「有薪職」國策顧問職位，所有國策顧問而家都係無薪嘅榮譽職。


而省總工會喺1996年搬到東園橫路嘅越秀南路口附近。而之前省總工會大樓就俾胡仙捐咗畀廣州市政府嚟起成廣州市少年兒童圖書館沿江分館。而廣州市客輪公司就諗住既然廣東省總工會已經搬走咗，話要幫碼頭改個第隻名，2021年改叫「省總碼頭」。


先知耶利米係公元前七世紀末到六世紀初嘅人。喺佢長期執行先知任務時，佢警告上帝嘅子民，由於佢哋拜偶像犯罪，國家將蒙受嚴重嘅災難。佢在世嗰陣親眼睇見預言嘅實現，耶路撒冷陷喺巴比倫尼布甲尼撒手中，城同聖殿被毁，猶大王同好多人民被放逐去巴比倫。


廖麗麗係香港女演員，籍貫中國上海，無綫電視部頭合約女藝員，佢擅長飾演帶點鄉音嘅三姑六婆同闊太。亦擅長社交舞，曾經喺《皆大歡喜》同其他劇集中有跳舞演出。《刑事偵緝檔案III》入面嘅鄭小姐同《酒店風雲》嘅菜婆比較受觀眾留意。


中文、普通話、英文、數學、科學、個人及社化教育、音樂、視覺藝術、體育、資訊及通訊科技、科技與生活、設計與科技、興趣活動、聯課活動、價值觀教育、德育課、生命成長課、自閉症資源輔導、言語治療、職業治療等。


呢條線響2008年之前，由於同時途經住宅區、商業區同埋出入境口岸，加上班次頻密，如3同33線一齊做咗新福利嘅線王，幾乎每班車都爆棚。2008年開始，縮短路線到筷子基，冇咗媽閣到提督馬路沿線去外港碼頭又或者皇朝嘅客量。


2007年9月3號，一架無載客1A大巴響媽閣總站開出嗰陣猛撞前面另一輛停泊響到嘅大巴車尾，撞擊力令前車鏟上行人道，撞毀站長更亭。當時響更亭入面嘅清潔女工好彩及時逃出，只係逃走嗰時懷疑嚇親仆咗響地到，撞傷隻手，需要到鏡湖醫院治理。


旅議會喺1978年成立，以保障旅行社嘅利益為宗旨，專責維持旅遊業嘅高專業水平，保障旅遊業者同出入境旅客雙方嘅利益。經過旅議會多年遊說，1985年香港政府制訂《旅行代理商條例》，規定所有經營外遊業務嘅旅行社必須領取牌照。


夏侯霸，字仲權，三國時期魏國嘅武將，後尾投降蜀漢。佢係魏國將軍夏侯淵嘅二仔，佢亞媽係曹操老婆嘅細妹。司馬懿發動高平陵之變後，夏侯霸投靠蜀漢，官至車騎將軍。佢曾經跟隨蜀將姜維北伐，死後仲被蜀漢追諡，但諡號失考。


夏侯霸係魏將夏侯淵嘅仔，佢亞爸喺定軍山之戰戰死，佢因此好憎蜀漢。。黃初年間，夏侯霸喺曹魏官至偏將軍，封關內侯。230年，曹真行子午谷攻打蜀漢，以夏侯霸為先鋒。夏侯霸喺興勢俾蜀軍圍攻，佢親自上埸，直到援軍嚟到救佢。


239年，魏明帝曹叡託孤曹爽同埋司馬懿，曹爽重用夏侯霸，夏侯霸被任命為討蜀護軍、右將軍，進封博昌亭侯。247年，魏國嘅隴西、南安、金城、西平等地嘅羌族阿頭餓何、燒戈、伐同、蛾遮塞等人作反。佢哋嘅作反引嚟咗蜀將姜維嘅北伐，涼州胡人阿頭治無戴亦都支持叛變。


司馬懿發動高平陵之變將曹爽殺咗，之後仲迫害曹氏同埋夏侯氏嘅族人。夏侯霸好驚被清算，加上佢原嚟嘅阿頭，侄仔夏侯玄被調離，佢又同新嘅阿頭郭淮唔啱，於是佢諗往走去蜀國避難。夏侯霸係陰平走失，並且食晒啲嘢食，蜀國派人迎接佢。


夏侯霸嘅堂妹係張飛嘅老婆，佢哋個女畀後主劉禪聚咗做皇后。因為呢層關係，劉禪對夏侯霸好好。之後夏侯霸喺蜀漢官至車騎將軍，仲曾經參加姜維嘅北伐。《三國志》等史書喺255年嗰時仲有夏侯霸嘅事跡，但之後張翼同廖化喺259年分別擔任左右車騎將軍，可見夏侯霸應該喺259年之前去世。


由於意外捕撈嘅價值低，所以通常漁民會將意外捕撈丟返落海，但係大部分意外捕撈嘅生物喺丟返落海之前已經死咗。所以意外捕撈係對海洋生態嘅嚴重破壞。近年來漁業逐漸向減少意外捕撈嘅方向發展。拖網係造成意外捕撈嘅一個典型例子。


博厚死咗之後，華頂宮一下子冇咗繼承人。咁啱當時伏見宮有嫡子邦芳，所以就派咗庶長子博恭過嚟繼承華頂宮當主一位。後嚟伏見宮原先預定繼承人邦芳身體轉差，而另一位嫡子昭德又早死，所以博恭響1904年以貞愛親王大仔嘅身份回歸伏見宮，同年由博恭第二個仔博忠繼任華頂宮當主一位。


洞梓，香港一地，亦係一村，喺大埔之東，靠近船灣。洞梓為谷地，三面環山，一面出海，地內有香港教育學院、洞梓童軍中心以及慈山寺。交通靠大埔汀角路轉入洞梓路。香港教育學院就靠汀角路近大埔工業邨尾，轉入露輝路、露屏路入。


唐賢街係香港新界西貢區將軍澳新市鎮一條街，連接住唐明街同寶邑路，約莫1.5公里長，貫穿將軍澳市中心，1998年通車，後來延長到市中心南面嘅海皮（將軍澳第68區)，仲有條支路去調景嶺。2022年，P2路通車，有條支路嚟唐賢街。


鑄鐵係指含碳量喺2%以上嘅鑄造鐵碳合金嘅總稱，通常由生鐵、廢鋼、鐵合金等以唔同比例配合通過熔煉而成。主要元素除咗鐵同碳之外重有硅、錳同小量磷同硫等元素，一般可以分為白口鑄鐵、灰鑄鐵、球墨鑄鐵、可鍛鑄鐵、合金鑄鐵等等。


社山河，香港一河，林村河支流，喺大埔林村，經社山村而名，英文寫She Shan River。水東北流，源自小奄山東南羣山中，大帽山東脊，經上馬石東面、大輋地東面，過龍丫排，上田寮下之東，高田磡、泉水井，再過社山村東北行，經坑下莆、較寮下，東注入林村河。


大約響880年至887年之間，由藤原北家成員基經創立關白一位，並就任做關白。之後因為藤原氏坐大，權力大到架空咗天皇，所以關白就做咗最高官位，而且關白一位仲要係藤原北家嘅人先至做得，久而久之就變成世襲官位。


1131年，忠通繼承關白一位，19年後近衛天皇提出要忠通將關白傳畀細佬賴長，但係忠通就一口拒絕，呢年決定唔單止激嬲咗天皇，仲激嬲埋藤原北家一班老臣子，結果就響1156年爆發保元之亂。雖然最後賴長畀人殺死，但呢件事導致藤原北家分裂，分咗近衛家、松殿家、九條家三家，而且後嚟呢件事導致平清盛成功「上位」，藤原北家徹底分裂。


整容，係指透過手術去改變自己嘅身體外觀。整容通常整塊面，包括割雙眼皮、墊下巴、隆鼻、嫩唇等等，亦有啲係整其他部位，包括隆胸、隆臀等等。通常目的就係想自己望落去好睇啲，或者係想接近當其時「靚」嘅標準同埋潮流。


整容有兩種方法，第一係注射，即係打啲有美容或保養效果嘅嘢落人體度，例如肉毒桿菌、膠原蛋白、透明質酸等，目的通常係減少皺紋、增加肌膚彈性。第二係光療，透過光熱效應嚟達到除皺、淡斑嘅效果，通常嘅方式有脈衝光、染料雷射、二極體雷射、飛梭雷射等等。


釹攝石又嗌釹鐵硼攝石，係由釹、鐵、硼形成嘅四方晶系晶體，由住友特殊金屬嘅佐川眞人喺1982年發現。爾種攝石嘅磁能積大過釤鈷攝石，係當時全世界磁能積最大嘅物質。後來，住友特殊金屬成功發展粉末冶金法，通用汽車成功發展旋噴熔煉法，可以造到釹鐵硼攝石。


手提攝錄機，就咁叫 cam，係細細部、方便扐出街嘅錄影同聲嘅儲存裝置。Cam 係將攝影機同錄影機擺埋一齊，喺手提攝錄機出現之前，呢兩樣嘢係分開。最早嘅 cam，由 JVC、Sony、柯達開發，用 analog 帶。


呢個站喺2003年嘅廣州地鐵規劃入面出現。初期喺灣咀頭整咗個站，但2007年，地鐵方考慮到南村鎮太多雅居樂樓盤、小區居民話去廣州同番禺市區唔方便嘅關係，先至將車站搬到瀝滘水道南邊嘅雅居樂樓盤附近而嗌成南村站。


佢喺2019年香港區議會選舉，擊敗時任民建聯雙料議員鄭泳舜當選。結果公佈後，有多名泛民主派當選人疑似被微博等一啲社交網站傳聞有不良行為或者生理缺陷。其中劉家衡就被指係「著名援交女」、「AV天使」。其後求驗傳媒批評，呢啲改圖係不實指控，被抹黑嘅劉家衡握就回應話無諗過有一日連自己嘅性別都需要澄清。


據臺灣《自由時報》話，上海民族黨「喺8月10號登廣告，話自己7月18號成立，宗旨係滬人治滬，全盤西化」。而負責人何岸泉就講，「……一大半黨員都喺中國境內，加入佢個黨，畀當局盤問，甚至連佢自己嘅親戚都係噉」。


1994 年 2 月，Viacom公司喺同QVC進行了五個月的較量後，以 97.5 億美元買低Paramount Communications 50.1% 嘅股份，喺7月完成合併。當時，Paramount Communications嘅控股公司包括派拉蒙影業、 New York Rangers、 New York Knicks同Simon & Schuster出版社。


Paramount Communications嘅控股喺1994年被Viacom公司收購同埋合併，而家，同名嘅繼承者派拉蒙環球持有呢間公司嘅娛樂資產，呢間公司嘅網站名稱同頁面都轉做派拉蒙環球嘅官方網站。


《My Cup of T》係香港歌手傅穎嘅首張個人EP，2007年7月18號喺香港發行，第二版喺2007年9月7號發行，首批第二版更附送「限量版 Theresa x Capdase NDSL 水晶保護盒」。


1994年區議會選舉，徐百弟獲港同盟、匯點聯合推薦參選黃大仙區嘅新選區彩雲西，成功當選，成為民主黨區議員，之後幾屆都順利連任，直到2011年區議會選舉輸咗畀工聯會、民建聯聯合提名嘅後生女候選人譚美普，結束17年區議員生涯。


2023年11月，佢宣佈喺第11屆中華民國立法委員選舉代表台灣維新參選，出戰新北市第一選區。佢喺接受傳媒訪問嘅時候提到，參選嘅原因，係因為港人定居議題再被關注，並透過解說化解台港矛盾，將港人來台嘅困境傳達出去。


多倫多公車局，普通話又叫多倫多交通局，官方跟英文叫 TTC，係加拿大安大略省多倫多市負責公共交通嘅政府機構，服務包括巴士、街車同地下鐵。1921年成立，原稱 Toronto Transportation Commission。


TTC 請咗超過12,000名員工，營運北美洲第三最繁忙嘅市區公共交通運輸系統，排喺第一位嘅紐約市同第二位嘅墨西哥城之後。截至2022年TTC總共有4條地下鐵綫，合共75個站。巴士同街車行走149條地面路線。


TTC 嘅大部分嘅巴士都係統一收費，不過部分 TTC 巴士線會駛入萬錦市，搭呢啲車嘅時候約克區同多倫多市嘅車錢通常要分開畀，因為 TTC 只係同約克區公車局代收約克區嘅部份。巴士喺大街通常有24小時服務，但係夜晚可能要等要成個鐘先一班車。


TTC 嘅地下鐵亦都係統一收費。1號線喺西面一段會開入約克區嘅旺市，但係同巴士唔同，跨區搭地鐵係唔使畀兩程錢。地下鐵並唔係24小時服務。個別路段亦都會不定期喺服務時間關閉維修，喺服務時間關閉維修會提供接駁巴士服務。


不過畀現錢嘅乘客仍然要用一套非常難明嘅舊制。喺舊制之下，乘客要喺畀錢嘅地方攞轉車證，單一行程之內，向同一方向，唔停低做第啲嘢，喺指定地點轉車，可以用轉車證免費轉車。喺 TTC 喺網站寫明邊度可以轉車之前，其實舊制條款好多字睇都冇定義過，司機變相可以隨便要乘客畀兩次錢。


澳門農曆新年花車巡遊匯演係澳門特別行政區政府旅遊局喺每年農曆新年舉辦嘅賀歲花車巡遊活動，第一次搞係2012年，特色係分開兩日搞，通常第一日係大年初三，第二日係之後嗰個禮拜六或者禮拜日。每年巡遊都會用嗰年生肖命名，譬如2018年狗年叫「旺財狗年花車巡遊匯演」。


南區係中華民國臺南市37個區之一，因喺市區南端而得名，境內有臺南機場。以前係府城南郊，前身大致係日治時期南區、青濱區、真濱區所合併同之後幾次嘅調整區界而成，今日範圍相當於日治後期嘅濱町南部、汐見町、青葉町、鹽埕、桶盤淺、下鯤鯓、鞍子、灣裏等地。


喺足球會成立無耐就借住機會嚟推廣到成個韓國嘅足球界入面，但完山美洲豹就快破產，有好多企業諗住嚟接呢間足球會嘅經營權，後嚟有間喺完山當地嘅酒廠接咗呢間足球會嘅經營權先至唔使破產。喺1994年2月16號嘅K聯賽開波之前，足球會改名做「全北水牛」，而財務方面重係冇乜變，重係差唔多破產咁滯。


喺廿世紀前嘅歐美地區，火刑－尤其係將犯人綁喺一碌木度，再喺犯人同木下面放火，最後燒死犯人－成日畀人攞嚟對付謀反、異端同埋巫術。例如 16 世紀嘅意大利神學家布魯諾，就因為主張類似理神論嘅睇法而俾人告佢異端，最後仲搞到俾羅馬教會用火刑處死佢。


Mozilla Thunderbird，非正式廣東話名電雀，係由Mozilla基金會研發嘅一款自由兼開放原始碼嘅跨平台電郵客戶端、新聞閱讀器、聚合器同埋即時通訊軟件。呢款軟件預設安裝咗喺Ubuntu度。


星匯園佔地面積28,927平方米，總建築面積有213,523平方米，而綠化差唔多霸咗35%嘅地。入面包括咗8棟33層樓嘅高級住宅，重有差唔多10,000平方米嘅中心花園同差唔多成萬平方米嘅平台花園響度。


North York Centre 站，書面語寫北約克中心站，係多倫多地鐵1號綫嘅一個地底車站，位於北約克柳谷區央街芬治大道同雪柏大道之間，東面夾 Empress，西面夾 Park Home，1987年6月18號啟用。


呢個站本來打算跟横街街名叫 Park Home 站，但係喺1960年代中期，因為造價問題，決定唔起呢個站同其他細站，但係到咗1982年，北約克市政府因為喺度起 downtown，決定重新起返呢個站，結果變成所謂 Yonge Subway Northerly Extension最後一期嘅工程，1985年6月動工，1987年6月18號啟用。


100 QRC，中文譯名皇后大道中100號，係香港島中環嘅一座甲級寫字樓，嚮皇后大道中100號，即係中區行人天橋系統同中環至半山自動扶梯系統交界，呢座寫字樓而家由ISS集團物業管理，地鋪同地庫租戶都係驚安之殿堂。


《華爾街狼人》係一部2013年嘅美國黑色幽默傳記犯罪電影，由馬田史高西斯執導，提倫斯維達寫劇本，改編佐頓貝福嘅同名回憶錄。主演係里安納度狄卡比奧、祖納希爾、瑪歌羅比。呢套電影係馬田史高西斯同里安納度狄卡比奧嘅第五次合作，而且係導演同提倫斯維達繼劇集《酒私風雲》後嘅第二次合作。


珍珠嘅比喻重點係講明天國係幾咁寶貴，一個人發現咗非常珍貴嘅嘢，以致佢準備賣晒所有嘅嘢嚟買呢粒珍貴嘅珍珠。呢個比喻講明人若果明白福音嘅好處，會犧牲一切，亦都竭力追求。因為上帝嘅國有永恆嘅價值，係值得我哋付上一切代價嚟爭取入去。


蔴雀係一種中國以前流傳到而家嘅一種遊戲，由「馬吊」演變出嚟，最初係用紙牌玩，後來經改良而變成而家嘅骨牌形式。不過由於以前蔴雀畀人視為一種難登大雅之堂嘅玩具，所以好少關於麻雀歷史或者起源嘅記載，多數關於蔴雀起源嘅講法都只係根據一啲傳說同揣測而來，好難作實。


清代作家李汝珍喺佢本小說《鏡花緣》入面，有描寫玩馬吊嘅情節，馬吊原來只係兩個人玩，叫做「梯吊」，因為梯有兩隻腳，咁兩個人玩「吊」，就叫「梯吊」。另外有三個人玩，叫做「蟬吊」，因為蟬有三隻腳。到四個人玩，就叫「馬吊」，因為馬有四隻腳，四個人玩「吊」，所以就叫「馬吊」。


但後嚟話說喺唔知邊個朝代，啲士大夫因為沉迷打蔴雀而荒廢朝政，搞到朝廷要下令禁止打麻雀，後嚟麻雀呢種遊戲傳咗去啲水上人度，因為水上人出咗海，重使乜怕朝廷禁令。不過喺船上面打蔴雀如果用紙牌會濕晒玩唔到，而且大風大雨，重好容易吹走晒，就算喺船上面要收埋都好困難，於是就發展成而家嘅骨牌麻雀，之後麻雀解禁，又由水上傳返去陸上，麻雀就係咁由紙牌變成骨牌，一直流傳到而家。


有關資料記載，喺江蘇太倉縣曾經有皇家嘅大糧倉，平時囤積稻穀，嚟到「南糧北調」。糧多就自然雀患頻生，每年因為雀患就損失咗唔少糧食。管理糧倉嘅官吏為咗獎勵捕雀護糧者，就用竹製嘅籌牌記錄捕雀數目，憑啲牌發放酬金，呢個就係太倉嘅「護糧牌」。


例如，「筒」嘅圖案就是火藥槍嘅橫切面，「筒」即係槍筒，幾筒就表示幾多支火藥槍。「索」即係「束」，係用細束繩串起嚟嘅雀，所以「一索」嘅圖案就用雀去代表，幾索就係幾多束雀，獎金就係按雀嘅多少去計算。「萬」即係賞錢嘅單位，幾萬就係賞錢嘅數目。


最古老嘅麻雀玩法，叫做老章麻雀，老章同天九玩法相似，都係以閒家鬥莊家咁玩，莊家贏閒家計雙，贏咗可以冧莊，每冧一次莊可以加莊，即係原本贏咗計雙，冧莊之後計三，再冧莊就計四，如此類推，變成閒家要合力鋤莊家。


有咗清章麻雀之後，莊閒之間變得平均咗，同時麻雀策略亦變咗，閒家由合作鋤莊家嘅關係，變成另一種合縱連橫嘅關係，例如你發現某一家正喺度做緊大牌，而你副牌又好難食糊，就寧願出銃畀下家輸少啲，唔使輸得咁甘，又或者某一家特別旺，其他三家夾埋鋤旺家，都係有咗出銃制度之後而有咁嘅改變。


喺鴉片戰爭後，寧波辟為「五口通商」之一，好多海輪泊喺寧波江廈。唔同地方嘅商人都係度打躉，結果呢啲商人就將呢種遊戲帶返去自己嘅地方，然後又因為各地文化差異，而發展出唔同嘅玩法，而影響力比較重要嘅地方，可算係江南、福建、廣東。


日本麻雀就喺日本明治末期傳入，係以江南麻雀為宗。但後來青出於藍勝於藍，日本人將麻雀視為一種競技，而唔係賭博，所以日本將玩法改良到競技成份比運氣成份大。而發展甚至可以話追過咗中國，而家喺日本唔單止有好多麻將雜誌、麻將大賽，甚至有麻將博物館。


而喺二十年代，蔴雀重曾經傳到去美國，而發展出美國麻雀。最初傳入去嗰陣好受歡迎，但到咗大不景氣時代出現之後，蔴雀突然間變得唔再受歡迎，冇人解釋到點解。但喺之前由於亦有好大發展，所以亦種咗根，而家美國有一個已經有十幾年歷史嘅全國麻雀協會，重每年都有麻雀大賽，不過好少華人參加，因為美國麻雀玩法甚至連基本結構都同華人玩開嗰種好唔同。


香港蔴雀受廣東麻雀影響最大，而蔴雀甚至可以話係香港文化一部份，香港人將蔴雀變成生活一部份，發展出將蔴雀當做一種交際工具嘅衛生麻雀，重有蔴雀館，呢啲都係喺蔴雀世界文化中最大特色，因為全世界都冇好似香港咁將蔴雀變成生活一部份，同埋蔴雀館呢種公然打麻雀賭錢嘅場所。


不過喺1871年香港政府曾經頒令禁賭，為咗唔會犯禁賭法例，蔴雀館牌照上面嘅英文名全都都改晒做 Mahjong School，即係「麻雀學校」。不過而家嘅蔴雀館已經改為由影視及娛樂事務處發麻將/天九牌照運作。


越南麻雀係序數牌同字牌之上加入十六隻有條件限制嘅百搭牌，全副共152隻。呢十六隻牌之中，八隻叫做「花、元、喜、合、筒、索、萬、總」，另外八隻就無名或名為「一皇、二皇、三皇、四皇、一后、二后、三后、四后」。


挨年近晚，又叫做歲晚或年尾，係皇曆年年尾呢段時間，就迎新年嘅日子。挨年近晚係響十二月，或者係家下極少見嘅閏十二月。因為呢個月係由冬天轉春天，所以亦都叫做迎春。挨年近晚個挨年就係靠近新年，近晚，就係貼近年尾咁解。


因為靠近年尾，舊時好多做生意都會埋晒一年嘅數，清埋啲舊數，會做尾禡多謝班夥記。年尾個月會出雙糧畀打工仔，等大家過年多啲錢使。因為舊時挨年近晚有好多嘢要準備，去舊迎新，要使好多錢。例如要剪頭髮，買新衫，要包定利是，整下年糕、角仔呢啲賀年嘢食，執靚間屋，買下年花，貼下揮春。


呢個節目第一輯開始由麥美恩、吳幸美同黃耀英做主持，第二輯加埋黃建東做客席主持，到第三輯佢變做正式主持，另有三位客席主持張惠雅、何浩文同吳沚默輪流出鏡。第四輯嘅主持只係得麥美恩順利過渡，另加三位新主持許文軒、戴祖儀同鄧智堅。


有住荷法文拗數嘅比利時喺2020年2月4號出現第一單武漢肺炎個案，患者係位54歲男人，喺有疑似感冒症狀後轉院到布魯塞爾時被確診爲不明疾病，後嚟進一步得知佢感染嘅係嗰時中國湖北武漢爆得好犀利嘅武漢肺炎。


2020年3月1號，比利時出現第二單感染武漢肺炎個案，嗰時有位講荷蘭文嘅女士喺法國上法蘭西華盧華－克里皮玩完返嚟時被確診。因為嗰時屬學校放假最後一日，由於期間有好多當地嘅大中小學生去咗滑雪，加上嗰時屬學校學生返程高峰，所以亦有當地官員擔心咁多客流，會唔會造成當地國家出現大面積感染武漢肺炎。


2020年3月10號，國內發生咗第一單感染武漢肺炎死咗嘅個案，患者係位90歲布魯塞爾籍嘅阿婆。隨後第二日又出兩單死亡個案。正因爲噉，政府先至出面宣佈唔畀搞超過1000人嘅聚集活動。國內冚唪唥學校都取消嗮涉及長途旅遊等事務，公司方面重鼓勵實施遠程辦公。


3月13號，感染個案去到559單，死亡個案維持唔變。不過當日午夜開始，冚唪唥酒吧、餐廳、的士高、咖啡舖等商業舖面都要閂檔、學校等教育設施都要停課、體育等文娛設施都一律停辦。三日後，由於感染案例破咗一千大關，亦多咗兩位武漢肺炎死者。


安倍陣營今次選舉目標係要贏得過半改選議席，保住推動修憲力量，響參議院嘅主導權。事實上，執政黨響不需要改選嘅一百二十一席入面佔咗七十六席，加上部分在野黨派支持修憲立場，實際已經過咗三分之二。有分析就話，雖然安倍經濟學成效唔掂，而安保法又唔受歡迎，但係另一邊廂，反對派陣營勢力薄弱，唔能夠攞到民眾信任，所以外界相信首相安倍晉三嘅執政聯盟應該會贏出，焦點就落係攞唔攞到三分二議席去幫安倍推動修憲。


最新點票結果話，執政自民、公明兩黨連同冇改選嘅議席，已經攞到參議院過半數議席。如果以執政聯盟為首，支持修改憲法嘅政黨響參議院已經攞到修憲要到嘅三分二議席，有助首相安倍晉三推動修憲，為解禁集體自衛權鋪路。


郎筠玉，本名郎紫峰，藝名新肖仔，本籍北京，著名粵劇演員。戲行人稱仔姐。擅長文武生同花旦。成個戲行啲花旦，係得佢能夠唱到三種喉底。首本戲《平貴別窯》、《花木蘭》、《穆桂英》、《仕林祭塔》等等。門下弟子有林小群、郎秀雲。


郎筠玉喺廣州出世，係清朝駐粵八旗子弟嘅後人。8歲跟老豆去茶座賣唱。13歲入行喺廣州西堤大新公司天棚做日戲，起咗「新肖仔」呢個藝名。1940年代喺越南入靚少佳嘅「勝壽年」劇團，仲同靚少佳拉埋天窗，做千里駒嘅名劇《金葉菊》。


1949年之後，佢入過「勝壽年」劇團、「新世界」劇團同「珠江」劇團，同羅品超、文覺非、呂玉郎合作。1958年入廣東粵劇院，係嗰時嘅台柱，之後亦做過劇團團長。1988年做《六國大封相》喺舞台暈低，之後無再登台。


佢喺四川成都出世，16歲移居香港，中學畢業於香港四邑商工總會黃棣珊紀念中學，先後喺香港大學主修日本研究同心理學同埋喺香港中文大學讀工商管理碩士，之後喺電子遊戲界發展，成為Sony第一個嘅華人董事。2009年，佢開始出旅遊書，之後提前退休、做埋遊埠節目主持人，佢主持嘅節目包括香港開電視《明治憑甚麼》同《明日世遺》等等。


怡心園由香港房屋協會發展嘅住宅物業，喺香港新界將軍澳寶康路88號，將軍澳非填海區域，本來係夾心階層住屋，後來改為私人樓賣。屋苑喺將軍澳新市鎮北面，近港鐵寶琳站、寶豐路、寶康路同埋陶樂路。怡心園喺1999年1月入伙，總共有五座共1,526個單位，每層有六或者八伙，附設一座私人住客會所同509個車位。


呢個空中花園據說係用咗立體造型，有4層平台，由瀝青同磚塊起成，平台由25米高石柱支撐，有灌溉系統，由奴隸負責打理，佢哋不停噉推動連住齒輪嘅把手。花園種咗各種花草樹木，離遠睇好似有個花園喺半空。佢個名純粹係出自希臘文paradeisos一字意譯。


御夫座係家下八十八西洋星座之一。佢響天球北部，佔天球面積657平方度。地球北半球來講，御夫座係冬天嘅星座，即係冬夜會見到。肉眼可以睇到嘅星，約莫90粒到。有一到四等星10粒，即係有1等星1粒、2等星1粒、3等星4粒、4等星4粒。


喺2014年9月26號傍晚，佢喺雲南紅河哈尼族彝族自治州嘅河口瑤族自治縣壩灑河道搞緊捉走私任務嗰時，由於出咗從越南非法入境而諗住搶走私貨物嘅不法分子，結果打起咗交，後嚟李順麒俾越南嘅非法入境人士斬傷咗，跟住跌咗落紅河入面。


馬力入讀培僑小學，響培僑中學讀書時，佢曾經係民建聯前主席曾鈺成嘅學生。馬力響接受訪問時話過，響培僑讀書期間令佢培養出「服務社會及服務國家」嘅信念。馬力培僑中學畢業之後、最初留喺母校培僑教書，1974年考入香港中文大學中文系。


1985年到1990年間，入讀港大中文系研究院。馬力響讀書時期經中大教授馬蒙引薦，加入咗「中國語文學會」，從而認識前新華社香港分社秘書長毛鈞年，其後毛鈞年成為馬力從政嘅關鍵人物。1985年，毛鈞年推薦馬力出任《基本法》諮詢委員會秘書處副秘書長。


2004年，馬力夥拍蔡素玉等代表民建聯合組名單出選2004年香港立法會選舉香港島選區議席。報名參選無耐就發現自己生結腸癌，選舉期間出席唔到公眾活動。最後兩人以些微票數擊敗前綫嘅何秀蘭當選。經過一輪治療，馬力病情好轉。


2006年3月起，馬力病情出現反覆，不時要做各種治療。2007年中，馬力結腸癌復發，留院治療，期間中央同廣東省領導、香港特區政府主要官員都親自到醫院探佢。後來因癌細胞擴散至全身，重引起呼吸及循環系統衰竭，響2007年8月8號下晝兩點響廣州中山大學附屬腫瘤醫院病逝，享年55歲，係香港特區成立後首位響任內逝世嘅立法會議員。


馬力響2007年5月15號同傳媒茶敘嗰時發表有關六四事件嘅言論引起社會好大迴響。呢番言論引起極大爭議，《蘋果日報》、《明報》、《南華早報》響5月16號第二日都放響頭版報導。支聯會主席司徒華、民主黨主席何俊仁、曾經因為帶住香港人捐款去北京而被捕嘅李卓人、學運領袖王丹、港區人大代表李鵬飛等人都譴責馬力嘅言論。


馬力擔任民建聯主席期間推行年輕化政策，提出「內強質素，外樹形象」方針，響2004年帶領民建聯贏取11個立法會議席，成為立法會第一大黨。2005年4月，佢又成功促成民建聯同親政府派政黨港進聯合併，改名「民主建港協進聯盟」，簡稱仍然叫民建聯。


雜誌喺1959年創刊，改名為Sunday係為令讀者感受星期日般快樂輕鬆嘅氣氛，雜誌本身喺每週三發行。擁有包括安達充、高橋留美子、青山剛昌在內嘅一班出名漫畫家。刊載作品由畫技到情節都好優秀，題材有運動、科幻、魔幻、偵破、歷史、拍拖等，呈現多樣化格局。


相較於強調「努力」「友情」「勝利」嘅《週刊少年Jump》，該刊作品相對欠缺明顯嘅整體風格，傾向由作家自行發揮。相對於《週刊少年Jump》以市場調查至上，成日喺市場調查唔好時中止漫畫，該刊作品多數由作家畫到故仔告一段落時至埋尾。


1月22號，國家衞健委確認海南省首宗輸入性武漢肺炎病毒感染個案。目前海南省共確認4宗個案，都係輸入個案，4宗患者病情平穩，體溫恢復咗正常，正喺定點醫院隔離治療，當地衞生健康部門已對佢哋密切接觸者進行追蹤隨訪，密切接觸者目前無發燒等異常狀況。


1月27號上晝，海南省衞健委通報新增確診個案9宗，重症個案3宗，死亡個案1宗。確診個案中，海口市6宗、三亞市10宗、儋州市4宗、萬寧市7宗、臨高縣1宗、陵水縣1宗、澄邁縣2宗。海南省首宗死亡個案係一名80歲女子，來自武漢，本身有中風，並癱瘓在床。


1月29號，海南省衞健委通報新增確診個案5宗，其中海口市2宗、萬寧市1宗、東方市1宗、瓊中縣1宗。同日，海南省報告兩宗本地感染武漢肺炎確診個案，患者杜某某同賈某某都係瓊中縣陽江農場醫院工作人員，杜某某係內科醫生，賈某某係防保組組長。


截至2月9號24點，海南省累計報告武漢肺炎確診個案136宗，重症個案16宗，死亡個案3宗，出院個案19宗。確診個案中，海口市28宗、三亞市41宗、萬寧市12宗、儋州市11宗、文昌市3宗、瓊海市6宗、東方市3宗、澄邁縣7宗、臨高縣6宗、昌江縣6宗、陵水縣4宗、定安縣3宗、保亭縣3宗、樂東縣2宗、瓊中縣1宗。


5月15號，海南省新增首宗境外輸入確診個案，為無症狀感染者轉為確診個案。嗰個患者係甘肅武威籍，38歲女性，5月13號從民主剛果搭經批准入境嘅CA082航班抵達三亞鳳凰國際機場。入境嗰陣三亞市對所有航班人員現場採集鼻、咽拭子送檢，之後轉運至三亞市集中觀察場所進行隔離醫學觀察。


5月14號，三亞市疾控中心病毒核酸檢測結果顯示駱某某為陽性，隨即被120救護車轉送到三亞市中心醫院隔離診療。駱某某入院後經全面檢查，血常規及胸部CT影像符合《新冠肺炎診療方案》確診個案標準。綜合目前病人情況，三亞市中心醫院診斷為武漢肺炎，並於15號訂正為確診個案。


中國共產黨第十八次全國代表大會，簡單叫做中共十八大，喺2012年11月8號會喺北京召開，到時會選出中國共產黨新一屆嘅領導層，包括中央委員會同埋中央紀律檢查委員會。再喺之後由中央委員會選出中央委員會總書記、中央政治局、中央政治局常委會、中央書記處同埋中央軍事委員會。


八點檔即係八點檔次嘅簡稱，係台灣電視術語，一般係話電視台喺平日夜晚八點播出嘅連續劇節目時段。喺台灣，依個名詞被廣泛運用。雖然台灣老三台之前有喺週六或週日夜晚八點播出電視單元劇或連續劇嘅紀錄，但喺台灣電視業界通例喺唔將依啲時段係八點檔。


2014年佢高調參與撐國教、反同性戀、聲討小學教師林慧思嘅李偲嫣成立嘅反佔中團體「正義聯盟」，以「救急扶危」為名，落區招募1.5萬至2萬名糾察隊義工，支援反佔中行動。林慕德擔任咗「正義聯盟」顧問一職同為活動寫咗以反佔中為題嘅活動主題曲《和氣生財》，同埋請到歌手葉振棠獻唱。


馬儒翰，係英國通事，亦係傳教士。佢喺澳門出世，係名傳敎士馬禮遜嘅第三個細路，第二個仔。返過英國受敎育，亦跟過老頭去馬六甲英華書院，學過唐話，因此佢寫過唔少繙譯，好似《聖經》咁。香港開埠佢有份幫手，供職香港政府，職務爲輔政司。


馬騰，字壽成，漢族，係東漢末期武將，東漢初將領馬援後人。阿爸係馬平。馬騰係蜀漢武將馬超阿爸，另外重有馬休、馬鐵兩個仔。馬騰同義兄弟韓遂唔啱，俾曹操解和之後召去鄴城當官。後尾馬超同韓遂起兵，曹操平嗮馬超佢哋之後俾曹操殺害。


波江座係家下八十八西洋星座之一。佢響天球赤道一帶，佔天球面積1138平方度。地球北半球來講，波江座係冬天嘅星座，即係冬夜會見到。肉眼可以睇到嘅星，約莫100粒到。有一到四等星28粒，即係有1等星1粒、3等星3粒、4等星24粒。


2003年10月，佢喺桃園縣成立越南外勞配偶辦公室，為在台越南人提供援助。美國越南裔廣播電台小柴棍電台幫佢租到一間幼稚園二樓，兩間70平方英尺嘅房嚟瞓，另外兩間房攞嚟辦公。越南外勞配偶辦公室提供語言課程、食宿，以及法律援助。


佢揭露對外籍勞工同外籍配偶嘅虐待情況，令到美國國務院將中華民國台灣列為第二類觀察名單國家，搞到中華民國政府喺國際間幾尷尬，令佢受到威脅，夜晚唔出街。佢話，雖然台灣人友善，但係階級觀念重，將外籍勞工同外籍配偶視為「僕人」，虐待佢哋。


周慶峻，原名周慶鑽，係台灣政治活動者，而家係中華愛國同心會會長及中國民主進步黨黨主席，2021年5月因為幫張秀葉參選九合一大選期間，利用餐會行賄，被台北地方法院引用選舉罷免法判監三年半，褫奪公權三年。


2001年，周慶峻組織群眾襲擊當時正處理緊興票案嘅律師莊柏林。曾多次發起支持兩岸統一嘅活動，例如2003年11月2號，佢率領愛國同心會成員喺圓山大飯店抗議旅美嘅大陸民運人士曹長青發表支持台獨嘅相關言論，雙方發生肢體衝突，曹長青話「他們四個人就這樣按著我打，臉上挨了幾下，胸口這邊也有幾下，完全是中國紅衛兵那一套，似乎在開什麼鬥爭會，用那些字眼，說不到幾句就打你一下……」，事後周慶峻被判20日拘役。


臺灣民主國旗係喺1895年5月23號至10月期間，臺灣民主國用嘅國旗，由於佢個樣係藍底黃虎，又叫藍地黃虎旗。過去一直俾人認為只係得一面，經過國立臺灣博物館1年半嘅攷證修復，黃虎旗原來係雙面。正反兩面嘅老虎眼分別係日頭、夜晚同太極陰陽，象徵「日夜護國」。


中華民國第十屆立法委員臺北市第三選舉區缺額補選，係中華民國臺北市第三選舉區原任第10屆立法委員蔣萬安因為參選第8屆臺北市市長，喺2022年11月10號辭去立法委員後所進行嘅選舉，喺2023年1月8號舉行，王鴻薇贏咗呢次選舉。


碧江站起響廣東省佛山市順德區北滘鎮嘅碧江，總共有3層，係廣珠城際軌道交通嘅架空站，西邊係順德碧桂園西苑，東邊係北滘碧江工業園區，北邊係碧江大橋，南邊係105國道，個站近住碧桂路、廣珠西線高速公路同埋佛陳路。


之後廿年入面，後小松天皇一直響到做上皇，實施院政。後嚟上皇幹仁死咗，佢正式親政。但係響佢執政嘅時代入面，唔單止有土一揆同埋嘉吉之亂，大覺寺統嗰邊又響到搞搞震，大臣足利義政淨係顧住玩唔理朝廷，所以當時嘅政局一啲都唔穩定。


根據香港法例，打算喺香港上映、發行錄影帶或鐳射影碟嘅電影，都要送交通訊事務管理局評級，並由該處處長核准。第III級錄影帶或影碟嘅包裝物，同埋第III級影片嘅宣傳資料，喺發行或公開展示之前，更需要送交電影檢查監督核准。


香港地區以外嘅人可能會誤解「III級電影」即係鹹片。其實，以充滿血腥暴力鏡頭、粗口對白、恐怖、描述喺社會內具爭議嘅道德價值等題材電影，亦會被評為第III級電影，同時裸露鏡頭可能出現喺非第III級影片。


佢青少年時已經對演戲有興趣，1968年考入Versailles Conservatory。16歲時，就初登大銀幕，演出《福斯丁與美麗的夏天》。至後佢陸陸續續拍咗15齣電影，直至現在1977年嘅《花邊女工》，開始引起國際影壇注意，憑《花》片演活一個飽受情傷嘅女子而贏得英國電影及電視藝術學院頒發最佳新人獎。


之後，佢接拍查布洛嘅《維奧納蒂》，成為康城影展影后。之後，佢一共演出過查布洛7齣電影。1988年，佢演出查布洛作品《女人韻事》而奪得威尼斯影展影后，之後再憑1995年嘅《冷酷祭典》再奪威尼斯影后，《冷》片同時令佢首奪法國凱撒電影獎影后。


淋水，又嗌灌溉，係向土地加一定量嘅水嚟令啲農作物、植物、草或者田可以生得好啲同埋靚啲嘅一種手段。五千幾年嚟，淋水不嬲喺農業呢方面極之緊要，世界唔同文明之所以發展起嚟同佢哋識幫啲農作物淋水係有啦掕嘅。淋水亦可以令到一啲乾旱抑或降雨量低嘅地方都種到農作物，而除咗呢啲用途之外，淋水仲可以令到農作物唔怕結霜，同埋避免啲雜草生咁多。


張遠，網名暱稱「ffaarr」，係中文維基百科嘅維基友，喺臺灣嘅批踢踢BBS就有「哆啦王」、「叮噹王」等稱號。佢嚟自中華民國臺北市，係國立臺灣大學歷史學研究所博士，喺德明財經科技大學通識中心做兼任助理教授。


係中國廣東省廣州市嘅一間巴士公司，喺1993年12月1號成立，總部喺天河區黃村環場西路26號。之前係澳門新福利集團屬下嘅一間公司，從2009年開始改為廣州市第二巴士屬下嘅一間公司。佢係全廣州第一間中外合資嘅巴士公司。


1993年12月1號，嗰時嘅澳門新福利集團喺廣州成立咗個巴士公司，成為廣州第一間中外合資嘅巴士公司。初期凈得5條巴士路線營運，後嚟喺1994~1997年期間加咗20條路線，喺2000年又加咗一條巴士路線。


2007年，廣州政府話要解決公交企業嘅惡性競爭同巴士公司數量越嚟越多嘅問題而開始整合巴士資源，結果呢間巴士公司喺2009~2010年同二汽巴士、新世界、冠忠、恆通、興華巴士合併成而家嘅第二巴士公司。雖然收購之後，站牌重用各間公司嘅名，但後嚟俾二汽公司收購返嚟嘅車冚唪唥按嗮原先二汽公司嘅標準嚟整。


而新福利巴士嘅前門出面左邊、司機位窗口出面嘅下邊同車入面都寫咗原有嘅「新福利」公司名，但商標變成「廣州二汽」而導致一般乘客搞亂。曾經喺2010年換車色期間，俾好多新福利嘅司機抵制，搞到車身變成二汽巴士嘅色之後，車頭同車身都掛咗新福利嘅圓形商標，但之前嘅「廣州市新福利」六個字冇咗。


學校喺1993年成立，初期由廣州港集團負責管理嘅私人學校，期間嗌過廣州港新港中學個名，喺廣州經濟技術開發區西區黃埔東路2879號大院63座入面辦。直到2005年11月，由於廣州港集團退出，管理權轉咗畀黃埔區教育局睇實。


『富嶽三十六景』係江戸時代後期嘅浮世繪畫家葛飾北齋描繪富士山嘅富士圖作品系列、天保2年到天保4年期間出版。對於呢張畫視點，無人知喺甲斐國定係駿河國。畫面顯示稱為「山下白雨」嘅景色，描畫咗富士山嘅正面，畫面下面有樹海，空中畫有捲積雲，富士山山頂剩低嘅雪溪。


成世光係天主教會主教。1915年9月15號喺山西孝義出世，1960年7月25號祝聖為主教，1957年接任台中市衛道中學校長，1966年6月7號任台南教區主教，1969年到1970年兼任嘉義教區署理主教。


傳統步槍嘅大口徑子彈用響自動步槍時嘅威力太大，響全自動射擊時無辦法有效咁控制枝槍嘅跳動和後座力。而冲锋槍使用的手槍子彈響中遠距離上威力唔夠勁，為左解决e個問题，響1934年，德國開始研究短火藥筒步槍子彈，以威力同連射時控制射擊嘅精準度，而e種短藥筒弹藥俾人叫做中型威力槍彈。


92 x 33毫米步槍子彈並開始生產佢，彈壳長度由原先嘅7.92 x 57毫米標凖步槍子彈减至7.92x33毫米，彈藥量由3克减至约1.6克，威力比標凖步槍子彈低，但係大過.30卡賓槍子彈而被人認為中遠距離使用嘅子彈。


中型威力槍彈的出现有效咁解决左自動步槍的射擊控制問题，亦都统一左班用武器嘅彈藥以簡化後勤部隊嘅工作量，更令到全自動射擊武器成為各國軍隊嘅主要步兵武器装備。越戰時期美國嘅M14自動步槍作戰嘅效能不良，他地即刻改用小口徑步槍彈的M16突擊步槍，之後蘇聯亦都響1970年代以7.


2014年1月21號晏晝十二點幾，彩虹苑第二座一個單位到發現一具女屍，司警接到消防局通知到場調查，隨即封鎖案發單位嗰層所有出入口做調查，發現呢個單位係劏房，用木板間咗三間房，分別住咗一個阿婆，一對夫妻，而響中間嘅房就係死者住嘅，女死者三十歲左右，瞓咗間床到，屍體已經嚴重腐爛，滿佈蛆蟲重傳出惡臭，估計死咗超過十日，司警經法醫到場做初步檢驗之後，響屍體上面冇發現任何致死嘅傷口，死因要等解剖確定。


2010年1月，陳淑莊同埋其他五個區議員，包括梁家傑、黃毓民、陳偉業聯同梁國雄等人合作，並而喺五區總辭唔撈嘅立法會議員。不過佢哋之後參加補選，話借補選畀市民搞「公投」，為日後香港政制改革表態。結果佢喺補選攞到十萬幾票，重返立法會。


2019年4月，陳淑莊做身體檢查，被發現左腦有個直徑4.2厘米、體積大過一個乒乓波嘅腦膜瘤壓彎咗腦幹，亦壓住部份腦血管同神經，要盡快進行手術切除腫瘤。連佢喺佔領中環案嘅判刑都要押後6個星期。6月10號，法官就佢涉及嘅佔中案判刑，兩項定罪「煽惑他人犯公眾妨擾」及「煽惑他人煽惑公眾妨擾」共判監8個月，緩刑2年。


祠堂喺清光緒二十五年起好。當地村民一直重視祠堂保護，除咗神龕自然冧之外，祠堂一直保全完好，經歷咗1920年代初打土匪同1960年代尾嘅破四舊，祠堂都冇被破壞過。1943年搞過細規模修繕，1998年又重修過地面同新起咗間後耳房。


2006年6月被列為嶺南文化教育基地。2009年8月13號俾蘿崗區人民政府列為文物。2010年，由於祠堂年久失修致瓦木變形，政府知道之後出錢修繕，2012年4月13號動工，到2013年11月24號竣工。


祠堂佔地面積961.35m²，其中面闊25.5米，縱深37.7米，座北向南，樣屬鑊耳屋。左右各有一門，耳房各一間，三進，祠堂出面嘅左手邊有青雲巷，同後院連通。青磚牆同硬山頂上高有卷耳、灰筒瓦，灰脊上有精緻嘅灰雕，大概40cm高，頭進前檐由2碌石柱撐住，蝦公樑上有石獅子托住條檐。


第6條「由一國政府支持或執行嘅對另一國嘅恐怖活動，或者該國當局對組織造成另一國嘅恐怖活動予以容忍嘅」，呢啲都係聯合國度對有關恐怖主義嘅規例。草案法典嘅第6條仲清楚描述咗國家有可能採取恐怖主義行動。依照呢部草案法典，國家可以畀認為進行恐怖主義活動犯罪。


國際人道法嘅一項基本原則係參與武裝衝突嘅人士，任何時候都必須區分平民同戰鬥員，以及民用物體同軍事目標。因此，國際人道法禁止故意或直接攻擊平民或民用建築，禁止不分皂白嘅攻擊。使用人體盾牌或挾持人質嘅做法同樣受到禁止。


喺社會科學同哲學領域，針對「恐怖主義」嘅討論大多係指非國家組織。聯合國反恐怖主義委員會主席話過，前12份關於恐怖主義嘅決議都未涉及國家恐怖主義，因為呢個唔係一個國際法律概念，而濫用職權嘅政府應當受到國際公約中有關戰爭罪嘅國際人權法、國際人道法嘅審判，而唔係違反咗國際反恐法規。


布鲁斯·霍夫曼博士話，分唔清國家同非國家嘅暴力會導致忽略一個事實，即「呢兩種暴力間嘅本質唔同」。霍夫曼話，即使喺戰爭度，都存在規約同畀普遍接受嘅行為準則，即禁止使用一啲特定武器同策略，以及襲擊一啲特定目標。


柏太陽神係日本足協屬下嘅一間足球會，喺1940年成立，位置喺日本關東地方嘅千葉縣柏市，主場係日立柏足球場。佢曾經攞過1次J1聯賽，1次日本超級盃同2次日本聯賽盃冠軍。呢間足球會重係日本J1聯賽歷史以嚟，第一隻升上頂級聯賽之後嘅第一年就攞冠軍嘅波隊。


呢間足球會係1940年，由日立製作所搞嘅日立製作所本社足球部，直到1995年先至加入J聯賽。喺日立製作所本社足球部期間，曾經攞過1972年日本全果聯賽冠軍，同時攞過1972同1975年嘅天皇盃冠軍。自從波隊喺1996年改名做柏太陽神之後，曾經喺2000年日本聯賽盃冠軍同2011年嘅日本J1聯賽冠軍。


天保年間，高演升做常山郡王。高演做嘢講道理，所以滿朝文武大臣都服佢，佢喺處理政務方面表現出色，連皇帝高洋都睇重佢。天保八年，高演升做司空，兼任尚書監工。高演份人好嚴，有一次，尚書郎中出錯，高演即刻重罰佢


高洋死後，皇太子高殷繼承皇位。因為高殷好細個，所以高演攞正牌代高殷處理政務，成為國家真正嘅決策人。乾明元年，高演聯合各大權貴、文武大臣，逼高殷升佢做太師、司州牧。同一年嘅三月，高演終於聯同長廣王高湛發動政變，廢黜高殷，自立做皇帝，改年號做皇健，嗰陣時高演得二十六歲。


做咗皇帝之後，高演積極處理政務，體恤貧苦大眾，知人善任。但係好景不常，兩年之後，高演騎騎吓馬無啦啦跌親，傷重不治，相傳係高殷嘅鬼魂報仇。高演死嗰陣得二十七歲。高演嘅廟號係肅宗，謚號係孝昭皇帝。而北齊皇位嘅繼承人係高演嘅細佬、長廣王高湛。


2021年8月，試當真宣佈喺同年10月26號，搞頭一個實體演出活動「《試當真一週年現場版》」，喺九龍灣國際展貿中心Star Hall搞，而門票亦係香港首創用類似荷蘭拍賣嘅方式去賣，由頭一日賣10,000港紙一張飛，跟住每日逐步減價，直到減到10蚊一張，先到先得。


1960年代至1970年代，政府因為公屋嘅需求大，所以起大規模嘅公共房屋。喺牛池灣同埋清水灣道一帶起一系列屋邨，有彩虹邨、坪石邨、順利邨等。彩雲邨嚮規劃嗰陣原本叫牛池灣邨，起好之後，政府為分開重喺到嘅牛池灣村同埋彩雲邨，所以先用咗彩雲邨呢個名。


彩雲邨原本係牛池灣河瀝背村嘅一部份，原居民只係以養牛同埋種嘢維生，同時亦係當年唯一由九龍出入西貢嘅必經之路，所以嗰陣起咗清水灣道。之後1980年新清水灣道高架天橋起好之後，大部份車輛改用新清水灣道去西貢，但係又因為西貢嗰陣人口大增同埋將軍澳發展，喺港鐵將軍澳綫通車之前，新舊清水灣道喺繁忙時段嘅車流都好多。


1976年用「鑿山得地」嘅方法起，全邨都喺九龍第一高山飛鵝嶺腳下嘅清水灣道斜坡之上起，1978年初起好。彩雲邨可以分做一邨同二邨兩部份。屋邨發展分別有3幢雙塔式同16幢雙工字型大廈，另長連型同工字型大廈各一，合共有21座樓，係嗰陣全港首批同最集中雙工字型樓屋邨。


由於近舊啟德機場，所以屋邨有高度限制，最多得28層樓高。另一方面，由於彩雲邨地勢高，雖然樓層唔多，但係都可以出到佢巍峨矗立高低起伏樓態，同埋高過嗰陣九龍嘅同類屋邨，景緻優美，遠眺維港，東九龍盡收眼下。


係太平洋一個珊瑚礁。占士曲喺1777年12月24號發現呢個島，所以叫做聖誕島。響珊瑚礁之中，用陸地面積來計，佢係世界最大嘅。唔單止咁，佢重係現存最古老嘅珊瑚礁。響1956年到1962年之間，英國同美國喺呢度做核試。


葡萄籽油嘅煙點大約係 216°C，加熱易，可用嚟油炸。提子油味道淡，不飽和脂肪含量高。可以用喺沙律醬同蛋黃醬，可加入蒜頭，迷迭香或其他香草嚟做香草油，亦加入烘焙食品，煎餅之中，噴喺提子乾上令佢保持原味。


《非常律師禹英禑》係韓國ENA喺2022年6月29號到8月18號期間播出嘅水木電視劇，每逢週三、四晚間九點首播，Netflix緊貼韓國喺海外同一日更新。由《浪漫醫生金師傅》系列導演劉仁植同埋電影《證人》嘅編劇文智媛合作打造，朴恩斌、姜泰伍、姜基榮主演。


呢齣劇創造咗ENA頻道最高收視紀錄，蟬聯幾個禮拜話題性第一名，被媒體稱作「禹英禑症候群」。結局當週登上Netflix全球收視冠軍，以4億小時嘅總觀看時數，位居嗰陣時非英語電視節目第6名。事關呢齣劇集觸及到疾病、LGBTQ、脫北者與勞工等社會議題，而受到媒體、評論家、法律界同埋醫學界的好評，但亦都引起咗部分發展障礙者家屬嘅憂慮，感情線亦得到正反兩極嘅評價。


朴恩斌飾演自閉症人士嘅演技，得到媒體同觀眾嘅讚賞，並獲得第59屆百想藝術大獎TV部門大賞。姜泰伍、姜基榮等一眾演員，喺播出期間亦都受到好多關注。呢齣劇集除咗入圍10項百想藝術大獎，仲獲得咗評論家選擇協會、亞洲內容大獎、韓國電視劇節、APAN Star Awards等等嘅獎項。


佢係香港親中派嘅支持者，喺2016年曾經做過選舉委員會選舉，體育、演藝、文化及出版界入面嘅「文化小組」選委。佢亦曾經有份聯署支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。


第一間先施百貨開喺中環皇后大道中172號。1917年搬咗去上環德輔道中173至179號，嗰時係一棟6層大樓，頂樓係先施樂園，係香港第一棟有𨋢嘅大樓。1973年改建為27層大樓，而總部就喺1995年3月13號搬去銅鑼灣禮頓道77號禮頓中心。


公園正門一景，喺公園西邊近住濱海大道嗰頭。喺2008年奧運舉辦前夕，曾經有12位中國大陸運動員種過12樖白果。附近嘅火炬壇亦幾出名下，因為喺2008奧運就快舉辦嗰時搞過奧運火炬接力，重喺埋嗰度點著聖火。


公園南邊林間道路一景。兩邊都有寫住中國大陸歷屆奧運冠軍得主啲手腳印同簽名，兩邊亦有堆雕塑柱響度。喺大道北邊最㞘位近住噴泉嗰邊亦有嚿地面嘅紀念碑，寫住「中国北戴河·奥林匹克大道」呢11個中文字同「OLYMPIC ROAD BEIDAIHE CHINA」四個英文單詞。


美國司法部，係美國聯邦政府一個行政部門，部長為美國內閣閣員之一。負責嘅任務係保障法律嘅施行、維護美國政府嘅法律利益、保障法律對美國所有公民平等同打擊國內或者跨國犯罪等。美國司法部相當於其他國家嘅司法部或者內政部。


黎穎瑜來自基層家庭，廣州出世，香港長大，家下同屋企定居星加坡。自細得助於唔同嘅獎學金而到處遊歷。香港中文大學社會科學一級榮譽畢業，之後攞到羅德獎學金，負笈牛津大學讀完社會學研究碩士。返香港後喺香港理工大學做過講師，又喺智庫任職政策倡議總監同埋副行政總裁。


加尼喺2009年參選阿富汗總統，以2.94%嘅得票率排第四。2014年佢又去參選總統，喺第二輪投票度贏咗響第一輪投票領先嘅阿卜杜拉。2019年佢競選連任，個投票喺9月舉行，但係要去到2020年2月先公佈佢贏咗。


2021年啲外國部隊陸續由阿富汗撤軍，塔利班就開始新一輪攻勢。加尼政府喺2021年6月推出計劃，動員各地組建民兵對抗塔利班，但係冇乜大作用。由2021年8月6號開始，多個省嘅首府陸續畀塔利班佔領咗。到咗8月15號，除咗首都喀布爾，其它嘅主要城市都畀塔利班佔領咗。


就喺8月15號嗰日，喺塔利班部隊去到喀布爾總統府之前，加尼由喀布爾搭直升機走佬到烏茲別克，最後去咗阿聯酋度。加尼喺走佬嘅前一晚，仲喺電話度同美國國務卿布林肯話佢已經準備好奮戰到死。事後有報導話加尼本來已經依照同塔利班傾好嘅協議錄好辭職聲明，只要聲明一出街，塔利班就會喺一段時間之內唔攻打喀布爾住，但係加尼喺走佬之前一直冇將個辭職聲明播出街，亦都冇交低如果唔跟原先個計劃嘅話之後要點做。


有人批評加尼由得啲前線政府軍士兵食唔飽，同埋以個人忠誠度而唔係能力去用人。就算到咗佢嘅政府已經危危乎嘅時候，加尼仲喺度開會討論國家財政「數字化」同總檢察長辦公室改革。前代理財政部長哈立德·佩恩達話啲人怕咗加尼嘅脾氣，唔敢畀真心嘅意見，「好嘅人走人，嗰啲上到位嘅人一係就好忠心一係就好腐敗」。


佢響英國接受教育，先後入讀 Hellenic College of London、Armand Hammer United World College of the American West、桑德赫斯特皇家軍事學院，之後到英軍皇家蘇格蘭龍騎兵近衛團做咗三年兵，最終銜級係少尉。


早喺1958年FIFA世界盃，威爾斯代表隊一鳴驚人，頭一次參加決賽周，喺三場分組賽都同對手打和，最後喺次名出線附加賽以2比1打贏匈牙利足球代表隊，成功晉級八強，但最後輸畀有比利在陣嘅巴西足球代表隊，相隔64年後，喺2022年FIFA世界盃再次晉級決賽周。


呢屆亞運會亦刮起巨大嘅政治風潮，1973年11月16號，亞洲運動會聯合會召開嘅臨時特別會議，以38票對13票通過將中華民國排除會籍，由中華人民共和國取代。同時，阿拉伯世界成員國反對以色列參賽，主辦國伊朗頂住壓力，為咗發揚亞運會嘅精神，堅持畀以色列參加比賽。


喺武漢肺炎期間，全球各地唔少嘅醫療科技公司都研發生產試劑。不過，喺2020年12月，《美聯社》同《蘋果日報》等多個媒體就報道，上海捷諾生物科技、上海輝睿生物科技，同埋上海伯杰醫療科技三間公司，賄賂國家衞健委同埋其他衞生部門，獨家授權使用佢哋生產嘅測試劑。


呢啲企業畀咗錢中國疾病預防控制中心，以攞到資訊同埋銷售權，價碼係每間公司一百萬元人民幣。但係呢啲測試劑品質好差，導致一段時間中國冇驗出任何確診案例，中國當局因此無限制大型集會或者外出旅遊，加上中國最高疾病管制機關遮遮掩掩嘅態度同埋裙帶政商關係，造成疫情迅速擴散並且喺全球各地爆發。


2021年3月6號，新浪網刊登咗《中國之聲》嘅報導，話中國國藥集團子公司國藥控股董事長于清明喺「兩會」期間透露，話國藥集團高層一年前已經接種武漢肺炎疫苗，而家都重有抗體，言論引起網上嘩然。而財聯社引述《健康時報》報導，2020年3月，即係武漢疫情爆發兩個月，國藥集團四級企業黨政負責人就已經接種咗疫苗。


有人質疑，國藥集團喺武漢封城之前，就已經知道武漢肺炎嘅傳染力，呢次報道係當局隱瞞疫情又自曝疫情嘅一大鐵證，亦有武漢疫情受害者家屬話，武漢組織過一次防疫演練，正正就係防武漢肺炎病毒，咁樣正好說明，喺武漢爆發就係故意嘅謀殺犯罪行為。


，簡稱興敎寺，係位於中國陝西省西安南郊20公里處嘅佛教古寺，位置喺長安區杜曲鎮少陵塬，南面約10公里處就係有名嘅終南山。間寺列入漢族地區佛教全國重點寺院，係唐長安樊川八大寺之首。呢座古剎由來深厚，有處重要嘅出名古蹟，即係五層高嘅玄奘法師舍利塔、以及佢嘅弟子窺基、圓測嘅舍利塔。


興敎寺喺總章二年起，起來係爲咗安葬三藏法師嘅靈骨。664年玄奘圓寂後葬喺白鹿原，669年遷葬樊川風棲塬，起咗而家嘅舍利塔。第二年擴建爲寺，唐肅宗題字「興敎」，意思係「大興佛敎」。雖然間寺起喺唐代，不過而家見到嘅寺係民國重建嘅，因爲喺清朝同治年間間寺燒冧曬，得返三支靈塔無事。


2007年起，西安當局計劃將興敎寺申報爲世界遺產。2012年7月，陝西確定咗5處8點作爲絲綢之路申遺項目，不過興敎寺就得興敎寺塔入選。2012年10月間寺啲人先知爲咗申遺要拆曬間寺，爲咗保住間寺，住持寬池法師喺2013年1月西安開嘅申遺工作協調會議度提出退出申遺項目，不過當局唔制，結果件事發酵爲興敎寺事件。


王仁昫，字德溫，唐音韻學家。隋陸法言作《切韻》多有缺誤，大唐有好多人去補正。佢著有《刊謬補缺切韻》，對《切韻》加以刊誤、增字、加注，分一百九十五韻，增「儼」、「釅」二韻，係研究《切韻》重要資料。故宮博物院曾影印宋濂跋本較為完整。


國際表意文字核心係中日韓統一表意文字嘅基本子集，由Unicode嘅表意文字小組接納。首先係喺2003年11月17日至11月20日桂林召開嘅IRG第21會議入面提出，再喺2004年5月四川省成都市舉行嘅第22次會議通過。


易擴推出嘅目的，主要係畀啲硬件上唔能夠容納成個中日韓統一表意文字嘅方案。現時中日韓統一表意文字嘅基本字集部份，就已經有二萬幾字。不過，各個地區嘅常用字，哪怕係字數最多嘅臺灣，都淨係得一萬三千幾字。所以，要包含一個字數咁龐大嘅字集，會對硬件設計造成壓力。


由於有啲流動裝置，因爲採用編碼或者字型格式問題，往往淨係支援基本區漢字，或者淨係支援到擴展區A，擴展區B開始嘅「四字節區域」就唔支持。結果，位於「四字節區域」嘅漢字往往成爲急用字。例如「𨋢」字對香港人嚟講極爲常用，但係佢喺擴展區B，唔少裝置仍然未支援，令到好多人都仲係難以使用呢個字。


當時英國汽車公司自己喺英國本土嘅市場佔有率大幅下跌，但係又唔夠資金去投資新設備同埋研製新車。至於積架喺美國市場好成功，但係成個管理層嘅人都係上晒年紀，而且有青黃不接嘅情況，而積架汽車嘅主要車身製造廠Pressed Steel Company喺1965年俾英國汽車公司收購咗。


吳漢雄喺11歲到廣州開始學劍擊，之後去咗偉倫體校。1997年加入廣東省體工隊，1998年加入中國國家隊，成為國家隊嘅成員之一。喺2001年分別攞咗亞洲錦標同大運會嘅男子團體花劍冠軍、釜山亞運嘅季軍。2003年嘅花劍世界盃攞咗亞軍、世錦賽嘅季軍。


周志文係香港無綫電視前藝員。佢喺中國大陸出世，祖籍廣東連平，2009年同佢孖生細佬周志康參加無綫電視歌唱比賽《超級巨聲》，之後加入無綫電視，主要拍電視劇。因為有好多緋聞影響形象，2015年畀無綫提前解約。


成個節目總共有七個主題要挑戰，第一日籌備同試煮，第二日就正式比賽，頭五場都係用盈利嘅高低去分輸贏。搞完頭一場比賽後，由於發現淨計盈利可能令參賽隊伍忽視食物同服務質素，由第二場比賽開始引入負評卡制度，如果有食客畀負評卡，就要扣減盈利。


呢個節開始於佛教盂蘭節佈施餓鬼，後來中國三教合流，同道教中元祭亡人、儒教祭祖合成今日嘅拜祭儀式。喺習俗上，北方普遍集中喺七月十五拜祭，亦有各地輪流普渡，而華南從七月頭到七月十四每日都有人燒衣，並唔集中，就係唔可以超過十四先燒衣。


典故上就話釋迦牟尼有重要弟子目犍連，有神通嘅能力，因為佢阿媽做衰嘢多，死咗變餓鬼，目犍連用神通睇到就好傷心，就用法力畀啲飯畀老母食，但啲飯到咗嘴邊就化灰，於是搵佛祖求救，佛祖話要搵齊眾僧，每年七月中攞個盤裝百味五果供奉十方僧人，靠呢啲功德濟度老母，最後佢阿媽得以解脫。


知母係中古漢語聲母，屬舌音中嘅知組，係全清聲母。呢個聲母接二、三等嘅韻母，同一、四等嘅端母互補。從反切睇，端母同知母偶然會撈埋，喺閩南話、日文、韓文都係端知撈埋，所以端同知嘅分化係後來嘅事。下面係佢嘅例字。


係美國嘅籃球員，阿拉巴馬州伯明翰人，司職細前鋒，曾經效力過中國青島雙星、澳洲悉尼國王、德國法蘭克福地平線人、南韓蔚山現代太陽神、土耳其電信同菲律賓生力啤酒人等籃球會。2003年攞過一系列嘅NBL最佳球員等三項獎勵。


另一方面，由於江映月成日睇好魚至囂同魚至嬴，話佢係定啲嚟，唔使爭第一，但係魚至囂同魚至嬴呢兩位嘅性格都唔同，甚至偏向一邊。由於魚至囂嘅特殊家庭背景關係先至搞到自尊心好犀利吓，而魚至囂甚至喺廚技大賽入面俾魚至嬴反超咗，令魚至囂遇到好大嘅打擊，甚至兩兄弟一齊死過都有，結果向魚至嬴落咗挑戰書嚟鬥廚技……


寶琳路係香港新界將軍澳北面一條主要嘅路，分為寶琳路、寶琳北路同埋寶琳南路，分別駁住九龍嘅秀茂坪去到茅湖仔，同埋茅湖仔去到調景嶺。條路經過嘅寶琳區、寶林邨、寶達邨同寶琳站個名都係間接或者直接咁因為呢條路而改。


寶琳路係喺1955年開始起，由調景嶺同茅湖仔一帶連接去馬游塘安達臣道，方便靈實肺病療養院運載病人同物資往返調景嶺。「寶琳」係靈實肺病療養院惠施霖牧師太太個名。之後，香港政府開始發展將軍澳，加上因為政府要發展調景嶺，所以將原本條寶琳路改做雙線雙程嘅行車路，由馬游塘整長去秀茂坪，而茅湖仔去調景嶺嘅路段就改名做寶琳南路，方便喺茅湖仔以北起一條寶琳北路延伸去將軍澳新市鎮，工程最後嚮1987年完成。


春風亭嘅橫匾上面嘅「春風亭」三個字係國畫大師方召麐嘅書法作品，春風亭裏面鑲咗三塊碑刻，當中有港督揭幕紀念碑，兩邊分別係由當時嘅教育署署長余黎青萍寫嘅中英對照碑記，陳述事件嘅始末，亭前面種咗兩樖羅漢松，紀念兩位老師捨己救人嘅崇高精神。


為解決黃金海岸缺乏腹地嘅問題，台南市議員呂維胤2017年5月19號喺市議會上提出，台17線應東移、截彎取直。時任台南市長賴清德說，台南市政府將爭取列入前瞻計畫，若計畫可行，台十七線東移後可以增加黃金海岸周邊三十幾公頃土地。


預定喺2017年11月動工，北起橋頭區典昌路，南至左營區南門圓環，北段2.1公里嘅路段預計2019年會率先完工通車，至於南段嘅5.5公里，目前同海軍方面商議當中，預計喺2021年可望完工。新台17線將穿越海軍軍區嘅部分，可能視為快速道路，同橫向道路嘅連結唔多，新台17線完工通車後，唔使經過左楠舊部落，能有效分散車流，對翠華路及同高雄港區附近嘅交通會有一定幫助。


安史之亂係唐朝由盛轉衰嘅標誌，喺之前嘅和平年代，士人有好強嘅功名心，想由文事立致卿相，戰爭爆發後，武將有咗用武之地，而文士排斥到社會邊緣，再都無咗原先嘅錦繡前程。於是啲人諗返起之前，會覺得恍如隔世，再睇返現實，覺得自己生不逢時，於是原先熱切嘅仕途慾望轉變爲消極避世嘅隱逸情懷，所以寫嘅詩有比較多嘅無奈嘆息同冷落寂寞嘅情調。


由於大曆詩人多數有生不逢時嘅感慨，意氣消沉，所以揀嘅詞多數有悽清、蕭瑟寒冷、黯淡嘅色彩。比如劉長卿鍾意詠秋風、夕陽，呢啲詩都係悽清蕭瑟嘅秋季色調，另外喺其他詩人度，秋風、落葉、夕照、寒雁呢啲色調冷淡嘅詞好常見，由於詞語色彩黯淡清冷，以致大曆詩畀人淒涼蕭索嘅風格印象。


意象運用上，一般透過象徵性意象同描述性意象表達寂寞冷落嘅情緒。象徵性意象常見於劉長卿嘅詩，由於佢偏重主觀感受，所以唔對事物做工筆上嘅描寫，運用意象時有好強嘅情緒化傾向。譬喻「青山」呢個意象象徵住鄉下，用來表達愁苦嘅人生之旅嘅歸宿地，又譬喻「白雲」象徵隱逸、高潔，「孤舟」象徵漂泊不定，「夕陽」象徵衰敗消沉，呢啲象徵性事物好多係隱喻詩人情緒，而唔係描述寫實。


描述性意象多見於十才子等人嘅詩，亦即對事物用白描手法，來創新意象。由於寫實傾向，會追求對事物刻畫嘅精確、具體，從細微處去感受體認，逼真噉帶出清幽韻味嘅細境界。刻畫嘅意象可以係生活常見嘅事物，力求刻畫得精緻細巧。


描述性意象可以確保意象新鮮，但要求詩人要仔細觀察世界、明辨物象，然後再傳神寫出。相對來講因爲集中注意力於啲細事細物、小情小趣，大曆詩人開拓出前代人未留意過嘅小世界，成爲新嘅詩境。但太過執着於細微細眼嘅描繪，會令境界流於狹窄，令全篇意境唔融渾，而且注重描寫而容易顯得雕琢，以致容易有佳句而冇佳篇。


賽馬會香港足球總會足球訓練中心又叫將軍澳足球訓練中心，係香港足球總會喺香港新界西貢區將軍澳堆填區第一期興建嘅一座大型足球訓練基地，面積達68公頃，由香港足球總會嘅子公司香港足球訓練中心有限公司營運。足球訓練中心同日出康城第3期緻藍天同埋第5期MALIBU只有一街之隔。


位於將軍澳嘅賽馬會香港足球總會足球訓練中心佔地12公頃，係由香港賽馬會慈善信託基金捐助興建，香港足球總會負責營運嘅大型足球訓練基地。中心係香港足球代表隊嘅訓練基地同香港教練同球證嘅培訓場地，設施包括三個標準天然草足球場、三個標準仿真草足球場同一個標準五人足球場等等，當中嘅仿真草足球場設有公眾時段，接受市民申請租用。


張學友Private Corner迷你音樂會係一場由香港歌手張學友喺2010年4月30號喺香港理工大學賽馬會綜藝館舉行嘅演唱會。演唱會全部歌曲都以JAZZ曲風表演，容納5000名觀眾嘅理大賽馬會綜藝館全場爆滿。


張學友喺2010年1月29號出佢個人嘅第一張爵士樂大碟《Private Corner》後即以積極嘅姿態籌辦咗呢次音樂會，爲咗演出效果，地點揀咗喺剩係容納5000名觀眾嘅理大賽馬綜藝館舉行，同將樂團採用咗接近於大樂隊嘅爵士樂編制。


V8喺執行之前將JavaScript編譯咗做機器碼，而唔係位元組碼或者解釋執行佢，咁樣做可以提升效能。更進一步，用好似內聯緩存等方法嚟提高性能。有咗呢啲功能，JavaScript程式同V8引擎嘅速度同二進制編譯差唔多。


屬性可以喺運行嗰陣添加到或喺對像入面刪除，引擎會為執行緊嘅物件建立一個屬性字典，新嘅屬性都要喺字典度搵屬性係內存入面嘅位置。V8為object新增屬性嘅時候，就用上次嘅hidden class做父類別，整新屬性嘅hidden class嘅子類別，咁樣嘅話屬性訪問就唔洗喺動態字典入面搵。


V8 先用自己嘅解析器生成 abstract syntax tree。 然後，Ignition 用內部 V8 字節碼格式由呢個語法樹生成 bytecode。 TurboFan 將呢行字節碼編譯做機器碼。


2021年10月21號，李雲迪因為嫖娼而畀北京市朝陽區公安分局拉左，畀佢「違法賣淫」29歲嘅女人陳某卉亦畀人查到，呢單案依家仲調查緊，李雲迪目前已經認罪。消息一傳出，佢嘅影視同演藝作品都大受影響，中國音樂家協會亦取消咗佢嘅會員資格。


「跳灰」拍攝於廉政公署成立之後，描寫警察對付毒販。編劇陳欣健出身警界，劇中嘅警察描寫得寫實，而且係具正義感之正面人物，同之前港產片中形象化嘅「探長」截然唔同。故此跳灰亦被視為港產片中首部真正嘅警匪片。


埠並不單單只有上落之處，碼頭邊亦有平地，夠位放住貨同行李，以及畀人停留。一般來講，有順岸碼頭，平地後有貨倉，以便出入貨。客運有梯級上落。埠並不單只有順岸碼頭，有時會有打直伸入水嘅樁柱碼頭，如橋，可以放多幾個泊位。


香港九龍西面有個地區叫「深水埠」。當年英國人想記錄低呢個地名，不過，負責嘅華藉員工雖然識字，但係就只限於書面語，對粵語正字無乜研究。佢知道嗰處叫「深水bou6」，但係就唔知個bou6字點樣寫，以為係有音無字，於是乎就跟住形聲字嘅章法，整咗個「埗」字出來。


最初，電腦繁體字大五碼無呢一個字，搞到好多香港人覺得好唔方便，唔想用電腦造字咁麻煩，就索性打「土步」算數。後來統一碼收錄埋「埗」字，隨住統一碼嘅普及，呢個問題亦都慢慢消失，而大家亦當正「埗」字係中文正字，本字係「埠」就唔多人知喇。


有別於一般溫泉旅遊，節目介紹特色嘅溫泉旅館，有明治時代傳統嘅日本建築風格、懷舊東瀛風嘅建築風格、融合時代感同埋舊日本文化嘅建築風格、森林環抱嘅溫泉旅館，同埋具特色嘅溫泉料理。另外亦介紹與溫泉有關嘅設施、慶典，同埋有濃厚文化氣息嘅地方。


濱綏鐵路，又嗌濱綏綫，係從中國黑龍江哈爾濱嘅哈爾濱站到綏芬河嘅綏芬河站嘅國有鐵路綫，全長548公里，屬哈爾濱鐵路局管轄，其中包埋一面坡在內嘅東段屬牡丹江分局，其餘屬哈爾濱分局。個名度，濱指哈爾濱，綏指綏芬河。


濱綏鐵路舊時係開通做東清鐵路嘅東段，曾經同濱洲鐵路一齊成爲西伯利亞鐵路嘅一部分，一路通去俄國海參崴。而家佢係條國際鐵路，從哈爾濱出發，到綏芬河，然後坐國際列車檻過中俄國界，接去西伯利亞鐵路，可以去到俄羅斯嘅海參崴站、伯力站。


光緒二十三年8月28號，濱綏鐵路從而家東寧縣鋪起，光緒二十四年6月9號，哈爾濱同雙城子兩地相向施工。鋪設時條鐵軌係闊軌，即係俄國鐵軌。鋪鐵路時因爲佔咗大批土地，所以啲農民好抵制，不斷去騷擾施工。光緒二十六年三月到十月期間，因爲義和拳動亂，破壞咗鐵路，工程中斷，之後復工。


滿洲國時期，康德二年三月，滿洲國使錢從蘇聯度買低成條北滿鐵路，亦即購入晒成條東清鐵路。康德三年6月17號，闊軌改裝做標準軌。康德六年開始，營運呢條鐵路嘅公司南滿洲鐵道將東門站到一面坡站之間嘅鐵路複綫化，兼改用40型鋼軌，提高咗通過能力，直到1942年完工。


而期間，1940年開始整開道繞行綫。由於高嶺子站附近一帶係虎峰嶺，俄國整呢條鐵路時技術唔得，開唔到隧道，浄係靠盤山，而呢段路山高路險，鐵軌嘅坡度、曲綫設計去到極限，上坡時要雙機、甚至三機牽引，所以效益差、易出事，號稱「鬼門關」，滿鐵接手後諗住開隧道穿過虎峰嶺。


同時從1950年代開始到1990年，將成條鐵路嘅鋼軌換成50型。1993年8月1號，高嶺子綫停運，所有列車都運魚池綫行，1996年高嶺子綫嘅鐵軌拆曬，啲站都廢咗。2004年，中國鐵路第五次提速，當年8月舍利屯站、白帽子站停用。


濱綏鐵路除咗同其他鐵路有交集外，佢本身亦有啲支綫、森林鐵路。當年俄國喺中國東北除咗有築路權，重有伐木權、鋪運木材嘅鐵路權。從1906年起，俄國人先後喺尚志、一面坡、葦河、九江泡、亞布力向外鋪咗五條森林鐵路支綫，夾埋146公里長。


香港之路，係2019年8月23號由香港民間人士發起嘅一次反逃犯條例修訂抗議活動，喺各區手拖手組成人鏈。活動參照1989年8月23號嘅波羅的海之路活動，啱啱就係活動30週年紀念。參加者沿住港鐵港島綫、荃灣綫同觀塘綫嘅行人路企成一排，揮動手提電話嘅燈光，又高唱《獅子山下》、《海闊天空》、《Do You Hear the People Sing?


皆因搞手話今次活動唔係搞「集會」，所以無人向警方申請不反對通知書，整個活動期間警方無任何干涉，活動完全和平進行，亦無阻礙行車交通。活動完咗後，搞手宣稱有13.5萬人參加，原定路線加埋群眾後加嘅路線全長60公里。


《地底奇人》係衛斯理系列嘅小說，由香港科幻小說作家倪匡所寫，系列編號002。故事連載嗰陣叫《紙猴》，《地底奇人》係《紙猴》上半部份，下半部份收錄到《衞斯理與白素》。《地底奇人》嘅「地底」，查實係指傳統幫會。


8號巴士係1974年8月16號開辦，當其時路線連接愛民邨同紅磡碼頭，惠及新落成愛民邨嘅居民。紅磡火車站喺1975年11月30號啟用後，巴士總站由紅磡碼頭搬遷至紅磡火車站。而為便利搭客駁船前往港島，1976年7月1號又試將尾站搬去尖沙咀碼頭。


1983年9月28號，何文田巴士線執位，8號同20號巴士合併，總站由愛民邨搬去佐敦道碼頭，兼夾服務埋何文田邨同埋油麻地一帶。其後又喺1999年2月28號延長至九龍地鐵站，方便何文田一帶居民轉搭地下鐵東涌綫與及機場快綫。


舊何文田邨啲樓喺2001年拆嗮之後，九巴喺2002年上半年陸續將行經常富街嘅巴士線改成全冷氣巴士服務，8號線用過唔同嘅短身三軸冷氣巴士行駛，包括丹尼士巨龍9.9米、丹尼士三叉戟10.6米同埋富豪超級奧林比安10.


2010年代沙中綫工程展開，連接紅磡同埋紅磡站平台嘅暢運道天橋受到影響，原本近住紅磡站平台嘅一段俾佢西面新起嘅一段橋面取代。新橋面喺2015年初啟用之後，呢個影響8號線派車嘅限制都冇埋，自此8號線除咗12.


第一代8號線喺1920年代開辦，原本由中巴營運，往來尖沙咀同九龍塘，1933年6月11號地區專利生效後由九巴接辦，二次大戰期間試過停駛，1946年10月閞返，1967年6月25號上晝因六七暴動再次停駛，之後都冇閞返。


學校喺1968年創立，初期嗌過廣州市第88中學，係間普通嘅完全中學。1997年受到廣州市人民政府發佈嘅「281工程部署」關係，學校高中同初中部先後停止招生，重同123中學職中部合併，合併後校名變成「廣州市黃埔職業高級中學」。


大沙頭飛機場，廣州舊時機場，約莫今日大沙頭三馬路、四馬路一帶，水陸兼備。後世亦叫大沙頭機場。民國六年七月，即一九一七年落成。起因孫文廣州建護法政府，起機場訓練飛行。民國七年，一九一八年建水陸機場。民國十二年三月一號，即一九二三年，孫文成立大元帥府，起廣東飛機制造廠，任楊仙逸航空局長兼廠長。


第二輯叫《又係臥底旅行團》，並分拆成《Cheap Cheap臥底旅行團》同《High High臥底旅行團》兩個部分。呢輯由2015年7月12號開始喺有線電視娛樂台首播，由李尚正、陳皓雲、鄺家銘、盧頌恩、李蔓瑩、鄺芷凡主持，總共11集。


懵仔針係種叫作氯丙嗪 嘅精神病藥針，氣味濃烈，標準用途係醫精神分裂症，不過副作用好大。由於長年以來，香港獄警經常用呢種會令人懵懵懂懂嘅藥來虐待囚犯，令受害者承受嚴重後遺症，甚至當場喪命，坊間多數用個衰名，而非學名來稱呼爾隻藥。


喺博弈論入面，旅客困境係一個非零和雙玩家博弈。兩個玩家要喺無溝通嘅情況下各自提出一個報償額，雙方都只會獲得兩個報償額較低嗰個，另外，提出較低報償額嘅玩家會獲得一個小獎勵，提出較高報償額嘅就會獲得一個小懲罰。


廣州市第一中學，簡稱廣州一中，係中國廣東廣州一間全日制中學，1928年8月1號開辦，有2個校區，都喺荔灣區入面。佢既係中華民國時期，廣東國民政府辦嘅第一間公立中學，又係廣州最早嘅市立學校，甚至係廣州所有帶數字序號嘅公辦學校冧巴最細嘅一間。


「路障」係喺隊入面揀一位嚟搞掂個任務，要兩位先睇過任務係做乜，同埋其他喺度比賽緊嘅隊員表現，先至決定邊位嚟參加呢個任務。而呢啲任務係冇得換人，必須要指定嗰位隊員要搞掂咗任務先至有下一線索。有時呢個任務好了掕，甚至出現揀咗其中一個任務之後，下一個路障任務就冇得揀同一個隊員。


快進方式係畀一個隊嚟跳過嗮成個賽段入面凈低嘅任務，而直接到終點嘅任務。有時一個賽段凈係出一次，有時係同路障或分岔路、路線提醒一齊出現，由選手去揀搞掂邊個任務，但佢有使用限制，因為呢個任務凈係限最先搞掂呢個任務嘅隊攞到，如估喺快進方式入面肥佬咗嘅隊就必須返轉頭去搞掂第啲任務，而且每個隊凈係限用1次。


凍結權係邊位最先到呢個位嘅隊嚟話事，強制後面嗰一隊嚟接受罰一個漏斗漏嗮嘅時間。到咗凍結權嘅隊喺攞下一個線索之前，話係咪用凍結權，如估用佢嘅話，就必須喺凍結權嘅牌度黐住自己嘅相同埋要求凍結嘅隊嗰張相。如估俾人凍結咗嗰度嚟咗呢度，必須要調轉個漏斗，等啲沙漏嗮先至可以繼續比賽。


U吞嘅效果係將先到咗嘅隊，強制嗌後面嘅隊搞另一分岔路任務嘅嘢，佢一般出現喺分岔路之後。到咗U吞嘅隊喺攞下一個線索之前，同凍結權一樣，話係咪用U吞。如估用佢嘅話，就必須喺U吞嘅牌度黐住你嗌要返轉頭做另一個分岔路任務嘅隊嗰張相。


一齊做係要求指定嘅隊揀同另一隊嚟搞掂比賽嘅嘢。喺解散標記未出之前，一齊做嗰兩隊必須要兩個一齊合作嚟搞掂任務。如估有個隊到咗一齊做嘅牌之後，但係其他隊未到嘅話，就必須要等佢哋至少一個隊嚟咗先至得。如估有好多個隊喺塊牌度嘅話，你哋可以隨便揀邊個做拍檔都得。


呢個節目嘅成個賽事入面，分開咗好多個賽段，而且啲隊要按跟住嘅提示去搵到嘅線索，搞掂指定任務，跟住去到終點嘅地毯度，等主持人話畀你知係排第幾。不過大多數都係淘汰賽段，啫係話邊個隊包尾到嘅，即刻淘汰。而一小部分嘅非淘汰賽段，邊隊包尾到嘅，雖然話下一賽段重可以繼續，但係有一定嘅懲罰。


無休止符賽段係參賽隊去到終點之前，個隊凈係攞到「去終點」嘅提示。如估個隊到咗終點嘅話，佢哋會即時俾主持話繼續比賽，冇得停。不過賽段包尾到嗰隊方面，雖然主持人話佢係最後一位，但唔會即刻淘汰佢哋，而係到咗下一賽段搞掂咗之後，先至知邊隊係正式出局。


終極爭霸賽段一般出現喺倒數第二同埋最後一個賽段入面，佢係通過前面嘅競爭一直到倒數第三或倒數第二賽段得返最後3個隊為止，正式入終極爭霸賽段。不過呢個賽段嘅難度好高，一般都係先去比較難到嘅目的地做啲任務，跟住就嗌隊員去返拍攝起源國入面嘅某個城市終點。


直通車呢張卡係用嚟跳過喺賽段入面嘅是但邊個任務都得。而呢啲任務就包括咗路障、分岔路、路線信息任務或緩衝脊、對抗任務都得，甚至俾人U吞咗都有效。喺開始任務之前或做緊任務嗰陣用都得，但係呢張卡凈係可以用一次。


呢張卡一般係獎畀第一個賽段最先去到終點嗰隊。有啲情況重出現過2張直通車都有，不過其中一張留畀自己，另一張喺規定賽段入面畀第個隊。因為同一隊喺成季嘅The Amazing Race入面係唔可以連續用兩張。


崖广障礙係起跑線任務入面，邊隊包尾到終點而接受嘅懲罰，而其他隊就唔使做。喺搞掂咗一項任務之後，接受咗懲罰嗰對就會有份唔同嘅線索，話佢哋去指定地區搞次牙煙障礙嘅挑戰。而呢個任務凈係限一個隊員嚟搞掂。另外，有時重會出個自動U吞嘅嘢。


中大學生報出版委員會，有時或簡稱「報社」，係經過全體中文大學本科生投票而成立嘅學生組織，同學生會幹事會同中大校園電台擁有同等地位。根據中大學生會會章規定，中大學生報出版委員會分別由民選委員同委任委員組成。


《中大學生報》喺2004年9月號中刊登咗一篇題為《講普選？你講咩撚嘢呀──論普選理據，兼論代議政制》嘅文章，因為標題有粗口字眼，經幾份報章報導後，引起中大校園內外一連串反響。對此，學生報喺2004年11月發表咗《道德高地嘅虛妄》作出回應。


《On Call 36小時II》，係香港電視廣播有限公司製作嘅時裝醫務電視劇，《On Call 36小時》續集，由吳啟華、馬國明同楊怡領銜主演，並由黃智雯、羅仲謙、朱千雪、岑麗香、蘇玉華同袁偉豪聯合演出，監製潘嘉德，2013年播出。


圖書管理員係負責管理圖書館嘅專業人員，佢嘅工作好廣泛，凡係同圖書館有啦掕嘅濕碎嘢佢都要理，包括對館藏資源嘅採購、加工、描述、流通、分析報導、點算書籍、盤點書本、檢查書籍、將書排好次序、上書、幫讀者搵書本同整理書車，同埋讀者服務等一整套流程。


Metropolitan係都城嘉慕威曼同埋Scania第二款合作出嘅巴士，佢有Scania出嘅BR111DH底架同埋都城嘉慕威曼車身。Metropolitan有一副Scania 11升引擎同埋兩階段自動波擺喺車尾，散熱水箱擺喺尾軸前面，同埋有氣墊懸掛。


Metropolitan主要係英國嘅市營巴士公司同埋國營嘅Passenger Transport Executive買。倫敦運輸局買得最多Metropolitan，一共買咗164架，不過佢哋只係行咗幾年，1983年已經全部退役。


人類所用嘅語言，可以分為聲調語言同埋非聲調語言。聲調語言嘅英文係tonal languages或者tone languages。呢類語言嘅特點，就係喺發同一個語音嘅時候，用唔同嘅長短、唔同高低嘅聲調，會構成出唔同意思嘅說話。


喺聲調語言中，通常一個語音有好多個聲調，各自表達住唔同嘅意思。以下就攞廣州話中嘅  音做例子。跟據廣州話標準拼音，呢個語音喺平音、上音、去音嗰陣，讀做 ，喺入音嗰陣，就讀做 。以下係詳細嘅拼音同埋相應中文字嘅列表，格式係「 相應文字」。


有啲人話聲調語言係英文中嘅spoken languages。正確啲嚟講，spoken languages應該係中文裏面嘅「口語」，即係通過口耳相傳、可以畀人用口「講」出嚟嘅語言。聲調語言同埋非聲調語言，其實都係口語，係口語中細分嘅類別。


進入1990年代開始後，香港樂壇開始注重本地原創音樂，1990年同1991年張學友喺接連推出幾張大熱嘅唱片後，佢同區丁玉喺揀時都開始重視本地原創歌手。雖然呢個專輯大部分歌曲都屬改編歌曲，專輯入面都有本地原創嘅《我愛玫瑰園》，由歐丁玉作曲。


唱片製作精良，被樂迷津津樂道嘅係甚至連封面都係張學友歷次作品入面嘅極品，設計師採用咗好少見嘅張學友長髮造型做封面。唱片對喺中國大陸嘅樂迷具有好高嘅影響力，續《每天愛你多一些》後，大陸青年開始關注張學友，令佢成為大陸地區最受歡迎嘅香港歌手之一。


無錫係中國一城，亦係一埠。佢係江蘇省下一地級市，叫無錫市。無錫嚮長江三角洲腹地，南係太湖，西係錫山、惠山，古運河流過其中。2006年，無錫市總面積4787.61平方千米，當中市區面積1622.64平方千米，總人口約莫458萬人，當中市區人口232萬3千。


1964年7月又搬到沙河嘅瘦狗嶺嗰度，由廣州市教育局重改咗名嗌「廣州市第五十一中學」。不過「廣州市第五十一中學」嘅名好景唔長，因為1965年嗰陣，校長俾政府捉咗去監倉，搞到51中就一直冇出現過喺廣州入面。


2017年3月12號，由於廣州市教育部門確定廣州中學喺同年9月1號開辦，期間亦將呢間學校嘅高中部合併，屆時呢間學校嘅高中部亦成為歷史。同年8月25號，由於廣州中學正式掛牌成立，呢間學校亦降級成初中三年全日制學校。


，之前嗌過廣州市第一〇六中學同埋廣州市海珠商務職業學校，係中國廣東廣州嘅技校，2003年11月成立，位置喺海珠區入面，有三個校區。呢間學校既係由之前廣州第二工藝美術職中同埋廣州第三財經職中合併出嚟嘅學校，又係海珠區教育局屬下嘅公辦市級重點職業學校。


紫水河係新會八景之一，稱做紫水漁舟，喺吟詠新會八景嘅粵詩中叫沙堤紫水清。紫水嘅名，相傳係宋代時，呢條河嘅水變成紫色，持續咗十幾日，喺古代紫色係高貴嘅顏色，所以呢種現象啲人認爲夠晒吉祥，就叫佢做紫水河。


紫水河兩邊嘅地名，有唔少帶「紫」字，如紫雲里、紫龍里、紫竹里、紫源里、紫盛里、紫水里、紫華園、紫雲觀。「紫水漁舟」講嘅景象係出海捕撈嘅漁船夜泊堤邊，啲漁歌喺條河度唱。民間傳說紫水河床度有嚿大石，樣似鯉魚，啲人話係鯉王，啲鯉魚都會過來條河拜鯉王，所以條河多鯉魚，啲漁民就聚來呢處捉魚。


《給十九歲的我》，係香港一套紀錄片電影，由張婉婷、郭偉倫執導，黃慧監製，英華女學校出品，主角係六位英華女學校學生。電影喺2021年12月校內首映，2022年9月30號優先場公開首映，並安排喺2023年2月2號開始喺香港戲院正式公映。


高育仁，臺灣臺南人，曾任第四屆台灣省議會議員、第七任臺南縣縣長、第七、八屆台灣省議會議長、立法委員，前任中國電視公司董事長，兼任三三會常務監事。高育仁嘅大仔係台南市前立委高思博，女婿係前國民黨主席、現任新北市長朱立倫。


1906年，捷成洋行向當時藍妹啤酒香港代理元興洋行收購商標同代理權。去到1930年代，捷成洋行見到香港市面普遍用「藍妹」稱呼呢款啤酒，決定用「藍妹啤酒」做官方名，喺香港嘅百貨公司，例如先施同永安百貨度賣。


1990年代初，藍妹啤酒電視廣告以「睇得通，睇得透」為口號，宣傳佢用緊嘅透明玻璃樽。90年代中首次以英美搖滾組合Foreigner的歌曲《Waiting for a Girl Like You》作為宣傳手法，呈現飲家同藍妹啤酒嘅情感連繫。


天津史最早可以追溯到新石器時代，嗰時天津郊區已經有人住，唐朝同宋朝嗰時已經係重要嘅軍港，明朝永樂年間正式起咗天津衞，並由朱棣用「天子津渡」意思賜名天津，之前天津叫過做軍糧城同直沽。天津嘅老移民多數係出身自安徽、江蘇同浙江，其餘為兩湖人士同全國其他地方，開埠後由於經濟迅速增長同埋華北地區發生咗蝗災嘅原因，大量華北人湧入天津不過天津嘅文化體系已經形成所以佢哋未能同化當地文化。


自從1860年因為大清打輸第二次鴉片戰爭而被逼將天津開放為通商口岸之後，西方多國都喺天津設立租界，亦成為中國洋務運動嘅基地，逐漸發展做華北地區重要工商業城市，巔峰時期係僅次於上海嘅亞太第二大城市。到中華民國時期，天津喺1930年到1935年做過河北省會，其餘時間都係直轄市，到中共執政後依然係直轄市。


駱駝漆大廈原址係國民製漆廠喺舊駱駝漆大廈附近嘅廠房同危險倉庫，隨住駱駝漆喺1980年代將生產線遷往東莞，原址被清拆，重建為現存嘅駱駝漆大廈，其中第一同第二座喺1981年落成，而第三座喺1989年落成。


隨住觀塘區工業式微，駱駝漆大廈逐漸轉型成集零售、食肆、手工小店、批發、辦公室等於一身嘅工廈，其中以第三座最有人氣。大廈有唔少嘅食肆都係攞只准大廈工廠員工使用嘅「工廠食堂」、或者唔可以堂食嘅「食物製造廠牌照」經營。


2023年8月26號，位於駱駝漆大廈第三座嘅「光榮米線」俾地政處警告違反地契，指大廈只淮用作工業、貨倉之用，要求光榮米線停業，否則向業主釘契。由於光榮米線有黃色經濟圈嘅政治立場，而同一座其他四十幾間食肆都無收到警告，所以被質疑係選擇性執法。


銫一三七同其他同位素一樣，有質子五十五粒，但中子就有八十二粒，所以夾埋原子量有一百三十七。銫一三七個核子唔穏定，當中一中子會轉成一質子，放出一有電子嘅乙種射綫，元素轉化成鋇一三七，而佢喺穏定，視乎放電子能量而定。


放得多時，去到能量最底狀態，就好穏定。放得唔够多，鋇一三七由高能，再放含光能之丙種射綫，去到最底。銫一三七嘅半衰期約卅年之久，準確啲係卅年又一百分之十七。跟住而高能嘅鋇一三七，去到底嘅鋇一三七，半衰期爲二分鐘又百分之五十五。


營地係一種用地，開畀人戶外過夜，畀得人紥營，即係露營，有時會添啲相關設施。有啲地方，法律上唔准人山野紥營，故此設專門營地。有時營地，畀人成架露營車泊喺度。有啲營地連埋屋房租畀人，可以宿營。甚至起好晒康樂設施，變度假營。


營地開來要安全，避免一落雨就水浸，選地盡量平坦，避免大風大浪，亦要方便遮陰。至重要確保水源，水要乾淨，無水好多事做唔到，如煮食，如洗衫，如沖涼。另外有地方生火，至好有沙地石地，唔會燒着大自然，有必要火取暖同煮食，亦有啲會搭埋爐。


，2012年4月12號之前嗌過電腦網路內容分級管理辦法，係臺灣地區頒布嘅法律條文之一，2004年4月26號由臺灣行政院新聞局考慮到電腦嘅線上同線下出現鹹濕或血腥、暴力、嗌交、打交、粗口等一系列爭拗，及保護青少年免受鹹濕或血腥等有害信息因素影響而頒布，主要職責係監管啲電子遊戲同制訂線上線下啲軟件嘅年紀同內容嘅分級。


呢個站嘅出入口兩邊都係巴士總站同批發市場嘅所在地，附近亦有好多其它批發市場、城中村同住宅區響度，所以客流都唔少。呢個站嘅主要客流係帶大件行李或手推車啲人為主，亦有啲喺沙太南路搭車過嚟啲居民到呢個站轉地鐵。


喺1983年8月18號，呢間足球會喺漢城嘅忠清池成立，喺嗰時佢唔單止嗌「樂喜金星黃牛」嘅名，甚至嗰時係K聯賽最早嘅其中一個創始波隊。喺呢間波會成立咗2年之後，就攞咗第一個聯賽冠軍返嚟。到咗1990年嘅K聯賽嗰時因為韓國足協驚住波會破產，先至決定請啲波隊到漢城做主場，結果首爾隊喺1990年代初就搬到東大門體育場，不過波隊搬走咗之後又攞咗次冠軍。


由於2002年嗰時，韓國要搞世界盃，結果起咗10間新嘅足球場出嚟。但係嗰時南韓足協話嘅「唔畀波會入首爾」規定重未解除，結果首爾世界盃體育場重未有人用。後嚟首爾政府為咗解決足球場嘅保養費問題，先至嗌K聯賽嘅波隊入嚟首爾度踢波。


Hera 係歐洲太空總署太空安全開發緊嘅太空任務。佢嘅主要目標是試下用唔用到動能撞擊方法，令到近地小行星同撞擊地球嘅軌跡偏離。佢將測量由撞擊小行星嘅人造彈丸產生嘅隕石坑嘅大細同埋形態仲有佢傳遞嘅動量，咁樣做可以測量到撞擊產生嘅偏轉效率。


喺香港，泛民主派周不時會成為流料嘅攻擊對象，有啲流料來源甚至涉及一啲香港政府官員或者親中陣營嘅立法會議員。亦有一啲親中陣營嘅人，就算喺啲流料被釐清否定之後，仍然繼續攞嚟攻擊泛民主派。有香港嘅傳媒人同海外嘅研究都指出，呢啲針對泛民主派人士同行動嘅流料謠言，好有可能係背後有人操控。


2007年8月8號，民建聯港島區立法會議員馬力死咗，佢嘅議席空缺，需要進行補選。陳方安生喺勝出泛民主派初選後出戰呢次選舉。因為陳太出選，謠言再度被廣泛流傳，被一啲親中陣營政治人同媒體用來喺選舉論壇等場合質疑佢。


喺2011年，有唔同媒體報導，話公民黨透過法律訴訟，爭取同支持香港外籍家庭傭工住滿7年後獲得居港權，成為香港永久性居民嘅謠言。縱然公民黨已經否認並提出有關黨員只係依照《大律師行為守則》行事，但由於事件臨近2011年香港區議會選舉，謠言仍然被一啲唔支持公民黨嘅人，或者一啲親中陣營嘅炒作。


喺2015年10月，汲水門大橋因為有船撞橋而封閉，搞到大嶼山有兩個鐘變咗孤島，無綫新聞之後報導重提2002年連接大嶼山同元朗嘅十號幹線方案，錯誤報導民主黨同公民黨反對方案。但當時公民黨未成立，民主黨議員投票贊成，反而係民建聯同自由黨聯手否決。


喺2019年10月，網上流傳一單假新聞話黃之鋒，以二千萬購入南區豪宅貝沙灣分層戶，當中指明係貝沙灣南灣六座中高層B室單位，買賣由美聯物業促成。黃之鋒否認事件，美聯物業之後回應話佢哋無幫黃之鋒做過任何買賣，《星島日報》記者去土地註冊處做查冊亦未見嗰個單位易手。


不過，有啲激進建制派嘅人，仍然攞呢單新聞嚟做文章。例如喺2020年香港立法會選舉民主派初選嘅投票日，黃之鋒喺太古康怡廣場外為袁嘉蔚拉票嘅時候，石房有忽然現身騷擾佢哋嘅拉票活動，用電話拍攝佢哋，又指罵黃之鋒係「漢奸走狗」，用呢單新聞老屈佢。


2019年9月9號逃犯條例修訂草案風波期間，行政會議成員羅范椒芬喺接受香港電台英文台節目《Backchat》嘅時候，宣稱有年輕少女為一啲激進示威者提供免費性愛服務，又宣稱已經證實咗件事，聲稱對於呢啲少女被誤導而提供免費性服務感到悲哀。


喺逃犯條例修訂草案風波期間，中國「中央政法委」微信官方帳號曾經發布新聞，指控運動背後係有人聘請示威者，甚至講到如果殺警，最高會有2000萬。但台灣事實查核中心就查證新聞入面提及Telegram頻道嘅「死士招募組」，發現根本無提及酬勞、撫恤金等訊息。


陳爽係香港上市公司中國光大控股嘅行政總裁、執行委員會、戰略委員會成員同埋管理委員會主席。陳先生亦係中國光大集團有限公司董事同埋公司法律部主任。佢亦做過香港金融發展局非官方委員同香港中資證券業協會副會長。


2022年7月，陳爽因爲推動香港創科同科技發展等，喺原定「七一」前夕公佈、林鄭月娥最後一份授勳名單中獲頒銅紫荊星章。同日下晝，中共中央紀律調查委員會公佈佢涉嫌嚴重違法，接受緊監察調查，最終佢喺授勳名單上被剔除。


喜力係一家荷蘭釀酒公司，響 1863年由哈力芹喺阿姆斯特丹創立。2006年，喜力喺世界 65 個國家擁有超過 130 家釀酒廠，請咗約 64,000 人。共釀製超過 170 種頂級、地區性同特製啤酒。


喜力博物館位於荷蘭阿姆斯特丹響1988年執笠嘅喜力釀酒廠，之後俾人改裝咗做喜力博物館，而仍保留喜力釀酒廠嘅字樣。博物館展出喜力啤酒嘅歷史同釀造過程，喺展覽行程結束嘅地方整咗一間酒吧，畀參觀者飲吓啤酒。


Lab色彩模式，簡稱Lab，係種彩色測量嘅國際標準，佢主要用非綫性壓縮嘅CIE XYZ色彩模式座標原理而搞出。佢嘅色域分佈最大，係唯一唔靠設備嘅顏色範圍控制嘅模式。佢主要由光度同兩個色彩通道夾埋三個通道組成。


1947年正式加入電影圈，出演電影上百部，多數飾演配角。七十年代減少電影演出，開始轉為幕後從事電影嘅監製、策劃工作。1984年，經診斷患上喉癌，期間仍然參加電影《傾城之戀》同《歌舞昇平》，之後就一直冇接觸幕前工作。


喺香港，金唱片嘅獎係香港IFPI頒授，當中包括金唱片、白金唱片同埋白金唱片。國際唱片業協會響1977年起開始頒發呢個獎，不過隨住時代轉變，聽眾收聽歌曲嘅習慣經已轉至互聯網，到咗2006年同2008年兩度降低銷量要求。


時代力量喺2015年初創黨嘅時候，同民進黨有一定程度合作，外界唔少人將時代力量視為泛綠入面嘅「小綠」，但兩黨之後喺唔同嘅議題日漸出現分岐，加上時代力量內部唔同成員意見都有差異，有一啲聲音認為時代力量已經唔再係民進黨為首嘅泛綠陣營成員，但民進黨同時代力量喺台灣應對中共威脅同一啲外交問題上，仍然有接近立場。


時代力量喺2015年1月創黨，當時台灣輿論同社會氣氛對執政嘅國民黨馬英九政府普遍不滿，民進黨雖然形勢看好，但係仍然有一啲選區可能無法同國民黨抗衡，出於政治考慮，民進黨就對時代力量「禮讓」、甚至加以援助。


時代力量嘅政綱強調勞工權益，亦比民進黨偏向進步主義，但去到2018年《勞動基凖法》修法嘅時候，各個工會對草案表達強烈不滿，時代力量亦認為執政民進黨推動嘅修法係「修惡」，企喺資方嘅角度，傷害勞工權益。喺立法院被民進黨、國民黨立委「聯手攻破」後，時代力量5名立委轉移至總統府禁制區內靜坐抗議。


2022年底，時代力量曾經提出《平均地權法案》同埋《租賃住宅市場發展及管理條例》，又曾經提議開徵「空屋稅」，但提案被民進黨黨團阻擋，之後時代力量立委邱顯智就批評，民進黨係因應建商嘅聲音，而在意限制建商囤房條款，亦唔肯採取稅務改革，反而一直採取補貼政策，無法解決問題。


2019年，香港爆發反送中運動。之前，民進黨喺2018年年底地方選舉大敗，有意競選連任嘅總統蔡英文亦民調低迷，有可能連任失敗，但之後佢多次公開聲援香港民主運動嘅示威者，結果佢獲得香港人一啲支持，最後成功連任。


隨著2020年北京未經諮詢或香港人同意，強行訂立《港版國安法》，有唔少香港人選擇移民，有啲人選擇咗台灣作為目的地，但就面對內政部移民署嘅留難，甚至試過連80歲老人申請移台都要寫生活規劃。另外，民進黨亦有人唔止一次以假新聞攻擊香港人，用以叫停一啲支持香港人逃離嘅措施。


時代力量喺一啲應對中共威脅同一啲外交問題上，仍然會公開認可民進黨嘅大方向，但有時亦會批評民進黨做得唔足夠。喺內政問題上，時代力量繼續作為在野黨監察民進黨，亦會對國民黨、民眾黨一啲爭議加以批評。另外，時代力量有時亦會批評台灣基進，指佢哋無法堅持價值，毫無政黨主體性。


《爭分奪秒》係香港電視廣播有限公司嘅時裝警匪電視劇，並得到泰國第三頻道彩色電視台協助。呢套劇有30集，主要演員方中信、蒙嘉慧、鄭嘉穎、譚耀文、魏駿傑、陳豪、姚嘉妮同郭耀明，監製羅永賢，劇情結構參考美國電視劇《24》，成個故仔發生響2004年4月1號到4月30號，一集一日，每集講24個鐘頭嘅事。


JR東日本主要營運範圍係東日本嘅東北地方、關東地方以及甲信越地方，2019年4月1號路線總長度7,401.7公里，總共有1,655個站。除咗鐵路服務之外，仲有好多唔同種類嘅相關業務。而國際業務部亦都喺海外同其他公司或者集團開展咗業務。


響1932年，孚彥王做咗貴族院議員，第二年陸軍士宮學校畢業，獲編去歩兵第1聯隊，同年升上做步兵少尉。響1935年，孚彥王升上做步兵中尉。響1938年，佢升為步兵大尉，同時升讀陸軍大學校，同年仲娶埋藤堂高紹第五個女千賀子做老婆。


1940年，陸軍大學校畢業。響1941年，佢升為少佐。1943年，佢畀人調去做陸軍航空本部教育部部員。響1944年，佢畀人調去第51教育飛行師團参謀，第二年2月升上為第51航空師團参謀，同年6月升為陸軍中佐。


民署話為咗完善黑沙環填海區嘅步行環境，民署計劃對南華新邨周邊嘅行人道搞美化，範圍會係成嗰南華新邨四邊，鋪兩色麻石地磚，同時亦都換埋鐵欄、鐵柱同鑄鐵鐘之類，籍住呢嗰機會優化步行環境，有關工程響2015年11月開始，去到2016年2月完工。


黑沙環新填海區E1區即係南華新邨後面三角空地，由南華新邨開工前到起好之後都一直閒置，長期冇人打理，佈滿野草、垃圾，附近居民都希望政府改善呢度嘅衛生環境。有居民話反正呢區停車位咁少，搞到啲人成日違泊導致呢區成日塞車，不如將呢度開闢成臨時公共停車場，既可以紓緩區內泊車位不夠問題、又可以改善交通塞車問題，亦可以改善環境衛生問題，一舉多得，值得考慮。


但後之後都係一直閒置，之後政府亦曾經規劃過會響呢度起東北街市，但係附近居民反對先冇下文，直到2013年政府提出藍天工程，將呢度批咗畀婦聯起新學校連地庫停車場，希望改善婦聯響水坑尾嘅裙樓教學情況，新學校連地庫停車場響2016年11月30號完工開幕，但係地庫停車場就唔對外開放畀公眾用，所以之後每逢朝早又或者傍晚返放學時間學校旁邊馬揸度博士大馬路都會有大量家長將私家車停響度搞到大塞車。


2007年12月8號，響黑沙環新街嘅「黑沙環新街／南華」巴士站後面嘅南華新邨地鋪，地產鋪事頭婆朝早十點幾去到現場開鋪，到中午嗰時，佢老公打電話搵佢，但係冇人聽，之後去現場睇吓發現佢訓咗響鋪頭廁所位置，頸部受傷流血，地下留低大量血跡，立即打電話報警，消防救護員到場之後證實傷者死咗。


任囂，係公元前3世紀嘅秦國將領。前222年，佢帶秦兵南下攻打嶺南，但冇打贏。之後，任囂再同趙佗一齊帶兵打嶺南，到公元前214年，佔領咗成個嶺南。之後，秦國封佢做南海郡尉。任囂死之前，同趙佗傾身後事，趙佗照佢意思，接任郡尉，並且建立咗南越國。


另外，烏克蘭分別喺2012年同2016年打入歐洲國家盃決賽周，不過就喺小組賽出局。到2020年歐洲國家盃，烏克蘭連續第三次晉身歐洲國家決賽周，喺小組賽分別輸咗畀荷蘭同奧地利，只能打敗北馬其頓，以最佳分組第三名歷史性晉級十六強。


1812年，永高響阿姆斯特丹發明拍節機，不過佢無做專利，所以1816年美舍就用咗佢個設計整可以周圍拎嘅拍節機，重做埋專利，即係今時今日嘅美舍拍節機。貝多芬係已知第一個作曲家用埋拍節機符號，不過好多表演都唔多理佢做節拍指示，尤其係慢嘅樂章。


華懋集團係香港一間公司，而家主要業務係地產投資、發展及建築，而家個總部響新界荃灣如心廣場。集團前主席係亞洲女首富龔如心，佢喺2007年死咗之後，試過由細佬龔仁心暫代主席至2019年，依家行政總裁係蔡宏興。


到1960年代，王德輝同王廷歆成立華懋置業公司，之後就慢慢將重心轉為發展地產事業。早期佢哋嘅發展項目集中喺荃灣、葵涌、觀塘、慈雲山呢啲當時係城市邊緣嘅地方，同時又喺太子度起咗唔少高尚住宅。之後，華懋一路喺元朗、沙田、屯門呢啲新市鎮起咗好多樓。


到1997年，王廷歆入稟高院，要求由佢宣誓佢個仔王德輝已經死咗，到1999年，法庭正式宣佈王德輝喺法律上已經死亡。之後王廷歆就開始為咗王德輝嘅身家同龔如心打官司，法庭一路都係判王廷歆一方勝訴，龔如心更加因為涉嫌偽造文件畀人拉咗，但係到2005年9月，終審法院推翻之前原審庭同上訴庭嘅判決，宣佈龔如心揸住1990年遺囑係真嘅，龔如心因而攞到王德輝所有遺產。


2007年4月3號，龔如心因為心肌梗塞、冠心病發同子宮癌擴散轉移喺養和醫院病死，龔如心落袋唔夠兩年嘅身家，又再掀起一次爭產風暴。喺佢死後唔夠一個月，華懋慈善基金同當時冇乜人識，自稱係風水師嘅陳振聰各自揸住一份由龔如心身前立嘅遺囑，最後到2011年，高等法院裁定華懋慈善基金嘅2002年遺囑係真嘅，龔如心嘅身家，就由華懋慈善基金託管。


喺龔如心爭產官司完咗之後，律政司認為華懋慈善基金只係遺產嘅「受託人」，而華懋慈善基金就認為基金係遺產嘅「受益人」，於是要求高等法院解釋遺囑，2013年2月，高院裁定基金會敗訴，之後基金會兩次上訴都畀法庭駁回。


快速巴士系統投入營運投之前，行經天河路、中山大道及黃埔東路有61條巴士線，其中31條巴士線納入BRT通道，其餘30條巴士線進行調整，避開BRT通道。具體路線採用30條靈活路線加1條擺渡線，其中擺渡線從黃埔區夏園至天河区嘅天河體育中心，全程行經BRT通道，剩低30條線喺部分路段行經BRT通道。


iOS係由蘋果公司為 iPhone 開發嘅操作系統。佢主要係畀 iPhone、iPod touch、iPad 以及 Apple TV 用。就好似佢建基於嘅 Mac OS X 操作系統一樣，佢都係以 Darwin 為基礎。


iOS 嘅用戶界面嘅概念基礎上係能夠用多點觸控直接操作。控制方法包括滑動、輕觸開關及按鍵。同系統互動包括滑動、輕按、擠壓及旋轉。此外，通過佢內置嘅加速器，可以令佢旋轉裝置改變佢嘅Y軸以令屏幕改變方向，咁嘅設計令iPhone更便於使用。


屏幕下面有一個home按鍵，底部就係dock，有四個用戶最經常使用嘅程序圖標被固定喺dock上。屏幕上方有一個狀態欄能顯示一些有關數據，比如時間、電池電量同埋信號強度等。其餘嘅屏幕用於顯示當前嘅應用程序。


啟動iPhone應用程序嘅唯一方法就係喺當前屏幕上點擊該程序嘅圖標，退出程序就係撳屏幕下方嘅home鍵。喺第三方軟件退出後，佢直接就被關閉咗，但喺iPhone 3.0 及以後版本裏面，當第三方軟件收到新嘅信息，蘋果公司嘅服務器會將呢啲通知推送至iPhone或iPod Touch上。


佢係generalize咗形式邏輯系統同公式計算之間嘅關連，係由發現美國數學家Haskell Curry同埋邏輯師William Alvin Howard嘅。 邏輯同運算呢個𪐀褦先至係Curry同Howard嘅貢獻，其他嘅同直觀主義邏輯有關嘅operational interpretation。


呢個站有1個島式月台同1個側式月台，喺黃閣大道同市南路嘅交界西南角嘅上空。曾經喺開通初期，兩邊嘅月台都開放。但喺2007年6月28號延長到金洲之後，原先嘅側式月台降級成除咗喺緊急情況下先至開放之外，其它時間都唔對外。


呢個站最先喺2003年嘅《近期線網規劃實施調整方案》入面出現，嗰時係3號綫嘅車站。後嚟但後嚟嘅局部修改方案入面改成4號綫嘅車站重延長至南沙一帶，位置同而家差唔多。但佢屬路線嘅中途站之一。後嚟喺2004年4月25號先至批准起得。


2006年12月30號，呢個站同3號綫一樣，喺4號綫一期開通咗之後正式開咗呢個站。期間一直做住南邊嘅終點站同廣州最南邊嘅車站份，直到2007年6月28號，由於路線又繼續向南延長多兩個站而降級成4號綫中途站。


嚴式標音習慣上用方括弧括住，寛式標音就習慣上用一對斜線括住。例如同樣係 ts， 表示 ts 係嚴式，代表 ｢唔送氣清齒齦後塞擦音｣，但係 /ts/ 表示 ts 係寛式，指某種語言入面概念上可以叫做 ts嘅所有同位音。


標音可以用唔學術嘅方法標，例如喺北美，講英文嘅人習慣用一種用類似英文字嘅串法來標近似音，音節同音節之間加連接號，重音就成個音節寫大楷，爾種標音方法喺主流媒體常見，英文維基百科叫佢做 ｢respell｣，但係其實係冇名嘅。


潘玲玲從來唔拍接吻等親密場面，例如佢雖然曾經被選中演出成龍電影《重案組》，但就因為拒絕喺戲入面同成龍接吻而被刪減鏡頭。不過，佢喺2021年《神秘嘉賓》訪問李南星嘅一集，提到拍《百萬寶》嗰陣，如果李南星話要錫佢可以接受，點知李南星反而同導演講話唔使。


般利茅夫足球會係英格蘭超級足球聯賽嘅球隊之一，喺英格蘭般尼茅夫，喺1899年成立。般利茅夫歷史上大部分時間都係踢第三、第四級別聯賽，2015至16年球季第一次打入英超，係球會首次踢頂級聯賽，踢咗五季之後降班。


聖保祿，正名保祿，原名掃祿，係基督敎傳敎士，傳播基督福音。佢有其他譯名，如保羅，使徒保羅，宗徒保羅等。喺第一世紀，三十到五十幾年，佢確立唔同敎會，小亞細亞同歐洲都有。佢生於羅馬帝國，又係猶太人，又係羅馬公民，受眾兩面都有。


登地係蘇格蘭東部北海沿岸泰河口，面積60平方公里，人口143,090，蘇格蘭第四大城市，但係就係全英境內物價最低嘅城市之一 。登地畀人叫做「發現之城」，因為呢度出過好多出名嘅發現同埋發明，例如郵票、無線電報、阿士匹靈、X光等等。


利蘭喺1926年請咗George John Rackham做總工程師，佢將喺美國做嘢期間嘅所見所聞，用嚟設計新嘅巴士底盤。其中一款新底盤利蘭泰坦TD1型，喺1927年亮相。底盤佈局同嗰時第二啲設計嘅最大分別，係引擎波箱互相緊貼，佢哋同傳動軸同埋尾軸嘅尾牙都安排喺底盤嘅偏左位置，令巴士嘅地台高度可以進一步降低。


汽油引擎係六汽缸設計，有別於嗰時流行嘅四汽缸設計。利蘭亦同佢設計咗個Lowbridge雙層車身，上層右邊有一條凹落去嘅車廂通道，左邊係四人座椅。底盤車身加起嚟，全車高度低至13呎，令巴士可以駛過英國國內唔少嘅鐵路橋底，服務更多地方。


呢啲設計加埋令到利蘭泰坦顯得比同期巴士底盤先進。喺佢推出之後嗰幾年，多間車廠跟風推出類似設計，呢啲雙層巴士佈局去到1960年代尾至喺英國停用。1928年George John Rackham重返AEC之後，喺冇侵犯利蘭專利嘅情況下設計出相似嘅AEC Regent巴士底盤。


1931年底，利蘭對泰坦作出首次改良，代號係TD2。佢同TD1最明顯分別係驅動軸裏面條傳動軸由半浮動式改成全浮動式，傳動軸唔使再承受車身重量。全車長度增加一呎至26呎，並改配較闊身嘅車胎，引擎容量大咗，真空輔助制動由單一伺服摩打改成分開三個，頭軸避震系統同TD1嘅前後反轉。


1933年，利蘭泰坦TD3型推出，佢嘅引擎室同埋散熱水箱設計唔同咗，引擎波箱亦稍為移前，以增加下層車廂空間。滑動嚙合波箱嘅三波齒輪改用斜齒輪，令架車入三波嗰時冇咁嘈。亦係由TD3開始，泰坦可以選配柴油引擎，傳統波箱以外亦可以揀「扭力轉換器」，裝咗「扭力轉換器」嘅TD3，車型代號係TD3c。


1939年，利蘭應伯明翰嘅要求，引擎開始嘗試以彈性形式固定喺車陣上面，真空輔助制動用返TD2同TD3嘅三個伺服摩打，軸距改短至16呎3吋。由於佢哋都係配「扭力轉換器」，所以被稱為TD6c。利蘭亦將呢啲設計應用喺16呎半軸距嘅泰坦之上，向伯明翰以外嘅公司推銷，叫做TD7或者TD7c。


第二次世界大戰爆發之後，利蘭泰坦嘅生產喺1940年暫停。呢啲未完成嘅泰坦，最終喺1941至1942年期間完成生產同埋付運，當中有啲係改配四汽缸引擎嘅消防車。另外喺戰事期間，曾經有計劃生產戰時規格嘅利蘭泰坦TD8型，不過由於政府決定有變，利蘭改為專注軍方訂單，冇出過一架TD8。


雖然George John Rackham並唔睇好三軸雙層巴士嘅前景，但利蘭都係喺1928年將Titanic巴士投產，佢同利蘭泰坦嘅分別只係佢有兩條驅動軸。Titanic跟隨泰坦嘅發展，由初頭嘅TT1型發展到TT5型，不過一如George John Rackham嘅預測，Titanic嘅銷售量有限。


經歷二次大戰之後，泰坦嘅設計同戰前嘅已經有好大分別，引擎係利蘭E181，直接上落車陣上面，波箱繼續係非同步嚙合，真空輔助制動有三個伺服摩打，軸距同戰前TD6c一樣係16呎3吋。呢款泰坦初時嘅代號係TD9，其後正名為PD1。


1946年，利蘭亦開始專門為海外市場設計出口版泰坦，型號代碼前面多咗個O字，即係Overseas噉解。第一款面世嘅OPD1型，採用二戰前面世嘅E166引擎，車陣物料嘅厚度等等有所加強，軸距亦長過PD1，有17呎半，可以配27呎半長嘅車身。


1946年，利蘭出咗一架泰坦PD2樣辦車，冇耐PD2就正式投產。PD2嘅最大轉變係改用利蘭O.600引擎，而且係以彈性形式固定喺車陣上面。波箱由非同步嚙合改成同步嚙合，二波至四波有同步嚙合嘅設定。不過初時呢隻同步嚙合波箱唔多可靠，所以要出返非同步嚙合波箱頂住檔先。


喺1949至1950年，有30架泰坦OPD2/1冇被運出口，6架去咗Yorkshire Woollen，24架去咗Potteries Motor Traction，由於佢哋長得滯，佢哋都係配單層車身。


二次大戰之後，英國各間巴士公司趕住要淘汰過嗮設計壽命嘅巴士。由於倫敦運輸局嘅首選供應商AEC應付唔切倫敦嘅需求，所以利蘭都要幫手出。利蘭為倫敦運輸局出嘅戰後版泰坦都係特別版，雖然同同期PD2系列一樣全長26呎，但有唔少設計都係跟隨AEC出產嘅RT型，包括PD2冇用過嘅16呎4吋軸距、較低嘅引擎蓋、先選式波箱、風式制動等等。


英國政府喺1966年將一人控制嘅雙層巴士合法化，並且由1968年開始資助巴士公司買後置引擎巴士，令前置引擎巴士喺英國本土被淘汰。英國最後一架利蘭泰坦喺1969年交貨，但利蘭喺1970年再出多一批泰坦畀印度。


精神日本人，簡稱精日，係中國大陸嘅潮語，網民對中國籍極端親日派嘅政治成份分類，甚至會貶稱為日本雜種。但同時係而家中國多個政治、社會問題之中較為新興嘅議題。喺QQ、百度貼吧有同精日有關嘅群組，不過加入嘅門檻好高。


日本文化好受中國人歡迎。表面上，部份深受日本文化影響嘅中國大陸人，對日本嘅社會價值觀同政治認同感高過自身文化，甚至有人自稱為冇日本國籍嘅日本人。班友通常會保持「日本式嘅」習慣。但個別自稱「精日份子」嘅網絡紅人發表認同大日本帝國對華政策嘅言論或者行為，從而令到泛中華民族主義者同埋親中派人士發火。


二戰後，中國同日本兩個新政權誕生，兩方並無明顯敵意。 1949年中共建國後，毛澤東嘅中央政府集中資源赤化改造中國大陸地區，至1960年代因階級鬥爭同反蘇反美政策而閒置反日主義。 1972年中日建交，共產黨更曾代表中國人喺聲明中提出放棄對日本嘅戰爭賠償要求，而日本也從1979年起長期提供中國無息貸款達30年之久。


1992年天皇更訪問了中華人民共和國。 喺90年代之前，並無所謂嘅愛國反日教學資訊。 70年代嘅歷史書籍連南京大屠殺等等內容都隻字不提，更唔會如今般以大量嘅修詞技巧同嚴詞批判以描述一些事件，以達到一些戰略目嘅。


反日潮流嘅開始自1990年代未，江澤民時期，中國社會內部至政黨軍部出現嚴重問題。中國政府借機將針對中國共產黨嘅力量同國內矛盾嘅視線轉移至日本。結果中國社會喺歷史同政治動機形成嘅「現代中國嘅反日情緒」。


反日情緒波及國內人士，精日被官方點名批評。2018年3月8號上午，外交部部長王毅喺梅地亞中心記者會場離開時，江蘇媒體《現代快報》記者就“精日”分子不斷挑釁民族底線嘅行為一事提問。 王毅聽清問題後，隨即對此事作出回應稱“精日”分子係“中國人嘅敗類”。


另外，賀雲翱、張凱麗、鄭曉龍、張光北、馮遠征、成龍、呂章申、範迪安 、呂逸濤等38位文藝界嘅全國政協委員聯合遞交一份關於“制定保護國格同民族尊嚴專門法”嘅提案，對“精日”分子嘅行為納入刑法處罰嘅範疇。


拉法係中國吉林省吉林市蛟河市中北部嘅街道，位於蛟河市區東北12公里處嘅拉法山麓。東面係前進鄉，東南面連住烏林朝鮮族鄉，南面接住蛟河新區，其中東南、西南部份連住河南街道，西面接去慶嶺鎮，北面係新站鎮。轄區面積327.


呢度打過場拉新戰役，即係拉法新站戰役，因爲主場喺拉法，可以乾脆嗌做拉法戰役。呢場仗係國共內戰時，國共兩軍爲咗爭奪長圖鐵路而打，打喺1946年6月7號夜晚到6月10號上晝，後來國民政府軍輸咗，成爲中共嘅東北民主聯軍喺撤退時贏嘅第一場仗。


地形上，拉法嘅東西部多山，南部係河谷，個地形似馬鞍噉，就中間凹咗落去。東西長34公里，南北闊17公里。氣候上屬溫帶大陸性季風氣候，同時呢度受松花湖影響，年均温3.6℃，無霜期130日左右，有效積温2550─2800℃，年均降水量700─750 mm。


拉法係蛟河主要嘅觀光地之一。主要景點有拉法山、拉新戰役烈士紀念塔、保安睡佛、高麗古城、新鄉磚廠古人類狩獵場遺址、高麗墳、向陽水庫。其中拉法山係中國國家4A級景區，海拔886.2米，山峰高險，多山窿。而喺302國道保安嶺處有尊天然臥佛，拉法政府喺1999年時喺嗰度整咗個瞻佛壇。


呢條馬路喺2002年開發廣州大學城嗰時起，開通初期之所以嗌大學城東四路係借鑒咗鬼佬國家按數字同方位做名而體現出簡潔同方便。但從2011年開始，由於當地民眾同喺嗰邊讀書嘅大學生話路名既冇突出大學城嘅功能，又未傳承到歷史同文化，甚至冇明確指明邊個方向及好難搵返啱條路呢四大理由而提出改名。


節目本嚟計劃喺新春假期同復活節假期前後播，皆因觀眾反應比預期好，所以有得「添食」5集「夏日篇」喺4月下旬到5月中旬播，到7月底再開拍第二輯「消暑篇」，做咗2018年「Amazing Summer」其中一個推介節目。


香港夜繽紛，係香港政府喺2023年喺香港舉辦嘅大型活動，聯同唔同機構喺香港各區搞夜間活動，希望可以搞旺夜晚嘅市道。呢個活動喺2023年9月14號正式啟動同公佈細節。活動由中秋節前後嘅日子開始，計劃搞到下年年頭。


big big shop係香港一個網上購物平臺，由電視廣播有限公司嘅big big channel喺2018年5月7號開辦。佢嘅經營模式參考HKTV Mall本嚟計劃嘅「視網聯銷」，即係透過電視節目嘅間接宣傳去推銷貨品。


馬西矯倫為首嘅天文研究小組，屬於比利時列日大學天文物理與地球物理研究所，用喺智利喇莎娜天文台嘅 TRAPPIST  望遠鏡，以 transit photometry，發現三個地球大細嘅行星。最裏頭嘅兩粒星係喺宜居帶裏面，或者啱啱喺外面。


B7RLE最初係喺澳洲推出，噉係因為富豪唔再向澳洲賣B10BLE，而澳洲嘅巴士公司並唔鍾意富豪B7L嗰種引擎擺埋車尾一邊而水箱擺喺引擎上面嘅設計。後來富豪亦因為呢個原因喺英國推出B7RLE。家下B7RLE嘅蹤跡已經遍及歐洲、亞洲同埋大洋洲多個國。


2016年11月28號，佢跟沙比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但沙比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年26歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念。


H.K. Lovecraft係由林浩熙於2018年創立。佢喺美國讀書嗰陣試過當地嘅手工啤酒後，啟發佢對手工拉格啤酒嘅興趣同創業開釀酒廠嘅諗法。之後佢分別喺美國同德國讀釀酒課程，獲得德國Doemens頒發嘅釀酒大師資格後，返香港開咗第一間本地專釀手工拉格啤酒釀酒廠。


趙從衍本身喺東吳大學畢業，係執業律師，1945年，佢見到航運業大有作為，於是買咗隻二手貨輪「國星號」，開始投身航運業，佢喺1948年落到嚟香港，成立咗華光船務，生意越做越有。1970年代，趙從衍將華光船務上市，同時更加涉足地產，成立咗華光地產。


不過到咗1980年代，全球航運業出現咗週期性嘅衰退，趙從衍冇好似包玉剛噉早著先機，削減航運業務，結果華光航運負債累累，趙從衍要將屋企嘅古董拍賣同埋華光地產嘅控股權賣走嚟填氹，與此同時趙從衍亦都喺呢個時候中咗風，最後到1992年先正式還晒。


1997年，趙從衍辭任華光航運主席，由趙世彭同趙世光做主席同副主席，但老婆倪亞震同三仔趙世曾入稟，要求法庭證實趙從衍精神狀況紊亂，唔可以控制到自己嘅財產，重要成立委員會處理佢嘅身家，官司打咗年幾，最後庭外和解收場，到1999年，趙從衍就死咗，但係訃聞度冇登到趙世曾一支人嘅名，雙方關係形同決裂。


趙從衍死咗冇耐，到老婆倪亞震身體轉差，趙世曾同阿妹趙世亮為咗點樣照顧個老母而罵戰，2000年倪亞震病逝，趙世曾同其他兄弟喺靈堂度都冇乜交流。同一年，小股東比利時航運公司CMB突然增持華光股權去到五成，重想私有化華光，趙世光為保家業，索性用四億將華光航運私有化。


，又叫羅沖圍汽車站或羅沖圍客運站，係中國廣東廣州嘅其一客運站，2002年起好，位置喺荔灣區增槎路251～255號，佢亦係中國國家交通部及廣東省人民政府批准實施廣州公路主樞紐總體佈局工程嘅其一汽車客運站。


克山病係種充血性嘅心肌病，病因在於身體缺硒加之感染咗確沙奇病毒嘅突變株。病名出於佢喺1935年首次發現喺中國東北黑龍江省嘅克山縣。後尾發現呢隻病喺中國廣泛發作，發病區似條闊帶噉從東北延伸到西南，主要流行喺荒山、高原、草原，呢啲地帶嘅泥土中都欠缺硒元素。


克山病幾攞命，女人高發過男人，尤其係育齡婦女、細路，佢嘅病徵係心肌變質、壞死、纖維化，心臟擴張充血，結果心臟衰竭併發肺水腫。因爲佢發作喺缺硒地區，所以又叫地方性心肌病，隨住中國大陸改革開放，居民嘅生活水平提高、同埋醫療進步，啲人攝取到充足嘅硒，1980年代以後呢隻病就近乎消失咗。


便雅憫支派喺以色列歷史上有一啲重要事件，例如喺以色列王國分裂成南北兩國之後，耶路撒冷成為南方猶大國嘅首都，便雅憫支派嘅領土同佢相鄰。此外，便雅憫支派亦係第一個返到巴勒斯坦地區嘅以色列支派之一，當時佢哋同其他支派一齊建立咗第二個聖殿。


樹幹挺直，半佬冇分杈，樹冠整齊。葉羽狀全裂，有好多裂片，革質。花屬佛焰花序，公乸同樹，都集中生喺樹杈，花位置公上乸下。果屬堅果，樣似隻波，頂端有三條棱，果皮似骨咁硬。喺收割時重係綠，入面重有個啡色嘅核，但好細粒。


Sober Band係香港一隊樂隊，成員包括林保怡、陳豪同埋黃德斌。2011年12月20號晚，一班《天與地》演員喺中環Hard Rock Cafe宣傳兼提早慶祝聖誕節嘅時候，由林保怡、陳豪同埋黃德斌即場宣佈組成。


美國維珍尼亞州電視直播槍擊案，喺美國又叫阿力臣帕卡同阿登禾德被謀殺案，係2015年8月26號喺美國維珍尼亞州摩尼他發生嘅槍擊案。WDBJ電視台記者阿力臣帕卡同攝影師阿登禾德俾槍手韋斯達·李·費拉拿根槍殺，槍手最後死喺車禍。


從1991年7月11號至12月31號，中國一共接受境內外捐款物一共23億人民幣，相當於國家正常年份災民生活救濟費嘅2.3倍，其中近四成唻自港、澳台地區同埋海外唐人，至1992年7月，捐款增加至283億人民幣。


2016年11月4號中午，景洪市公安局禁毒大隊喺景洪景哈鄉調查緊單特大武裝販賣毒品案。李敬忠搵到毒品竇後，準備叉住嫌疑人時俾毒販猛咁開槍殺死咗，終年32歲。最後單案喺第二日成功破獲，4 名犯罪嫌疑人全部捉嗮。


芭蕾舞軟鞋係一種輕身而且柔軟嘅鞋，鞋底會有一定彈性，專門設計嚟俾人喺跳芭蕾舞嗰陣著住嘅。一般嚟講，跳芭蕾舞嘅人喺芭蕾舞堂嘅時候基本上實會著住芭蕾舞軟鞋，而女舞蹈員喺要上舞台表演嗰時好多時會改著足尖鞋。


芭蕾舞鞋鞋底多數用皮革造，但浸皮革通常唔會一路延伸到去隻鞋嘅邊邊。鞋底可以係一嚿過嘅，但又有所謂嘅分開鞋底，即係鞋底分兩嚿，一嚿喺腳踭下面，一嚿喺腳掌前下面，等對鞋大啲彈性。芭蕾舞軟鞋鞋底以外嘅部份材質由軟皮革、帆布以至綢緞都有。


呢座山喺太白山脈同埋叉勇山脈之間嘅位。其中最高峰喺五臺山國家公園嗰度，有1563米咁高，而且一個尖頂係向西延長。其中，呢五座山入面嘅昆盧峰就喺白頭大幹嘅雪嶽山南邊。而呢啲白色嘅山頂就好似幫朝鮮半島整咗條脊柱噉。


喺1606年嘅李朝實錄同儀軌統治緊大朝鮮國嘅朝鮮王朝嗰陣，佢哋率先喺五臺山上面嗰度搞朝鮮王朝嘅控制。不過其中一份李朝寫嘅嗰份報告喺萬曆朝鮮之役嗰陣唔好彩，俾人燒爛咗。唔單止噉，佢嗰啲史冊都喺20世紀早期帶咗去日本嗰邊，甚至有部分史冊喺關東地震嗰陣唔見嗮。


到咗2010年8月，嗰時日本首相菅直人喺紀念萬曆朝鮮之役100週年嗰陣，就話咗㔷嗮喺東京大學入面嘅朝鮮王朝史冊，都係講咗同朝鮮王朝有關嘅嘢，之後畀返而家嘅大韓民國入面收埋。而跟住凈低嗰1200冊朝鮮王朝都喺2011年12月份，畀返南韓嗰邊收埋。


嘉義市立法委員選舉區係台灣地區立法委員喺嘉義市嘅選區。喺1989年嘅第一屆第六次增額立法委員選舉設置嘅時候，呢個選區就已經設立，範圍包括嘉義市嘅所有地方。自從2005年單一選區兩票制嘅修憲之後，選區範圍仍然係嘉義市嘅所有地方，而且選民可以選出一位立法委員，喺2008年第七屆立法委員選舉開始實行。


香港工程師學會係香港嘅專業工程師團體。香港工程師學會嘅前身係成立喺1947年嘅香港工程協會。香港立法局喺1975年通過咗香港法例第1105章《香港工程師學會條例》，成立香港工程師學會去取代工程協會。學會嘅使命係去促進工程學知識同埋思想嘅交流，為成員提供新技術同新做法嘅培訓，並提高工程師嘅地位同知名度。


2019年，學會會員人數大約有30000人，分別屬於21個工程專業界別。香港工程師學會同世界各地嘅工程機構建咗緊密嘅聯繫，又同澳洲、加拿大、愛爾蘭、中華人民共和國、紐西蘭同英國嘅工程機構簽訂專業資格互認協議。


學校校徽由英文字母d同H組成。呢兩個字母係「東環」呢兩個字嘅拼音嘅第一個字母組成。而d字有白色嫩芽嘅圖，話學生要好似啲嫩芽噉生喺綠色大地度噉解。而H字嘅兩棟中間有個橙色嘅心形。就係話東環中學嘅教職工用熱情嘅心引導學生推開知識嘅大門，踏入美好嘅人生。


1942年秋天，日軍侵華，柳天涯同梁芳草約好打完仗就結婚。程雨庭個大仔早死，雨庭逼芳草做佢新抱。戰事結束，天涯得知芳草被逼冥婚，於是趁機混入程家。雨庭為芳草立貞節牌匾，芳草同天涯喺鄉民前面控訴雨庭，雨庭見群情洶湧，終於醒悟，於是成全天涯、芳草兩個。


淘大商場係香港九龍一個零售兼娛樂購物中心，嚮觀塘區牛頭角淘大花園樓下，近住九龍灣，由恆隆地產開發同物業管理。淘大商場有三層，地下嗰層向牛頭角下邨臨行人路嘅鋪頭，多數係地產代理、銀行同麪包鋪。淘大商場裏面全部都係出名嘅連鎖店。


元崗村梁氏族人嚟自廣東東莞，喺17至18世紀由12世祖梁國初帶同族人搬去新界，佢個仔梁大成之後定居喺元朗八鄉，並建立咗元崗村。而家梁氏宗祠係由「梁大成祖」所擁有。之後梁氏子孫繁衍至屏山橫洲、十八鄉大棠村同屯門順風圍一帶。


元崗村梁氏宗祠係典型嘅清代兩進一天井式建築，正面牆身用花崗石同青磚砌成，正門上面石額刻住「梁氏宗祠」，兩邊掛咗「夏陽世澤 安定家聲」嘅對聯，牆頂上面有封簷板同中式壁畫裝飾，屋脊嘅灰塑用梅花、牡丹、蓮花同鰲魚等瑞獸同吉祥圖案做主題，山牆有精美嘅草尾灰塑裝飾。


2012年民主進步黨通過徵召佢做中華民國第八屆立法委員選舉參選人，但當時佢以差距0.61%輸咗畀時任立委翁重鈞。2015年3月27號，民進黨公布嘉義縣海區立委初選民調，蔡易餘獲得40.87%，擊敗前立委林國慶嘅37.


佢會關注中國一啲對外影響力嘅滲透同埋宣傳。例如，佢曾經公開批評新加坡《聯合早報》，形容佢係一個親中派嘅媒體，亦係中國大外宣嘅一部分。佢亦曾經關注滴滴出行喺台灣嘅營運，指後面有中國資金背景，而滴滴出行之前就涉嫌出售車主個人資料，擔心台灣用戶嘅資料會送咗去中國，形容係中資入侵國內運輸業。


鑽石山殯儀館設有三間大禮堂，八間靈寢室，房口禮堂設施每日最多可同時舉行十一個喪禮，而且更設有穿梭專車來往黃大仙港鐵站，方便親友致祭。鑽石山殯儀館同萬國殯儀館採用中央資源系統，共用六部靈車同一部八人載客車。


王樂義喺山東省壽光市孫家集街道三元朱村嘅一個普通家庭出世。1958年響應「上山下鄉」號召，去黑龍江省佳木斯市永安林場做伐木工人。之後被任命做組長，並被送進黨校學習半年。1962年7月回鄉，之後擔任三元朱大隊第一生產隊隊長，並用4年嘅時間將第一生產隊帶到全村尖子嘅位置上。


1965年12月加入中國共產黨，並擔任三元朱大隊大隊長。1978年5月，王樂義被確診患直腸癌，並成功咁做咗切除手術。但因肛門改道，腰裡多咗一個糞便袋，終生行動不便。同年秋，三元朱村支部改選，15名黨員一致揀咗王樂義擔任村黨支部書記。


1978年－1980年，王樂義帶領三元朱村全體村民用3年嘅時間，以「東嶺蘋果西嶺桃，南嶺山楂帶葡萄」嘅種植方案，成功提升村內3個低產埠嶺嘅產量，並將全村年人均純收入由原來嘅幾十蚊增長到1200蚊，解決咗村民嘅温飽問題。


1989年頭，王樂義去遼寧瓦房店學習大棚技術。同年10月，王樂義發明冬暖式蔬菜大棚。同年12月24日，三元朱村第一批越冬黃瓜上市，17個大棚平均收入2.7萬蚊。第2年，村內共起咗181個大棚。1990年起，王樂義開始喺全國範圍內推廣大棚蔬菜種植技術，至今已有20多個省市起咗蔬菜大棚，解決咗北方冬季食唔到新鮮蔬菜嘅難題。


1991年開始，不斷研發無公害蔬菜種植，引入新品種，種植大棚果樹、花卉，開展無土栽培，種植綠色蔬菜等新技術，令三元朱村嘅蔬菜發展領先全國。1996年，新一代高標準大棚試驗成功。1997年，王樂義睇準國際市場，並喺2001年註冊咗「樂義」牌蔬菜商標，成功將三元朱嘅菜送出國。


喺2021年8月到9月開始嘅體育賽事起，首次出現有人嗌「屌鳩拜登」。喺NBC體育記者姬莉·絲達娃絲蒂採訪NASCAR舉辦，喺塔拉迪加超級賽道舉行嘅火花300比賽贏家班頓·布朗嗰陣，記者將觀眾嗌嘅「屌鳩拜登」講成係「加油班頓」。


三峽大壩係喺中國長江三峽地方起嘅堤壩，係一項好大型嘅水利工程，響起嗰陣叫佢做三峽工程。條壩響正三峽之中嘅西陵峽，即係秭歸縣三斗坪。條壩起來主要係調節長江水流，壩閘咗嘅江水就變成三峽水庫，而條壩本身就都係水力發電廠，叫三峽水電站。


喺長江三峽起大壩嘅構想，可以追溯到中華民國之父孫文，佢喺《建國方略》一書認為長江「自宜昌以上，入峽行」嘅呢一段「當以水閘堰其水，使舟得溯流以行，而又可資其水利」。按呢個設想，1940年代中期，國民政府同美國墾務局簽約，準備利用美國資金起水電站，同邀請嗰個局總工程師、世界知名水利專家薩維朱嚟中國考察。


」。又作「更立西江石壁，截斷巫山雲雨，高峽出平湖。」嘅詞句表示出建設三峽工程嘅設想，並指定由國務院總理周恩來督辦。喺周恩來嘅主持下，開始咗三峽工程嘅勘探、設計、論證工作，並邀請咗蘇聯嘅水利專家參與。當時水利領域內支持工程上馬嘅林一山等人，同反對方黃萬里、李銳等人，爭論得非常激烈。


葛洲壩水電站位於湖北省宜昌市區，1971年開工，「邊設計、邊準備、邊施工」，但無幾耐之後就因為施工質量實在唔合格而停工。喺多次修改設計同施工方案之後，喺1974年復工，1981年實現長江截流，1988年全部建成。


文化大革命結束之後，中國提出建設「四個現代化」嘅口號，要興建一批骨幹工程來拉動國民經濟嘅發展，三峽工程於是再次提上議事日程。1983年水利電力部提交咗工程可行性研究報告，並着手搞前期準備。1984年國務院批准咗呢份可行性研究報告，但係喺1985年嘅中國人民政治協商會議上，以周培源、李銳等為首嘅好多政協委員表示咗強烈反對。


於是，由1986年到1988年，國務院又召集張光斗、陸佑楣等412位專業人士，分十四個專題對三峽工程進行全面重新論證，結論認為技術方面可行、經濟方面合理，「建比唔建好，早建比晚建更為有利」。不過呢個之後爭論唔但只冇平息，各方反對嘅聲浪更大，李鵬等國務院領導人睇到喺難以取得比較一致意見嘅情況下，將工程議案提交畀第七屆全國人民代表大會第五次會議審議，呢個係中華人民共和國歷史上繼1955年三門峽水電站之後第二件提交全國人民代表大會審議嘅工程建設議案。


三峽大壩嘅選址最初有南津關、太平溪、三斗坪等多個候選壩址。最終選定嘅三斗坪壩址，位於葛洲壩水電站上游38千米處，地勢開闊，地質條件為較堅硬嘅花崗岩，地震烈度細。江入面有一沙洲中堡島，將長江一分為二，左側係寬約900米嘅大江同江岸邊嘅小山罈子嶺，右側係寬約300米嘅後河，可為分期施工提供便利。


關於大壩嘅壩高，喺籌劃中曾經有低壩、中壩、高壩三種方案。1950年代，喺蘇聯專家嘅影響下，各方多支持高壩方案。到咗1980年代初，「短、平、快」嘅思路佔咗主流，所以低壩方案非常流行。但係，出於為重慶改善航運條件嘅考慮，各方最終同意建設中壩。


三峽大壩係混凝土重力壩，佢壩長2335米，底部寬115米，頂部寬40米，高度185米，正常蓄水位175米。大壩壩體可抵禦萬年一遇嘅特大洪水，最大下洩流量可達每秒鐘10萬立方米。整個工程嘅土石方挖填量約1.


34億立方米，混凝土澆築量約2800萬立方米，耗用鋼材59.3萬噸。水庫全長600餘千米，水面平均寬度1.1千米，總面積1084平方千米，總庫容393億立方米，其中調洪庫容約220億立方米，調節能力為季調節型。


三峽大壩設計成由多個功能模塊組成，從左至右依次為永久船閘、升船機、洩沙通道、左岸大壩同電站、洩洪壩段、右岸大壩及電站、山體地下電站等。大壩嘅永久船閘係雙線五級船閘，建喺罈子嶺背對長江嘅一側，年通過能力5000萬噸。


三峽水電站嘅機組佈置喺大壩嘅後側，共安裝32台70萬千瓦水輪發電機組，其中左岸14台，右岸12台，地下6台，另外仲有2台5萬千瓦嘅電源機組，總裝機容量2250萬千瓦，遠遠超過位居世界第二嘅巴西伊泰普水電站。


機組設備主要由德國伏伊特公司、美國通用電氣公司、德國西門子公司組成嘅VGS聯營體同法國阿爾斯通公司、瑞士ABB公司組成的ALSTOM聯營體提供。佢哋喺簽訂供貨協議時嗰陣，都已經承諾將相關技術無償轉讓畀中國國內嘅電機製造企業。


三峽工程喺建設中全面實行項目法人負責制、招標投標制、建設工程監理制、合同管理制等制度，以確保工程質量。為咗實現競爭，仲將主要建設項目拆成單項進行招標。三峽工程嘅業主係中國長江三峽工程開發總公司，設計單位同主要監理單位都係水利部長江水利委員會。


主要施工單位有中國葛洲壩集團公司、中國安能建設總公司、中國水利水電第四工程局、中國水利水電第八工程局、中國水利水電第十四工程局等，呢啲企業曾經承擔咗包括葛洲壩水電站、二灘水電站、引灤入津工程在內嘅好多大型水利工程建設。


三峽工程預測嘅靜態總投資大約係900億元人民幣，其中工程投資500億元，移民安置400億元。預測動態總投資將可能達到2039億元，估計實際總投資約1800億元左右。建設資金主要來自三峽工程建設基金即電費附加費。


國務院1992年規定，全國人民每使用1千瓦時電就需附加上交0.003元以投入三峽工程，此後呢個數字又多次調升，有啲省份甚至達到0.0124元。1994年起，葛洲壩水電站嘅利潤都直接轉為三峽建設資金。到2002年，以葛洲壩電廠為主體嘅中國長江電力股份有限公司成立，掌管葛洲壩同三峽嘅所有發電資產。


全國人大通過興建議案之後，1993年，國務院設立咗三峽工程建設委員會，係工程嘅最高決策機構，由國務院總理兼任委員會主任。之後，工程項目法人中國長江三峽工程開發總公司成立，實行國家計劃單列，由國務院三峽工程建設委員會直接管理。


一期工程由1993年初開始，利用江中嘅中堡島，圍護住佢個右側後河，築起土石圍堰深挖基坑，並修建導流明渠。喺呢段期間，大江繼續過流，同時喺左側岸邊修建臨時船閘。1997年導流明渠正式通航，同年11月8號實現大江截流，標誌住一期工程達到預定目標。


二期工程由大江截流後嘅1998年開始，喺大江河段澆築土石圍堰，開工建設洩洪壩段、左岸大壩、左岸電廠同永久船閘。喺呢個階段，水流通過導流明渠下洩，船舶可以由導流明渠或者臨時船閘通過。到2002年中，左岸大壩上下游嘅圍堰先後打破，三峽大壩開始正式擋水。


2002年11月6號實現導流明渠截流，標誌住三峽全線截流，江水只可以通過洩洪壩段下洩。2003年6月1號起，三峽大壩開始下閘蓄水，到6月10號蓄水至135米，永久船閘開始通航。7月10號，第一台機組並網發電，到當年11月，首批4台機組全部並網發電，標誌住三峽二期工程結束。


三期工程喺二期工程嘅導流明渠截流後就開始咗，首先係搶修加高一期嗰陣喺右岸修建嘅土石圍堰，同喺佢保護下修建右岸大壩、右岸電站同地下電站、電源電站，同時繼續安裝左岸電站，將臨時船閘改建成洩沙通道。成個工程喺2009年全部完工，2012年電站最後一臺機組交付，成個工程完工。


2003年三峽水庫蓄水之前，國務院三峽工程驗收組喺大壩表面發現咗80多條裂縫，呢件事經媒體披露之後，引起社會上對三峽工程質量嘅紛紛議論。但係據驗收組副組長潘家錚解釋，呢啲裂縫的確存在，但極之細微，最闊唔超過0.


2005年1月，中國國家環境保護總局公佈咗三十個未辦理環保手續就違規開工嘅工程項目名單，其中包括三峽電源電站同三峽地下電站。三峽總公司一開始對呢樣嘢極力爭辯，唔顧環保總局嘅停工命令，繼續施工，雙方形成頂牛之勢。


1992年國務院向全國人民代表大會提交三峽工程建設議案嘅舉動，便被廣泛質疑係李鵬等領導人刻意要將三峽工程辦成「鐵案」。當時有人認為人大代表多唔係專業人士，由他們來決定工程嘅命運並唔合適。而即使喺審議過程中，人大代表們都普遍反映國務院提交議案中嘅可行同唔可行理由嚴重唔對稱，甚至還抱怨官方用種種手段干擾同影響人大代表嘅決策。


1992年4月7日議案終於進入表決程序，共有2633名人大代表參與表決，結果是贊成1767票，反對177票，棄權664票，未按表決器嘅有25人。表決雖然獲得通過，但贊成票只佔總票數嘅三分之二左右，是迄今為止中國全國人大所通過嘅得票率最低嘅議案。


國務院向各省強制徵收三峽工程建設基金嘅做法，曾經一度受到一啲省份嘅抵制，後來喺國務院嘅三令五申之下，先至勉強募集到位。另外，由於三峽工程引發嘅好多環保問題，都令佢喺國際上備受指責，從而難以喺海外籌集資金。


喺國防安全方面，有人擔心一旦中國捲入戰爭或者遭受恐怖主義襲擊，三峽大壩將會成為受襲嘅目標。不過樂觀者認為，轟炸呢種關係數億人民生命嘅民用目標係嚴重違反國際法嘅行為，喺現代戰爭中當然唔會出現，而三峽大壩極其龐大，一般恐怖組織所使用嘅手段都難以對大壩造成整體性損毀，即使係炸較薄弱嘅船閘，由於有五級船閘，而且建喺同大壩並唔相連嘅罈子嶺，所以都不會引起潰壩。


歷史上，長江上游河段同佢多條支流成日發生洪水，每次特大洪水嘅時候宜昌以下嘅長江荊州河段都要採取分洪措施，淹沒鄉村同農田，以保障武漢嘅安全。喺三峽工程建成後，佢巨大庫容所提供嘅調蓄能力將會可以令下游荊江地區抵禦百年一遇嘅特大洪水，亦都有助喺洞庭湖嘅治理同荊江堤防嘅全面修補。


三峽工程嘅經濟效益主要體現喺發電。佢喺中國西電東送工程中線嘅巨型電源點，非常靠近華東、華南等電力負荷中心，所發嘅電力將主要賣畀華中電網嘅湖北省、河南省、湖南省、江西省、重慶市，華東電網嘅上海市、江蘇省、浙江省、安徽省，以及南方電網嘅廣東省。


三峽嘅上網電價按照各受電省份嘅電廠平均上網電價確定，喺扣除相應嘅電網輸電費用後，約為0.25元。由於三峽電站係水電機組，佢嘅成本主要係折舊同貸款嘅財務費用，因此利潤非常高。由於長江屬於季節性變化較大嘅河流，就算三峽電站嘅裝機容量大於伊泰普水電站，但係佢嘅發電量就少於後者。


喺三峽建設嘅早期，曾經有人認為三峽水電站建成後，佢強大嘅發電能力將會造成電力供過於求。但現在睇嚟，就算三峽水電站全部建成，佢裝機容量都僅及到嗰時中國總裝機容量嘅3%，並唔會對整個國家嘅電力供需形勢產生好大影響。


自古以來，長江三峽段下行湍急，唐代詩人李白曾有「朝辭白帝彩雲間，千里江陵一日還，兩岸猿聲啼不住，輕舟已過萬重山。」嘅千古名句。但同時，船隻向上游航行嘅難度也非常大，並且宜昌至重慶之間僅可通行三千噸級嘅船舶，所以三峽嘅水運一直以單向為主。


到三峽工程建成後，嗰段長江將成為湖泊，水勢平緩，萬噸輪可由上海通達重慶。而且通過水庫嘅放水，還可改善長江中下游地區喺枯水季節嘅航運條件。不過由於永久船閘分為五級，因此通行速度較慢，理論上過閘要2個鐘頭40分鐘，喺目前實際運行中，往往需要4個小時以上先可以通過。


移民係三峽工程最大嘅難點，喺工程總投資中，用於移民安置嘅經費就佔到咗45%。當三峽蓄水完成之後，將會淹沒興山縣等129座城鎮，其中包括萬州、涪陵等兩座中等城市同十多座小城市，預計移民數量將大大超過工程初期計劃嘅數量，涉及移民超過120萬人，涉及湖北、重慶的20個縣、區， 安置地遍及全國10餘個省，歷時長達20幾年，係世界之最。


移民嘅置主要通過就地後靠或者就近搬遷嚟解決，但後來發現，水庫淹沒咗大量耕地，從而導致整個庫區人多地少，生態環境趨於惡化，於是對農村人口又增加咗一種移民方式，就係由政府安排，舉家外遷至其他省份居住，目前已經有大約14萬名庫區移民遷到上海、江蘇、浙江、安徽、福建、江西、山東、湖北、湖南、廣東、重慶、四川等省市生活。


為解決移民問題，政府喺1980年代中期曾籌備設立三峽省予以統籌管理，但後來考慮到該地區較為貧困，新成立嘅省恐難以實現經濟自立，並且湖北省抵制情緒嚴重，方案最終只好作罷。到了三峽工程正式開工後，為促進佔庫區移民總數85%嘅重慶市喺移民問題上嘅積極性同主導性，中央政府決定推動重慶升格為直轄市，並喺1997年3月14號由全國人大以88%嘅贊成票通過。


三峽工程實行「開發性移民」模式，即在移民嘅同時，都伴隨進行大規模嘅基礎設施建造同產業建設，根本目的係要改善民眾嘅活水平。佢嘅經費除咗由三峽建設基金撥付之外，三峽總公司喺電站投產後嘅若干年內每年都要支付畀地方政府一筆資金用於移民安置。


但係，三峽移民由最開始就出現了嚴重嘅腐敗同資金挪用問題，地方政府同官員挪用移民資金用於其它項目嘅現象非常嚴重，國務院總理朱鎔基由李鵬手中接管三峽建委主任之後，一再警告大小官員們謹慎行事，三峽移民經費萬萬動不得，稱佢為「碰不得嘅高壓電線」。


迄今為止，三峽重慶庫區因貪污賄賂、瀆職侵權而落馬嘅官員已經超過238名。其中，最為引人注目的是開縣縣委常委、副縣長熊聖中喺三峽移民工作中，以造虛假移民戶口方式，套取國家移民補償資金案件。由於庫區移民款嘅挪用問題導致移民補償款缺口太大，有很大部分移民反映未得到合理的補償。


三峽工程庫區移民目前嘅現狀係，雖然移民城鎮嘅基礎建設較快，但係工業發展較差，大批搬遷嘅企業破產倒閉，庫區整體呈現出一種產業空心化嘅狀態，經濟增長緩慢，失業率較高。農村經濟停滯，農民收入下降，引發一系列社會問題，如2004年數萬人包圍萬州市政府的「萬州事件」。


由於有三門峽水電站嘅前車之鑒，所以泥沙問題始終係三峽工程技術討論嘅重中之重。據測算，長江上游江水每立方米含沙1.2千克左右，每年通過壩址嘅沙量在5億噸以上。在三峽工程未建之前，呢啲泥沙大量淤積喺曲折嘅荊江河段，抬高咗河床水位，並危脅到整個江漢平原同洞庭湖平原嘅安危。


當三峽水庫形成後，受水勢變緩同庫尾地區回水影響，泥沙必然會喺水庫內尤其係大壩同庫尾淤積。不過樂觀者認為，長江嘅含沙量有季節性差異，汛期江水中嘅含沙比例比枯水期大，所以三峽水電站可以採用「蓄清排渾」嘅方法來應對，即係喺汛期時加大排水量令渾水出庫，喺枯水季節大量蓄積清水，便可以減少泥沙喺水庫內嘅淤積，呢方式同目前水電站嘅一般運行方式基本一致，所以不用過於擔心三峽嘅泥沙淤積嘅問題。


他們認為喺三峽蓄水嘅初期，排沙比例只有30%至40%，將發生輕度淤積，但主要係填充死庫容，影響不大，隨著水庫運行時間嘅增長，排沙比例會逐漸提高，在80至100年後，將基本達到平衡，不再出現新嘅淤積，舊有淤積都可以通過由臨時船閘改建嘅洩沙通道同加強疏浚等方法清理。


但係工程嘅反對者好似黃萬里咁認為，長江上游河流所攜裹嘅除咗泥沙，仲有大粒啲嘅鵝卵石，喺三峽大壩築起之後將會極難排出，會造成堵塞，並且向上游延伸，進而影響重慶。之後喺2002年10月，國務院批准由三峽總公司承建長江上游干流金沙江上的烏東德、白鶴灘、溪洛渡同向家壩等四座巨型水電站，其建設目的之一就係為咗分擔三峽庫區嘅泥沙淤積，減緩三峽庫區嘅泥沙淤積速度，呢個亦都再度引起某些人們對三峽泥沙問題嘅擔憂。


同沙淤積問題同樣極具爭議嘅，介有水位問題。喺三峽蓄水到135米後，有人發現從由大壩到庫尾之間嘅水位落差多達34.7米，遠遠超過咗工程論證報告認為嘅0.4米，因此擔憂重慶可能會喺三峽完全蓄水之後被淹沒。


庫區嘅人對三峽工程影響環境嘅最大擔憂來自於水庫嘅污染。目前三峽兩岸城鎮同遊客排放嘅污水同活垃圾，都未經處理直接排入長江。喺蓄水後，由於水流靜態化，污染物唔可以及時下瀉而蓄積喺水庫中，因此已經造成咗水質惡化同垃圾漂浮，並可能引發傳染病，部分城鎮已喺其他水源採集生活用水。


三峽水庫庫容極大，因此必然會增加庫區地震嘅頻率。但支持工程嘅人士認為，當時論證壩址嘅時候，非常重要嘅一個考慮因素就係地質條件，三斗坪附近嘅巖體比較完整，斷裂少，歷史上亦極少發生有感地震，因此唔太可能發生破壞劇烈嘅強震。


三斗坪嘅上游地區，地質條件主要係碳酸鹽巖，發生地震嘅可能性較大，但烈度估計最高都唔會超過6級，而三峽嘅主要建築物都係按照防7級地震烈度嚟設計架。由於三峽兩岸山體下部未來長期浸泡，因此山體滑坡、塌方同泥石流嘅頻率會增加，呢個將會係三峽工程所能造成嘅主要地質災害。


根據葛洲壩水電站嘅運行經驗，三峽工程將會對周邊生態造成嚴重嘅衝擊。因為有大壩阻隔，魚類無法正常通過三峽，佢哋嘅生活習性同遺傳等會發生變異。三峽完全蓄水後將淹沒560多種陸生珍稀植物，但佢哋當中絕大多數喺淹沒線以上都有分佈，只有疏花水柏枝同荷葉鐵線蕨兩種完全喺淹沒線以下，而家都已經遷植。


三峽蓄水後，水域面積擴大，水嘅蒸發量上升，因此會造成附近地區日夜溫差縮小，改變庫區嘅氣候環境。由於水勢同沙量嘅變化，三峽仲可能改變下游河段嘅河水流向同沖積程度，甚至可能會影響東海，甚至改變全球嘅環境。


但係考慮到各海洋互通，以及長江三峽以下嘅一千多公里流程中仲有湘江、漢江、贛江等多條重要支流嘅水量匯入，因此估計唔會點影響全球海洋同氣候環境。而且環境嘅變化由多種可變因素交織形成，極其複雜，所以無法確定三峽工程會點影響環境。


長江三峽係中國著名嘅風景名勝區，佢起自重慶奉節縣白帝城，蜿蜒約200千米至湖北宜昌南津關，由瞿塘峽、巫峽同陵峽組成，沿途地形險峻，山川秀麗，古跡眾多。喺水庫滿蓄水後，三峽嘅峽谷感將會受到一定程度嘅削弱，但係三峽兩岸山勢原本高拔陡峭，「夔門天下雄」等山巒多喺1000米以上，因此視覺觀感並唔會差異太多。


三峽周邊喺古代係巴文化同楚文化嘅交匯地。水庫淹沒區已探明嘅文物點有1200多個，由1992年起文物部門就開始進行搶救性發掘，預計可以喺2009年蓄水完成前搶救、保護完畢。另外，政府介對其中嘅全國重點文物保護單位同其他重要古建築文物設立專案、撥給專款予以保護。


白鶴梁題刻位於重慶涪陵區城北長江江面上，係一組天然石樑，長度約1600米，有題刻165段，石魚18尾，揭示當地自唐代至清代間嘅72個年份嘅枯水資料，係世界上所發現嘅時間最早、延續時間最長、數量最多嘅水文題刻。


張桓侯祠位於重慶雲陽縣縣城嘅對岸，依山傍水，係紀念三國名將張飛嘅巨大祠廟建築群，古建、碑刻等有好多。廟前有「江上風清」四個大字，由長江上抬眼望去，極其宏偉。2002年至2003年，文物部門按照「整舊如舊」原則對張桓侯祠實施咗整體搬遷，新址喺新雲陽縣城嘅對岸，東距原址32千米。


石寶寨位於重慶市忠縣石寶鎮，佢35米高嘅寨樓，係中國唯一一座穿斗式構架嘅高層木建築，被譽為「世界八大奇異建築」之一。寨後有山，拔地而起，四面陡峭如印，名「玉印山」，山同寨渾然一體。由於地勢較高，石寶寨喺三峽蓄水後將會成為一座孤島，四面被水環繞。


李珣嘅生平散見於《鑑戒錄》、《茅亭客話》、《歷代詩餘》。佢嘅祖先係波斯人，可能係波斯商人李蘇沙嘅後人。佢祖先喺隋代來中國，唐代時跟住國姓姓李，佢老豆跟住唐僖宗過咗來四川，佢就喺四川大。李珣細個時就有詩名，佢嘅妹李舜弦亦識作詩，畀前蜀後主王衍納入後宮，封做昭儀。


佢家族係賣香藥嘅，所以佢學識咗藥理。佢曾經遊歷嶺南，參攷幾十種古書，返咗四川後寫低《海藥本草》6卷。本書介紹海外各種藥方，專門收集國外藥物，諸如海桐皮、天竺掛、沒藥。亦都記啲食療方劑。佢對亞、歐、非各國嘅藥物從產地、形狀特點、藥性功能、鑑別方法都一一細講，所以對引入外國藥物好有價值。


佢作品題材闊，風格樸素，因爲來過嶺南，寫低好多南國風物。其他嘅詞諸如有男女嘅離愁別緒、讚美退隱生活。寫男女情事嘅詩詞，多少沾染花間風氣，但好多作品脫離呢種趣味，寫得明麗清新，好有特色，所以佢對北宋詞人幾有影響。


一開始，各間公司各自運營唔同嘅鐵路系統，引致乘客需要通過行走一段路、上落樓梯、使用自動扶手電梯甚至需要跨越繁忙嘅道路先可以進行站外轉乘，為乘客帶嚟不便。其中例子包括想轉吉隆坡單軌嘅乘客需要由吉隆坡中央車站行大約140米，經過當時新起嘅Nu Sentral商場先可以轉車。


屬於吉隆坡快捷通嘅格拉那再也線同安邦線兩條輕快鐵線路嘅售票系統喺2011年11月28號統一，緊接住亦喺2012年3月1號同吉隆坡單軌整合。咁樣畀乘客唔需要喺落車之後，唔使出站另外買飛，可以直接喺站內進行轉乘。


KTM通勤鐵路喺1995年推出，係第一個喺吉隆坡同周邊巴生谷郊區提供本地鐵路服務嘅城市軌道交通系統。之後嘅輕快鐵同單軌鐵路陸續投入使用，為吉隆坡市區同周邊衛星城市，例如安邦、八打靈再也、鵝嘜縣等地區提供服務。


2012年12月15號晚黑十點半，泰豐新邨有四十幾戶響大廈天井聚集，重曾經同大廈管理公司人員理論。泰豐新邨大廈管理委員會響11月冇通知住戶嘅情況下，修改訂立託管方式，只係十一月維修支出費就去到十四幾萬，扣除車位同舖位之類嘅收入，重超支成五萬幾蚊，損失就轉嫁畀住戶，響之前曾經同房屋局反映，但係冇正面回應。


2017年1月22號，泰豐新邨地庫垃圾房火燭，大約一百個住戶自行疏散到地面，冇人受傷。消防到場之前，火警已經由管理員用大廈入面嘅消防喉救熄，經過調查，發現垃圾房嘅垃圾桶入面曾經燒過冥鏹，懷疑係有人留底未整熄嗮嘅冥鏹搞成，垃圾筒燒著之後，啲煙由啲㝫去到大廈唔同樓層。


1896年，李大斐響英國倫敦出世，老頭係John Moyle。初讀Stockport嘅Claremont College。之後就入劍橋大學Girton College。響呢度，佢中意咗化學同生物化學，尤其係佢上完Frederick Gowland Hopkins嘅堂。


李大斐主要研究，係同Dorothy L. Foster一齊做。佢哋集中響肌肉入便，乳酸同肝糖之間嘅轉換，重覆做過Otto Meyerhof嘅研究。之後，佢又睇下肌肉代謝之下，succinic acid、fumaric acid同 malic acid有乜作用，重有睇埋有氧同無氧代謝途徑，佢哋之間生化上有乜異同，有乜關係。


楊得時，原名楊鍀時，係香港息影男藝人、前亞洲電視同無綫電視演員。1982年曾經喺參加第一屆亞洲電視藝員訓練班嘅學員，佢其後開始先喺演藝事業而入行，亞洲電視當時演員而出道，同期畢業同學重有何家勁、黃秋生、葉玉萍、麥翠嫻同埋尹天照等，1989年約滿離開亞洲電視，之後曾經轉到去無綫電視，1995年走人，老婆係葉玉萍結婚，從此息影退出娛樂圈轉行做生意。


喺2006年嗰陣，廣州市政府就將成個廣州市入面嘅路牌同埋門牌全部都嚟翻新過下，不過喺工程入面，就搞出咗個大頭佛出嚟，本嚟係話「楊巷路」嘅，不過啲包公仔就將條馬路整咗係「揚巷路」呢隻名。究竟係「楊巷路」定係「揚巷路」？


而因為呢條路嘅名喺嗰陣時由於冇睇重嗮啲舊嘅地名保護，搞到出咗有兩種嘅寫法。後嚟廣州為咗保護歷史文化，就專門考察咗下呢尐，重睇過下《南海縣誌》呢本書去重新考察。後嚟過咗兩年就將條路名改返咗嗌「楊巷路」。


2011年4月，黑沙環康樂新村第二座十二樓一個單位業主響隔熱層上面懷疑僭建一個住宅單位，僭建物入面有廚房、洗手間同間房，重養埋寵物，種咗大量植物，有啲植物嘅根不停咁生，令到隔熱層長期滲漏水，亦都孳生咗好多蚊蟲。


戶主曾經寫信到衛生局投訴，情況先有啲改善，但係重未解決。而樓下十一樓居民話，懷疑僭建物搞到滲漏水，三年入面係咁同工務局、樓宇滲漏水中心同公衆服務暨諮詢中心投訴，懷疑僭建單位唔單止冇拆到，重加建埋鐵篷遮住。


無奴學派，亦稱為「無奴派」，係喺中國古代社會研究中共同主張「中國歷史冇奴隸社會」嘅一個學派，亦係中國歷史學最重要嘅學派之一。無奴派嘅「奴」字，即係指「奴隸社會」，唔係指「奴隸」或「奴隸制」。呢個學派因學派成員有相同嘅「無奴主張」而得名。


唐以前同唐末宋初，僮族嘅社會係奴隸社會抑或封建社會，定係氏族部落社會，值得提出研究。依漢族社會發展史，由氏族部落社會，經奴隸社會，入到封建社會。但社會性質嘅決定，應該根據社會生產力、經濟、政治等發展嘅實際情況而定，唔可以公式化機械嘅硬套。


領主制封建社會之構成，有啲喺奴隸社會崩潰之後，有啲喺氏族部落社會嘅基礎上，要睇具體嘅各個社會歷史發展情況而定，唔可以一般嘅公式化硬套。馬克思嘅經典著作，對呢啲記載好多，即喺《資本主義生產前各形態》一書已一再提及。


所以，學術主張，理應百家爭鳴，唔可以隨便戴上違反馬列主義抑或唔符合社會主義發展規律嘅高帽。睇過馬克思著作嘅，首先應該認同呢點，先好討論問題。桂西土州縣喺儂智高起義前，唔係奴隸社會，而係氏族部落聯盟社會。


農奴嘅產生，比奴隸早。因為農奴制嘅封建社會制度，最容易同農村公社制度結合起來。農奴產生嘅條件，亦比奴隸簡單，故首先發生。三、家庭奴隸制嘅產生，亦比較容易。世界各國古史都有。一啲人成日誤會佢哋係奴隸社會，多半由此。


商、周社會中嘅奴隸數量都係好少嘅，佢哋喺生產上冇主導地位，反之，喺生產中佔主導地位嘅，係公社農民。前面講過，公社農民並唔係奴隸，既然係噉，點可以話商、周係奴隸社會呢？古代希臘喺公社解體之後，由於奴隸勞動得到高度發展，先被一啲人為做奴隸社會，但喺中國古代並唔存在呢樣嘢。


呢啲學者長期從事師範高等教育，對唔啱中國古代史客觀事實嘅「奴隸社會」嗰啲嘢，寫入歷史教科書尤爲反感，深惡痛絕呢種貽害後學嘅「偽知識」誤導一代代青年。因此，職業道德同學問操守促使佢哋紛紛挺身而出爲真理而戰。


《降魔的 捉妖遊戲》係香港無綫電視嘅遊戲節目，由馬國明、胡鴻鈞、黃智雯主演，由陳凱琳、蔡思貝、林盛斌、梁烈唯、何廣沛、余德丞、鄺潔楹、何依婷參與遊戲，同埋由李佳芯、劉佩玥、譚嘉儀、蔣志光、岑麗香、楊潮凱、張秀文、何遠東、阮小儀、楊詩敏、羅蘭、謝雪心特別演出。


文革期間，肖洛霍夫被定性為「蘇聯修正主義文藝鼻祖」，《靜靜的頓河》、《一個人的遭遇》都成為咗「修正主義嘅大毒草」。草嬰受到迫害。1969年夏天，患有胃出血，五日五夜水都冇滴，胃被切去咗四分之三。1975年冬天，被要求扛100斤重嘅水泥，結果十二節胸椎壓縮性骨折。


PE衫，又叫學生運動衫，係種學生制服，係學生上體育堂著嘅衫。喺中華人民共和國內陸某啲地區，PE衫係唯一嘅校服。 而喺亞洲國家，學生校服、PE衫都有規範指南，需要睇場合配合去著。 歐美國家比較自由，學生喺體育堂可以著私伙運動衫，唔一定要求統一嘅衫。


劏房係香港出租房嘅一種，多數喺唐樓或舊樓出現。即係業主或者二房東將一個普通住宅單位再分間成幾個細嘅獨立房，每個大概只有幾十平方呎，再以每間房每個月幾百至兩三千蚊租金租畀人住，吸引草根階層或者新來港人士租住，租客多數都係未等到公屋嘅家庭。


實施劏房租務管制嘅《業主與租客條例》第IVA部已經喺2022年1月22日開始生效。差餉物業估價署負責條例嘅執行工作。政府經已委託非政府機構設立6支區域服務隊，協助差餉物業估價署喺地區層面推廣新法例，提高公眾對新規管制度嘅認識同處理一般查詢等。


由於劏房多數都係未有向建築署申請改建，有啲甚至拆咗主力牆，或將地台升高，用來鋪設排水系統，令到樓宇嘅結構出現問題。由於單位內有多個房間，同屋住戶人數多過原本圖則預設，日常人流較多，通道會比較狹窄，容易出現消防等安全問題。


黃村站，規劃嗌過奧林匹克中心站同黃沖站，係廣州地鐵4號綫同21號綫嘅轉車站，喺天河區東圃街道大觀南路同奧體南路嘅交界，附近冇幾遠係廣東奧林匹克體育中心。不過兩個站嘅站廳同月台嘅開放時間都唔同，其中4號綫喺2010年9月25號開放，而21號綫喺2019年12月20號開放。


呢個站最先喺1997年嘅地鐵規劃出現。嗰時嘅5號綫從琶洲出分岔路，其中北段到世界大觀為止。中間亦整咗呢個站，由於嗰時起近廣東奧林匹克體育中心，所以改名做奧林匹克中心站。2006年5月俾地名委員會改名做黃沖站，但隨後無耐又改名做黃村站。


而2000～2008年份方案話5號綫唔搞分岔路，改成4號綫嘅車站，起好呢個站時喺正線北邊留低咗繼續向北延長嘅條件。直到2010年份規劃方案先至將黃村以北條路線畀咗21號綫而成為終點站，重變成4號綫同21號綫嘅轉車車站。


喺4號綫首通段開通到2010年9月25號中午為止未開呢個站。2010年9月25號晏晝，地鐵方為咗方便畀2010年亞運會運動員同睇比賽啲人嚟奧林匹克體育中心睇比賽，所以將4號綫北延段延長到呢度做總站重一直去到而家。


喺21號綫首通段開通到2019年12月19號深夜為止未開呢個站。從2019年12月20號頭班車開始，由於考慮到黃埔馬拉松喺同年月22號喺科學城入面舉辦，地鐵方亦將原計劃開通時間提早咗8日，從而成為轉車站。


黃村站附近有唔少住宅區同部分學校響度。重有廣州科學城同天河智慧城、吉山村同比較遠嘅蘿崗中心區嗰帶離而家嘅黃村站係最近嘅地鐵站，所以重吸引咗好多乘客喺黃村站度轉地鐵同巴士去到呢啲地區。所以呢個站嘅客流都係附近嘅居民、上落班同返放學嘅人比較多。


2014年8月29號晚11點，美心大埔大富街廠房地下雜物回收房起火。外判燒焊工人維修外置回收斗時，疑火花燒着附近雜物，冒出濃煙，觸動廠房警鐘，消防處接報到場，開喉廿分鐘，將火救熄。期間，近百名工人疏散撤離。


美心集團創辦人伍沾德大女伍淑清喺2019年9月10號出席聯合國人權理事會會議入面，批評香港修例風波嘅示威者。雖然美心發聲明澄清，伍淑清無參與集團管理同擔任職務，但由於伍淑清間接揸住0.17%嘅美心股權，同美心集團之間有利益關係，因而令到美心集同埋旗下嘅品牌同特許經營品牌受到泛民主派抵制，成為黑裝修，紅裝飾，藍罷買，黃幫襯嘅目標。


2016年3月下旬，民政總署人員巡查嗰時發現石排灣馬路近榕樹街嘅一段行人路，有成廿棵樹無啦啦唔見咗，包括有十七棵海南紅豆、一棵洋紫荊、一棵黃槐決明同一棵垂葉榕，懷疑畀人非法搬走，初步估算損失咗三十萬葡幣左右。


2016年4月1號，經翻查紀錄，民署冇批出准照批准移植同移走呢批樹木，對於呢次非法移除公共地方樹木嘅行為，已經向治安警察局同司法警察局報案，並且會繼續深入調查。民署話非法移走行道路邊嘅樹唔單止破壞生態，同時亦屬於破壞公物同涉嫌偷嘢，民署對呢啲行為予以譴責同一定會依法追究責任。


2020年3月，受到武漢肺炎大爆發影響，呢屆歐聯打完其中四場十六強次回合賽事之後，歐洲足協決定將往後嘅賽事押後。8月初，淨低四場十六強次回合賽事都係閉門作賽。八強同四強賽事都喺葡萄牙中立場閉門作賽，一場決勝負。


錢雲會案係中國一單車死人案，2010年12月25號上晝九點幾，浙江省溫州市嘅樂清市蒲岐鎮寨橋村村民錢雲會，響虹南公路寨橋村路段，畀架車牌「皖K5B323」嘅解放牌重型自卸貨車碌死，司機係啱啱出獄幾日嘅費良玉.


死者錢雲會死前幫寨橋村村民爭取權益，'上訪'咗好多次幾多次？。2005年，喺寨橋村村民委員會主任嘅民主選舉裏面，錢雲會得 2300 票當選，村民叫佢做村長。案發之後，死者嘅親屬同埋目擊證人話錢雲會俾人謀殺，之後樂清市警方召開新聞發佈會，叫呢件事做「交通事故」，


案發後，村民組織起嚟保護現場。當地公安其後兩度試圖帶走錢雲會條屍，最後喺嗰日晏晝4點將條屍帶走，重同村民衝突。有六個村民後來俾當地警方用涉嫌尋釁滋事呢個理由刑事拘留，當中包括件事嘅目擊證人。錢雲會個女、女婿同埋個仔都俾公安帶走，


錢雲會嘅堂細佬錢雲龍住喺虹橋鎮，佢響10點左右嚟到事發現場。當時交警話畀佢聽，呢單係交通事故，要清理現場。家屬同意清理現場，但要睇咗監控片段，確定死因先。家屬跟住交警去派出所睇，但俾人擋喺門外，話村民打傷咗鎮上嘅警察。


切爾達足球會係一間喺西班牙加利西亞自治區維戈市嘅足球會，係西班牙甲組足球聯賽嘅球隊之一，喺1923年8月23號成立，由嗰陣嘅皇家維戈競技同皇家財富足球會合併而成。呢隊波嘅花名係「Os Celestes 」，波隊主場隊衫係由天藍色嘅上身衫同埋白色嘅短褲組成。


，簡稱珠江·琶醍，係中國廣東廣州嘅其一有啲出名嘅創意藝術園區，喺海珠區嘅閱江西路嘅磨碟沙隧道附近。入面都係有啲現代化風格嘅啤酒文化藝術平台同埋高端餐飲嘅悠閒娛樂地區。其實喺開園之前，呢度係間珠江啤酒嘅工廠。


如估講到呢個藝術區嘅主要建築，最出名嘅就係珠江·英博軌跡啤酒博物館。佢喺2004年開始喐手起，2008年先至起好。佢重係廣州珠江啤酒股份有限公司同比利時英博集團一齊合作嚟起嘅一間有得睇、有得玩、有得學、有藝術同開放喺埋一齊嘅國際化啤酒文化展示場所。


結果施工隊最後揀咗第一個方案，話另外兩個方案唔係兜路太遠就係拆樓。而酒吧街達成拆遷共識一直喺度拗緊，一直到2014年9月份先至同酒吧街達成拆遷共識，最後喺2014年12月份先至開始入場施工，直到2015年10月21號朝早6點正式開畀人坐車。


1955年，獲推薦入美國哈佛大學，師從楊聯陞。1962年，獲得歷史學博士學位。1962年至1966年，擔任密芝根大學副教授。1966年至1977年，擔任哈佛大學正教授。1973年至1975年，擔任新亞書院校長兼香港中文大學副校長。


1977年至1987年，擔任耶魯大學歷史講座教授。1987年至2001年，擔任普林斯頓大學校聘講座教授。1991年至1992年，擔任康乃爾大學第一任胡適講座訪問教授。2006年，榮獲克魯格人文與社會科學終身成就獎。


佢一世人都身體唔好，結過兩次婚都冇得生，令西班牙帝國嘅繼承出現問題。被確立嘅繼承人經歷幾次轉變，首先係卡洛斯二世嘅外甥孫、拜仁嘅約瑟夫費迪南，之後改為神聖羅馬皇帝利奧波德一世嘅細仔卡爾，最後再改為法國王路易十四個孫安茹公爵。


林景楠係香港生意人，做過海關關員，阿布泰國生活百貨創辦人。佢喺2020年3月初表明有意參選2020年香港立法會選舉進出口界功能界別，不過其後喺6月中喺社交媒體發文正式宣佈，將會參選2020年香港立法會選舉新界東直選，並參加2020年香港立法會選舉民主派初選。


2020年1月爆發武漢肺炎第一波疫情期間，阿布泰國生活百貨取得由泰國購入嘅一批口罩，醫管局前線醫護人員、邊境管制站嘅紀律部隊人員包括海關、入境處同衞生署職員，喺出示工作證件或者委任證就可以唔使排隊，以實名登記後，優先購買口罩。


結果當日阿布泰國生活百貨14間門市都有千名市民排隊。不過，佢做法引起咗部分親建制派網民不滿，佢哋話呢間店「違反《防止賄賂條例》第3條」，向醫護人員同海關等提供優先購買口罩嘅權利。至2月因應確診武漢肺炎個案上升，又喺青衣城以每個港幣1蚊嘅價錢開售口罩。


林景楠曾經喺2020年3月初表明有意參選2020年香港立法會選舉進出口界功能界別，不過之後喺6月中喺社交媒體發文正式宣佈，將會參選2020年香港立法會選舉新界東直選，並參加2020年香港立法會選舉民主派初選。


被捕之後，林景楠嘅政治立場開始向親中陣營靠攏，喺2022年8月表達對中國共產黨總書記習近平7月1號訪港發表講話嘅睇法嘅時候話「必須全面貫徹『一國兩制』方針，必須落實『愛國者治港』，避免接觸港獨思想」等等，之後喺第二年1月1號喺Facebook上載同財政司司長陳茂波嘅合照，形容香港有「完善嘅法律法規」，同埋話要「講好香港故事」。


世界大都市協會係近排隨住國際城市因為成日喺好多方面嘅交往先至發展嘅國際性民間組織。呢個組織喺1985年成立，佢係以會員制嘅方式嚟組織世界各主要城市同有關機構嚟搞聯誼、交流同合作。呢個組織喺1985年成立，而家呢個協會同聯合國人居署、世界衛生組織、世界銀行、歐盟同經濟合作與發展組織等比較緊要嘅國際機構搞咗工作關係。


呢次選舉係中華民國首次依照憲法舉行，選舉方式係由具有民意基礎嘅國民大會進行投票嘅間接選舉。呢次選舉係第一屆國民大會第一次會議嘅一部分，響南京市國民大會堂到進行。副總統選舉雖然同一時間搞，但係就同總統選舉分開計票，而且亦唔係同總統同一張名單選嘅選舉制度。


1949年1月21號，做唔夠一年嘅蔣中正因為中國內戰因素被迫宣佈「下野」，依憲法第49條由副總統李宗仁代行總統職權。但係到1950年3月1號，蔣中正以李宗仁無法施行總統職權為理由「復行視事」，響臺北市介壽館正式復任總統職務。


呢個站喺2006年嘅廣州地鐵規劃入面出現。嗰時蘿崗區啱啱成立無耐，後因蘿崗區人民政府話要整條地鐵入嚟。結果6號綫嘅二期從高塘石站開始大幅度伸入蘿崗區入面而成為二期車站之一。車站位置就喺現時位，但嗰時改名做科學城東站。


李國偉，原名忠樞，係中國嘅近代實業家，江蘇無錫人，亦係榮德生嘅女婿。喺抗日戰爭期間開辦過好多間榮氏家族嘅企業而出名。中華人民共和國成立之後，重做過湖北省人民政府委員、湖北省政協副主席、中華人民共和國人大代表同政協常委等職位。


Hip hop 舞係指跟住 hip hop 音樂嚟跳嘅舞。Hip hop係 1970年代源自於紐約市南布朗克斯同哈林區嘅非洲裔同拉丁裔青年之間嘅一種邊緣性次文化，繼而發展壯大成為一種新嘅新興藝術型態。


《斷背山》係一部2005年嘅美國同志電影，改編Annie Proulx嘅1997年同名短篇小說《斷背山》，係講1963年至到1981年之間，發生喺美國西部嘅兩個男人之間嘅愛情故事。套戲由李安執導，希夫烈達、積佳蘭賀、安妮夏菲維、米雪威廉絲主演。


敦莫哈末哈欣·莫哈末阿里係第七任馬來西亞武裝部隊總司令。佢亦係馬來西亞第四任及第七任首相馬哈迪老婆茜蒂啊斯瑪嘅細佬。1989年代表馬來西亞政府簽署《合艾協議》，結束馬來亞共產黨長達41年嘅武裝鬥爭。2022年6月，獲國家元首蘇丹阿都拉冊封「敦」勳銜。


穆家駿喺2003年入讀培僑中學，曾經做過學生會成員同埋辯論隊隊長，當時穆嘅政治取態已明顯親建制，佢喺2010年入讀香港中文大學社會科學學院，但係重不時出席同埋協辦校友會嘅活動。去到2013年畢業後，穆家駿返去培僑做教學助理，修讀教育文憑後正式成為通識科教師。


身為民建聯同香港培青社嘅主要成員，穆家駿曾經多次以培青社嘅身份出席唔同「愛字頭」組織嘅活動，而培青社亦多次發表激進親建制同反日仇外民粹主義言論。穆本人亦曾經做過立場親共嘅教聯會網上電台HKFEEL嘅時政節目主持，又多次邀請保衞香港運動召集人傅振中擔任嘉賓。


穆家駿主張跟從全國人大單方面定落，大幅度限制提名權同埋參選權嘅831框架，而且反對增加所有民選區議員成為提名委員會成員或當時其他親中派人士提出嘅『白票守尾門』折衷方案。穆家駿又支持《國歌法》立法，反對進行公開諮詢。


喺2020年香港立法會選舉，穆家駿本來獲提名為港島區立法會候選人張國鈞名單第三名，但香港政府後來以武漢肺炎疫情為理由，押後選舉一年。之後北京未經香港人同意，強行修改香港選舉制度，大幅度削減直選議席嘅比例。


喺2016年1月，銅鑼灣書店東主李波懷疑被中共越境擄走，香港培青社喺Facebook發佈一則「李波先生與哪些性工作者來往」嘅「通緝令」，主席陳志興隨即畀部分網民批評，話佢轉移視線同埋人身攻擊。不過，穆其後畀人揭發身為副主席，影響力反而更加大。


香港理工大學學生會喺雨傘運動四周年前夕，將民主牆嘅一半改成「連儂牆」。民主牆一直由學生會管理，但校方其後用紅紙冚住牆上有港獨字眼嘅標語，又喺學生會所擬訂嘅民主牆守則上自行加上「釋義」，指學生會幹事會即係「理工大學學校發展處」，有學生不滿，抗議校方行動，穆家駿就避開民主牆本屬學生會管理或者大學自行釋義嘅問題，指責抗議嘅學生『迫使校方高層交出民主牆管理權』，不分是非黑白。


武漢肺炎疫情期間，穆家駿同埋鄭琴淵被揭發喺2020年2月以派發口罩嘅名義，唔恰當索取市民個人資料。有市民前往穆家駿同埋鄭琴淵嘅辦事處領取免費口罩時，被要求出示身份證同埋住址證明，之後有關職員仲直接自行將佢嘅個人資料填喺一張選民登記表格上。


2021年7月24號，正值東京奧運，穆家駿喺自己嘅Facebook專頁上，攻擊羽毛球港隊成員伍家朗，話佢著黑衫出賽，質疑佢係咪唔想代表中國香港出戰，並得到李梓敬嘅和應，李梓敬更加將矛頭指向伍家朗出賽時點解無著由另一贊助商FILA所提供，印有區徽嘅球衣。


唔少網民，民主派人士，甚至部分親中派人士都批評穆家駿同李梓敬嘅言論。伍家朗回應事件，話自己無獲授權印區旗落去，又話自己一直以代表香港自豪，希望大家留意運動員表現，而唔係件衫度，佢又批評穆家駿「鬧還鬧，唔該搞清楚件事先鬧啦」。


《蒙著嘴說愛你》係香港男歌手姜濤喺2020年推出嘅流行歌，由紹斌/李俊緯/吳周爍作曲、陳詠謙填詞，收錄喺佢所屬組合MIRROR大碟《One and All》。首歌用嗰陣香港受疫情影響人人戴住口罩嘅情況做主題，係姜濤嘅歌當中比較多人識嘅一首。


新地町喺2011年日本三一一大地震同核災難之後，成為一個重災區，因為新地町距離福島核電廠只有約10公里，所以喺核災之後成為一個受到嚴格限制同埋疏散措施影響嘅地區。喺核災後，當局實施咗核災區域劃分，而新地町就係其中一個指定嘅「警戒區」，居民被迫撤離，新地町嘅經濟同社區發展受到很大影響，而當地嘅農業活動亦受到嚴重損失。


劇情改編一個真人真事嘅「愛情天梯」事蹟。1950年代，20歲重慶採藥戶劉國江愛上30歲大嘅寡婦徐朝清。為避開世俗閒言，佢哋搬去深山老林住。男方為女方出行安全，嚮懸崖峭壁上鑿石梯通山外，而家留低6千級山梯，俾人封號「愛情天梯」。


到咗清朝嘅乾隆時期，由於乾隆好鍾意玩海禁，就凈係得廣州可以通商。嗰陣時嘅清朝，由於成日對商人有意見，成日嘭曬啲商人走佬，唔畀入城，搞到啲商人凈係喺西門口出面做買賣生意。而畀人嘭走嘅嗰啲商人，就開咗間洋行嚟逐漸帶旺週邊嘅市場，卒之成為而家嘅「十三行」。


喺20世紀20年代嗰陣時，由於陳濟棠主粵、大興土木開馬路，就起咗座西南鐵橋嚟連接粵西。結果西門口城門就噉畀人拆咗。但係拆咗之餘，路都一直未搞好，成日爛融融，直到解放之後先至搞掂。喺嗰陣時，呢個地方主要係以賣棺材同埋殯葬服務用品為主嘅市場。


其實喺1996年，廣州市文物考古研究所就喺呢度發現咗明代嘅西城門甕城遺址喇。而甕城遺址就係拱衛城門，南北長50幾米，東西闊18米，中間部份埋咗喺中山七路地底。南北兩部分喺地面，畀啲民居冚住嗮，重有一部分嘅城牆喺長庚首約2號通去出面馬路嘅樓梯度。


喺晚黑嗰陣如估輕輕咁推開棟鐵門嘅話，堂入面嘅歌聲就出嗮嚟喇。而跟住啲聲，重端跩住好暗嘅燈光去到主堂入面，會發現一堆成年嘅男女喺度睇住女指揮嘅手勢嚟跟住佢去唱歌。而鋼琴就好似風噉優雅，歌聲好似海洋噉闊，想搵個位坐低咋，噉就過咗一日喇。


寶生大押係清朝建築。而呢棟好似棟炮樓噉嘅建築呢，以前係廣州市入面嘅最高建築。其實呢棟碉樓喺文革嗰陣時，曾經畀間廠霸咗嚟開工，後嚟先至畀主人收返。後嚟畀人裝修乾淨，之後嘅碉樓到依家為止，都好少人見到佢開畀出面啲人入去睇，喺朱紅色嘅木門上面，重鋪咗埐好厚嘅灰塵。


喺西門口嘅西北邊有條「西華路」，而呢度係本土「夜貓」好鍾意去食宵夜嘅地方。喺晚飯嗰陣一直到深夜，啲人氣都冇降過咁滯，甚至係重越嚟越HIGH添。究竟係點解？因為附近有一大片居民區，加上條路重有好多食檔同埋大排檔。


喺西門口地鐵站嘅B出口附近，就有個牌坊響度，其實呢個係倫文敘紀念廣場嘅牌坊。喺明朝嗰陣，有位叫「倫文敘」嘅人雖然話出世嗰陣又窮又折墮，但係佢後嚟就變得好鬼猛嗰隻，就變咗廣州民間喺傳說入面成日話嘅「鬼才」就係講緊呢個人喇。


有一啲香港同台灣嘅YouTube頻道內容創作者，曾經指控YouTube對佢哋進行言論審查，特別係一啲對中國共產黨不利嘅資料、言論。發表呢啲資料、言論嘅影片，往往都會被「黃標」，令內容創作者唔可以獲利。


喺武漢肺炎疫情初期，有YouTuber表示自己提「武漢肺炎」就被黃標，認為 YouTube 打壓言論自由、限縮創作空間，更質疑黃標氾濫的背後原因唔簡單。其中因為影片提及武漢肺炎而被黃標嘅YouTube頻道有《Karen茄雲遊攝世界》、《志祺七七X圖文不符》等。


YouTube就武漢肺炎相關內容被黃標，佢哋就話係由於內容敏感同有爭議性，因此被限制或無法獲得廣告收益，又話事件同言論自由無關，審閱影片嘅時候亦冇政治取向。而去到2020年3月17號，YouTube就宣佈放寬，有限度准許武漢肺炎影片嘅廣告獲利。


早喺1953年，衞理公會係香港開展教會工作嘅時候，美國嘅衞理公會社會福利部亦都同時開始係香港提供多類型嘅服務。哩個部門係香港同世界四十多國家地區提供緊急救濟、現金援助同徙置等工作，並且同多個世界性同唔分宗派嘅福利機構緊密合作，其中包括美國基督教世界服務會，同埋瑞士普世教會協會。


當香港早期重缺乏曾經接受訓練嘅社會工作人員時，衞理公會福利部同當時多個福利機構係香港從事多項緊急援助服務。等到衞理公會本身建立咗一班專業社會工作人員後，福利部事工喺1967年正式轉交衞理公會安素堂贊助同成立「楊震社會服務中心」，中心嘅命名係紀念安素堂第一位主任楊震牧師。


耶律璟係前任皇帝遼世宗耶律阮嘅堂細佬，亦係遼太宗耶律德光嘅大仔，951年即位，年號應曆，雖然佢討厭女色，但佢就鍾意飲酒，天矇光先睏覺，成日睏到黃朝白晏先至起身，所以佢長時間唔理朝政，當時啲人叫佢做「無道睡王」。


1990年12月16號，蔡智明同隊友喺澳門孫逸仙紀念公園參加大豐杯比賽，喺最後一圈嗰時同北京車手龔玉岩發生碰撞，當時佩戴橡膠條安全頭盔嘅蔡智明首先衝落水渠，之後再反彈撞喺佢架單車扶手上面，同龔玉岩齊齊拋出車外，蔡智明跌入花圃，頭部重創，送院時證實死亡，終年20歲。


國立清華大學同中國大陸嘅學術聯繫相當緊密，並同中國嘅頂尖高校好似北京清華大學、北京大學、浙江大學、復旦大學、中山大學、中國科技大學、西安交通大學、哈爾濱工業大學、山東大學、蘇州大學同蘭州大學有校際合作關係，其中各校每年都互派一定數量嘅優秀本科生前往中國嘅大學從事專題研究學習。


Microsoft Edge係一個由微軟研發嘅瀏覽器，喺2015年1月21號公布，2015年3月30號公開發布第一個預覽版。Microsoft Edge喺Windows 10同埋Windows 10流動版入面取代IE成為預設瀏覽器。


Microsoft Edge喺Windows 10 Mobile以及Windows 10桌面版中取代Internet Explorer 11同埋Internet Explorer Mobile作為預設瀏覽器。


Microsoft Edge並唔支援包括ActiveX同埋瀏覽器輔助對象在内一啲技術，而係會用一個插件系統。因為ActiveX等兼容性等問題，喺Windows 10之中仍然可以用Internet Explorer 11，佢同Windows 8.


而2020年1月15號釋出嘅新版Microsoft Edge轉咗用Chromium核心。佢拋棄咗以往嘅EdgeHTML，對撈稿亦都進行咗修改。從原本嘅Modern 風格嘅「藍色 e」改咗做Fluent 風格「藍綠色漸層 e」。


第4季分做兩個部份，上半部份係一個6集嘅「番外篇」，形式同第3季差唔多，由主持同幾位嘉賓一齊玩，但程人富同梁業唔係主持，其中梁業用嘉賓身份出現。而下半部份程人富同梁業回歸做主持，由六位主持喺外景玩遊戲。


大澳楊侯古廟，又叫大澳侯王廟，係香港一座侯王廟，喺大嶼山大澳寶珠潭側邊，喺1981年被評為香港一級歷史建築，2010年5月17號確定評級。廟脊上面有石灣嘅公仔、雙龍定火珠同埋簾板木雕。用純錫造嘅牌匾同埋副對聯係鎮廟之寶。


1947年5月2號，港督楊慕琦爵士偕同夫人、女公子Nora，仲有戰時組織英軍服務團嘅長官賴廉士上校等人，一行訪穗。喺沙面廣州行轅，楊慕琦代表英皇向張發奎將軍送贈CBE勳章，以紀念佢二戰時喺桂林協助英軍之功。


何東夫人紀念堂，喺1951年創立，係香港大學而家十五間舍堂之一，亦係港大唯一重喺度嘅女生舍堂同埋係四間傳統舍堂之一。地址係香港島薄扶林道91A號，格言係Justitia Et Veritas，以獨角獸為守護獸，代表色係黃色。


石門水源於北江分叉出來嘅支流匯合，好似三江水，蘆包水等，另外又加流溪水同黃洞水。水匯合之後洲一分為二，近廣州一邊叫石門水，另一邊叫裏水。兩邊水過沙洲後合返埋。之後一支屈向西入珠江，另一支過珠江南便長洲叫波羅江。


粟裕，幼名繼業，學名多珍，字裕，以字行，湖南會同人，係中國無產階級革命家同軍事家，亦都係中國人民解放軍主要領袖之一，晚年嘅時候做咗中華人民共和國副國級領導人。1955年，粟裕被授予大將嘅軍銜，位列喺開國十位大將嘅第一名，並同時被授予一級八一勛章、一級獨立勛章同埋一級解放勛章。


食客，又叫做門客，係春秋戰國期間嘅一種職業，佢哋遊走喺唔同嘅國家，寄食喺唔同嘅諸侯、有錢人、官宦之家或者貴族等嘅上流社會人士嘅門下。當時嘅有錢或者有權力嘅人，尤其係諸侯同埋卿大夫，為咗進一步提升自己嘅政治影響力或者社會地位，會招收各國人才，養起佢哋，俾佢哋生活上需要嘅嘢，希望喺需要嘅時候，呢啲人可以幫手出謀劃策、奔走效力。


食客嘅來源好雜，可以話三教九流，乜嘢人都有。雖然呢啲人多數都喺社會遊民，甚至係無家可歸、流落街頭嘅人。但係佢哋好多都有一技之長，就算乜都唔識，都可以奔走效力，出賣勞力，做下雜務，反正啲養得食客嘅貴族、諸侯同埋卿大夫，都係錢多、事多，需要好多人去辦啲雜務。


食客可以話係老細嘅私人下屬，佢哋無官職，唔係朝廷命官，亦都唔受國君指揮同埋使喚。佢哋對老細嘅貢獻同埋才能可以話係五花八門，佢哋可以係幫老細出謀獻策、出使遊說嘅幕僚，可以係幫老細負責唱歌跳舞、提供娛樂嘅人，亦可以係幫老細行刺、暗殺、做保鑣，甚至係偷呃拐騙，學動物叫。


危秋潔喺2017年7月18號一個人去日本玩一個禮拜先至返。期間先搭飛機去到北海道函館，2日後去到札幌玩，入住OCHO旅館，第三日天光無耐又搭JR去到阿寒湖嘅一間麵包檔買包。期間亦喺微信轉發過車士打·班寧頓死咗同埋孫燕姿生日嘅消息，同月23號喺釧路出現之後一直冇嗮聲氣，令網友一度懷疑佢失聯。


事發後好快俾中國大陸同日本嘅媒體同社會關注，中華人民共和國駐札幌總領事館亦關注咗呢單嘢。札幌當地差人收到喺OCHO旅館嘅波士第一時間報警話有中國大陸旅客失聯之後開始發佈通知，喺成個北海道地區猛咁搵危秋潔。


自「中華人民共和國香港特別行政區維護國家安全法」喺 2020 年 7 月 1 號生效後，就開始有傳媒報導香港公共圖書館及學校圖書館將書刊落架，懲教署亦將部分書刊列為禁書，更有組織投訴或舉報部分書刊涉嫌違法，以致有發行及出版被定罪監禁。


喺2007年10月2號，康樂及文化事務署明確咁講，「香港公共圖書館根據《聯合國教科文組織公共圖書館宣言》嘅原則，揀選同採購圖書館資料，以滿足社會上唔同人士喺終身學習、學術研究、獲取資訊同善用餘暇嘅需求。


喺2009年6月24號民政事務局曾喺立法會講到，「至2009年6月15日為止，香港公共圖書館有關六四事件及相關課題的書籍共有149個書目，合共1,162本。另外，香港公共圖書館因應讀者的需要，現正增購250本有關書籍，以供外借，屆時，可外借書本將佔總數82%」。


值得注意嘅是，除以下大量遭審查而下架嘅書刊外，更有為數不少的書刊因審查或自我審查而從未上架，政府和學校在少為人知嘅情況下剝奪讀者嘅資訊自由。喺咁嘅境地，「香港圖書館協會」 和「香港學校圖書館主任協會」 竟從未表達憂慮及作出相應的行動，實在喺明顯嘅專業崩壞，難辭其咎。


張君培喺青少年賽事贏過唔少遞日嘅網球明星，包括森柏斯等等。1987年，張君培高中畢業，然後申請咗一個網球獎學金去咗讀柏克萊加州大學，1991年畢業。畢業之後打網球職業賽，打咗冇耐佢就決定唔再繼續打，而改為做張德培嘅教練，由1991年7月一路做到張德培2003年退休。


伊芙蓮·瑪烏·納爾遜係加拿大一位數學家，佢嘅成就主要在於泛代數以及泛代數喺理論電腦科學上嘅應用。加拿大數學學會頒發畀傑出女數學家嘅古理格－納爾遜獎，就係用伊芙蓮·納爾遜同另一位女數學家車茨莉亞·古理格個名來命名嘅。


《壹本便利》係舊時香港壹傳媒旗下一本週刊，1991年9月13號創刊，本嚟跟《壹週刊》免費送埋，1992年拆出嚟獨立賣。2006年因為幫只係得14歲嘅童星李蘊拍性感相，同埋偷拍女歌手鍾欣桐換衫嘅相，畀輿論強烈批評同譴責，結果2007年5月23號停刊，不過跟住嗰個禮拜壹傳媒就出版咗全新週刊《FACE》去代替。


劉秉賓喺香港出世，祖籍福建，喺香港理工大學學士畢業。佢喺2010年第24期無綫電視藝員訓練班畢業，之後拍過唔少劇集，又做過無綫娛樂新聞台主播，2013年跳槽到香港電視網絡，之後做過Roadshow節目主持，到2016年加入viuTV。


響2015年區議會選舉，因為上一屆劃咗深旺道以西嘅範圍畀奧運選區之後，搞到櫻桃選區選民人數太少，咁啱富柏選區人又多咗啲選民，所以原先屬於富柏選區嘅帝峰·皇殿就劃咗過嚟櫻桃選區。而呢一屈由西九新動力嘅鍾澤暉以1611票大勝。


響2019年區議會選舉，西九新動力嘅鍾澤暉尋求連任，而出嚟同佢競爭嘅係公民黨嘅伍僥敏。最後，鍾澤暉攞到2310票，以296票之微險勝伍僥敏。因為成個大角咀係唯獨櫻桃選區議席由建制派人士攞到，其他嘅都係由泛民主派人士奪得，所以櫻桃選區畀大角咀街坊起花名「藍莓選區」。


其實呢條馬路以前係嗌「詩書街」呢個名嘅係嗰陣時，詩書街嗰度係一笪有好多私家學校嘅地方。不過到咗1932年，廣州市政府就整闊咗條詩書街起咗條詩書路。喺文化大革命嗰陣，紙行路同埋詩書路呢兩條路係嗌咗「紅書中路」呢個名，到咗1985年，呢條路就重新改返原嚟之前嘅名，啫係依家叫「詩書路」。


」，結果拆樓工程就停咗落嚟。廣州市規劃局之前已經話咗開發商咪拆住呢兩棟樓嘅，要同開發商傾下究竟係收返笪地，定係優化下個建設方案嚟保留歷史建築。但係開發商睬都唔睬，當規劃局講啲嘢係無哩頭同埋發嗑瘋嘅，結果最後將間屋拆咗。


到咗清朝嗰陣，乾隆皇帝就攞咗木雕鎏金嘅觀音菩薩佛像畀咗廣東嘅滿洲八旗嘅官兵，重有嗰陣時嘅官兵同埋供佛像都係喺呢度附近嘅，所以就搞咗「觀音樓」同埋「萬善禪院」呢兩個名嘅大樓。到咗1924年3月8號，國民黨中央婦女部長何香凝就喺詩書路附近嘅西瓜園就搞咗同埋中國第一次紀念三八國際婦女節嘅活動。


俄羅斯聯邦軍隊，係俄羅斯嘅軍隊，前身係前蘇聯喺俄羅斯嘅駐軍。1992年5月，時任俄羅斯總統葉利欽簽署建立俄羅斯聯邦國防部嘅命令，接管一切俄羅斯聯邦境內嘅前蘇聯軍隊，俄羅斯聯邦軍隊正式成立。俄羅斯軍隊嘅最高指揮官係俄羅斯聯邦總統，現任總統係普京。


截至2005年，只有30%嘅俄軍人員屬於合同制志願兵。俄軍計劃喺2007年之前將俄軍嘅人員結構調整為70%嘅合同制志願兵和30%嘅徵召式義務兵。到2006年11月，俄軍共有大約60支部隊同78000名合同制志願兵。


俄軍軍費正以30%嘅比例逐個財政年度上升，家陣嘅俄軍軍費係過去6年嘅幾乎四倍。據俄羅斯財政部長阿列克謝·庫德林聲稱，呢個軍費比例將會維持到至少2010年。俄羅斯政府2007年嘅軍費開支高達大約324億美金，但係唔少其他信息來源指出，俄羅斯實際上嘅軍事開支唔止官方公布嘅數字。


大甲區，臺中市市轄區之一，喺臺中市西北角。地形主要以大甲扇狀平原為主，氣候屬於亞熱帶季風氣候。喺產業發展上，農業係臺中市第二大蔬菜生產區，重要產物有芋頭同稻米等，工業就主要以金屬製品、機械設備製造同單車工業所形成嘅產業聚落為主。


根據《社會服務令條例》規定，假如違法者年滿14歲，並裁定觸犯可以判監嘅罪行，法庭可以考慮根據嗰單罪行判處社會服務令。社會服務令係要求違法者喺12個月之內從事唔超過240個鐘嘅無薪社會服務工作，並可以代替或附加喺其他判決。


法庭喺判處社會服務令之前，社會福利署嘅感化主任要向法庭提交有關違法者嘅背景調查報告，以及評估違法者適唔適合接受社會服務令嘅報告。噉樣可以確保違法者適合進行社會服務工作，以及有合適工作可以提供畀違法者，並喺得到違法者嘅同意之下，先至判處社會服務令。


所有被法庭判處社會服務令嘅案件，都會轉介到社會福利署轄下嘅社會服務令辦事處跟進。接受社會服務令嘅違法者，需要按照社會福利署嘅指示，喺署方監督之下，進行相關嘅無薪社會服務工作，大多數喺醫院、學校、老人院等社會機構之內進行，例如喺醫院照顧病患者、學校翻新工程、製作新機構用具、清潔、植樹、教授興趣班等。


連桷璋喺2019年第6屆區議會選舉參選大埔廣福及寶湖選區，最後打贏時任區議員黃碧嬌，成功當選，但到咗2021年5月9號，佢喺區議員宣誓條例通過前夕，決定劈炮，唔撈區議員一職。佢話「自己好耐之前已經有劈炮決定」，重話「每一日累積落嚟嘅無力感，加上自己嘅區議員身份帶嚟掣肘，而且自己嘅精神消耗得好快」咁話。


棕鬣狗由頭到身長達150厘米。膊頭高88厘米，尾長25厘米。體型比條紋鬣狗細隻。佢另外同條紋鬣狗嘅分別，公乸之間冇大嘅差別 though males may be slightly larger than the females.


。鬣狗公體重可達43公斤，乸可達40公斤，但亦有個別體重可達55公斤。全身披上好長，毛茸茸嘅皮毛，尤其係背脊同埋條尾。體色為深褐色，頭灰色，上半身以至腿部黃褐色，帶有黑色橫紋。覆蓋頸部同背脊嘅皮毛長約305厘米。


棕鬣狗有強大嘅下顎，可以將出世5分鐘嘅瞪羚仔腿骨咬碎，但呢種能力會隨年紀增長，牙齒磨損度而下降。棕鬣狗嘅頭顱骨比條紋鬣狗更大，牙齒排列更專化，表示食物範圍更廣泛。棕鬣狗尾巴下方有肛門腺，會分泌黑白色糊嘅油腺。


棕鬣狗乸係多產嘅動物，2歲就生得第一胎，佢哋嘅懷孕期大概97日。同土狼唔同嘅地方，係鬣狗乸同族群裏面有領導地位嘅鬣狗公或者一啲到處流浪嘅鬣狗公交配完之後，會搵一個唔會畀獅子或條紋鬣狗騷擾嘅狗窿哺育幼仔，呢啲狗窿主要由沙丘建成，而鬣狗公會協助哺育幼仔。


鬣狗乸每生產後隔20個月又可以生多一次。通常由有領導地位嘅媽媽生仔，但若有其他鬣狗乸生仔，亦會協助照顧，通常可一次生1至5隻鬣狗仔，出世時冇咁快開眼，大概8日之後先睇到嘢。同條紋鬣狗唔同嘅嘅地方，族群所有鬣狗公都會輪流搵食物餵鬣狗仔。


棕鬣狗係典型嘅清道夫，佢哋會食大型食肉獸殺死嘅動物屍體，有時佢哋會食昆蟲、老鼠之類嘅嚙齒動物、鳥蛋同果實。但佢哋可以為咗食腐屍，殺死黑背豺、獵豹同豹。佢哋會留意樹上嘅花豹有冇獵物。響卡拉哈里沙漠，棕鬣狗主要依賴大型食肉動物。


棕鬣狗會將食剩嘅食物收埋響灌木底下，留待未來24個鐘頭內再享用。棕鬣狗捕獵技巧好水皮，若有機會，佢哋會捉跳兔，以及跳羚嘅幼仔嚟食。響納米沙漠對開海岸邊，佢哋會捕食南非海狗嘅仔，佔咗棕鬣狗餐單嘅2.3%。


喺卡拉哈里沙漠，棕鬣狗有80%時間響夜晚出嚟搵食。Their powerful sense of smell allows them to track even old carcasses 2 km  downwind.


Qoo係可口可樂公司生產嘅一種嘢飲，最初喺日本發售，後來擴張至世界其他地區。Qoo飲品喺2001年中首度登陸香港及台灣，迅即成為當地最受歡迎嘅果汁飲品牌子之一，由森美唱嘅香港Qoo飲品廣告歌「替我味覺，贈送爽快感覺，好味時，大嗌一聲……Qoo！


許良失業咗一排，老婆王婉芬勸佢去香港投靠姑丈孫仁，咁表弟孫宏介紹份洋行抄寫俾佢。許良喺舞廳識到有錢女梅麗，就唔理老婆仔女，扮係洋行經理去追梅麗，但係梅麗就鍾意孫宏。婉芬來香港揾老公，梅麗知道咗許良啲衰嘢，同孫宏、婉芬夾計教訓許良。


李賢係香港女模特兒同節目主持，本身從事幕後統籌同客戶洽談工作，2020年5月29號開設薑活動製作及娛樂有限公司成為老板，2021年應強尼邀請參加ViuTV真人騷《學神出沒注意》而轉到幕前。佢家姐係ViuTV演員兼旅遊節目主持人李敏。


順德學院站，又叫做新城區站或者順德大學站，起響廣東省佛山市順德區大良新城區東北面嘅逢沙片入面，係廣珠城軌嘅架空站，由呢度揸車去順德職業技術學院只係要五分鐘，個站西邊係碧桂路東面、南邊係德勝路，正正響廣珠西線高速公路同南國東路嘅中間，呢個站亦都近住李家沙水道同桂畔海。


倭馬亞王朝，係阿剌伯嘅頭一個世襲王朝，喺661年由穆阿維亞一世建立倭馬亞哈里發國，定都大馬士革，到750年畀阿巴斯王朝推翻，而殘餘勢力就喺伊比利半島延續國祚，史稱「後倭馬亞王朝」，可以細分做科爾多巴酋長國同科爾多巴哈里發國兩個時期。


施政報告改變過往嘅寫法，市民關心嘅民生同經濟事項並冇優先去講，今次係以政治行先。報告將「中央全力支持」、「堅持『一國兩制』」放喺第二、三章，前者多次講到訪京攞到嘅成果，後者強調要對特區嘅憲制秩序同政治體制正本清源，撥亂反正。


香港中文大學政治與行政學系高級講師蔡子強話今年《施政報告》唔同過往以民生、經濟事項行先，寫喺開頭嘅反而係維護國家主權等政治事項，但依家市民最關注嘅防疫同失業問題都冇具體措施應對，但林鄭月娥只講抗疫成果，可以睇到呢份報告係面向中央多過為市民而寫。


而面對疫情引發嘅失業潮，林鄭冇應社會各界要求推出失業援助金，只將失業綜援申請人嘅資産審查上限調高、「保險計劃現金價值」豁免計算期延長。以4人家庭做例子，唔計物業、保險價值嘅資產亦唔可以超過17.6萬，除非係貧困戶，普羅市民以至中產都好難受惠。


至於喺大灣區請本地大學畢業生同資助創業，蔡子強都質疑成效唔大，因為資助計劃一向只會協助精英階層，好難講一般市民有冇得益。蔡子強話睇唔到林鄭月娥呢份《施政報告》可令民意反彈，報告本身都冇挽回民意支持嘅用意。


警務處、海關、消防處、懲教署同飛行服務隊多個紀律部隊首長，同埋多個公營機構，包括醫院管理局、大學教育資助委員會、電影發展局同港鐵等，都喺今年《施政報告》發表後罕有咁發聲明表示支持。而本港多間大學對香港融入大灣區建設同創科發展表示歡迎。


資歷架構係香港教育局一個鼓勵同促進終身學習嘅平台，以提升香港工作人口嘅技能同競爭力。香港資歷架構係一個七級嘅資歷框架，每項資歷都係根據一套《資歷級別通用指標》，去釐定嗰項資歷嘅級別，表明應該達到嘅成效標準。


夏慤道天橋有兩代。第一代係雙線單程西行，1964年10月動工，1966年4月通車，係香港頭一條高架行車天橋，橋上面重有個巴士站。去到1980年代後期，當局將條橋重建成雙線雙程行車，西行再加條分支橋駁紅棉路，1989年11月通車。


義氣係人格特徵，指朋友間重情義、守信，助人於難等，意思類似「夠朋友」，或英文諺語'A friend in need is a friend indeed'，係港產片同武俠小說，特別係幫會片中常見主題。


張國榮，原名張發宗，係香港男歌手、演員同埋詞曲創作者，亦曾做過電影配樂、排舞、音樂錄像導演同埋藝術總監，響中國以至亞洲亦都有住巨大嘅影響力。2005年入選中國電影表演藝術學會嘅「中國電影百年百位優秀演員」，2010年入選美國CNN「史上最偉大二十五位亞洲演員」。


除咗歌唱，佢亦有出演電影，初時主要扮演「純情男孩」，但未獲成功，響1986年拍嘅電影《英雄本色》先至令佢響影壇打開知名度。1989年響退出歌壇後就進軍影壇，籍住《阿飛正傳》攞到第十屆香港電影金像獎影帝。


張國榮細個曾經住響老豆位於中環嘅工廠，後嚟搬到灣仔道81號一棟五層高嘅別墅同父母分開住。佢成日話自己有個不幸嘅童年，因老豆花心、加上響出面有兩個小妾，令到老豆同阿媽關係一直唔好，所以張自細淨係得工人六姐關心佢。


但係張國榮嘅成績一直未如理想，差少少就留班，老豆張活海見到佢咁嘅成續火都嚟埋，於是響1972年直接送佢去英國嘅Eccles Hall School度讀書，而張國榮響禮拜六、日會兼職做調酒師，有時又響修安嘅一間由親戚開嘅餐廳做業餘駐唱。


後嚟響英國高級程度會考中成績優異，其中英文科攞到A級成績，成功升讀英國列斯大學紡織系，攞埋獎學金。張國榮讀紡織系本身係打算繼承老豆嘅西裝生意，但一年後老豆中風，老豆想自己臨死前仔女可以留響自己身邊，所以張國榮被迫退學返香港，有一段時間響Levi's做牛仔褲sales，又響律師行打過工。


試音個陣評選之一莫何敏儀認為張國榮又靚仔又後生，所以畀佢高分數，令佢成功進入準決賽。張國榮嘅父母得知後一直非常反對，只有工人六姐同大姐張綠萍支持佢繼續追夢，而呢兩個人嘅支持亦成為張國榮堅持嘅動力。張國榮響準決賽以揀咗以美國歌手當·麥連嘅《American Pie》參賽，當時嘅評選之一黎小田認為《American Pie》太長，要求張國榮縮短時間，張國榮唔肯，話「It doesn't make sense」，評判覺得張國榮太串，所以張國榮開口唱咗得幾句就畀人叮走。


張國榮後嚟亦坦言呢兩套唱片係「完全嘅失敗」。佢嗰陣時並唔紅，尤其係佢嘅形象帶有占士甸嗰種反叛同埋浪漫，當年大眾唔太接受。喺一次響沙田嘅戶外表演中佢向現場觀眾掟帽，但帽就被人掟返轉頭，現場觀眾重柴佢臺。


由於出道初期成績並唔理想，張國榮曾經好迷茫，黎小田鼓勵佢繼續唱歌，又建議佢先專心響音樂事業，出返三幾張唱片先，因此黎小田響1982年帶住張國榮轉投華星唱片。而當時唱片公司覺得張國榮潛力唔大，唔想栽培佢，就咁畀佢走。


黎小田當時有份製作張國榮嘅專輯，認為當下翻唱日文歌係大勢所趨，就揀咗唔少日文歌畀佢唱。1983年，佢推出個人第三張唱片《風繼續吹》裏面同唱片同名嘅廣東話主打歌，為張國榮打響頭炮。唱片公司見張國榮唱片賺到錢，於是開始為佢嘅唱片發行錄音帶版本。


1984年，佢憑《Monica》一曲首奪十大中文金曲同埋TVB十大勁歌金曲嘅金曲獎，而唱片《Leslie》仲打破咗當時香港一直以抒情歌曲做主調嘅路線，用充滿青春嘅風格探入民心，開啟香港樂壇快歌勁舞時代，成為香港流行音樂史上具有里程碑意義嘅作品，瞬間就變成天王級歌手。


1985年，張國榮發行唱片《為你鍾情》，同上一張唱片《Leslie》主打快歌唔同，今次作品以情歌做主打。因為覺得白膠唱片比當時主流嘅黑膠唱片外表更好，張國榮就決定新唱片係白膠唱片。《為你鍾情》係香港第一張白膠唱片，並開創咗香港有色膠唱片嘅先河。


1986年張國榮發行咗兩張唱片，分別係《Stand Up》同埋《愛火》。其中《Stand Up》延續《為你鍾情》有色膠嘅作風，同時間發行黃、綠、紫同黑色一共四款膠片，成為一時佳話。而《愛火》所收錄嘅同名主打歌由張國榮填詞，係佢第一次參加歌曲嘅幕後製作。


1986年年尾張國榮同華星唱片合約快要到期，而其經紀人陳淑芬宣佈自立門戶恆星娛樂，所以張國榮選擇跟住陳淑芬離開華星，加入當時新成立嘅新藝寶，表示係睇中新公司嘅自由度。新藝寶老細陳少寶形容張國榮嘅轉投係「香港音樂史最轟動嘅跳槽」。


陳少寶亦想張國榮翻唱日文歌，但唔似黎小田咁搵到好歌就畀張唱，而係確定要乜再去搵合適嘅歌。最終張國榮響1987年8月發行轉投新藝寶後嘅第一張大碟《Summer of Romance》。張以往嘅作品都係由黎小田監製，新作品嘅監製則換上太極樂隊嘅成員唐奕聰，由此張國榮往後十幾年就一直同唐奕聰保持合作同埋友好嘅關係，後嚟唐更成為張嘅御用製作人。


《Summer of Romance》響商業方面大獲成功，其香港本地銷量超過七白金，係1987年香港銷量最高嘅唱片，並獲頒第十屆十大中文金曲IFPI全年銷量冠軍大獎，開啟張國榮嘅巔峰時代。碟裏面嘅《無心睡眠》更加係香港樂壇經典快歌之一，橫掃當年各大頒獎典禮嘅獎項，獲得1987年度十大勁歌頒獎禮金曲金獎、十大勁歌金曲獎、十大中文金曲獎。


1988年，佢推出寫真集《Stark Impressions》，係繼羅文後香港第二位男歌手推出寫真集。同年佢推出咗兩張唱片《Virgin Snow》同埋《Hot Summer》。張響《Virgin Snow》入面大膽嘗試唔同嘅音樂風格，又有情歌又有快歌，而且仲請嚟新監製梁榮駿，自此之後梁就成日同張合作。


1989年佢一口氣推出《側面》、《Salute》、《Final Encounter》三張大碟，監製都係梁榮駿，而三張大碟嘅銷量均超過6白金，全部都攞到十大中文金曲IFPI白金唱片大獎，其中《側面》更獲得叱咤樂壇大碟IFPI大獎。


《Salute》則畀樂評人評價為「翻唱專輯中嘅一座高峰」，深受大眾好評，而張國榮更將《Salute》所有收益全部捐畀香港演藝學院，以用作新人培訓。同年張國榮奪得十大勁歌金曲「最受歡迎男歌星」獎同埋叱咤樂壇男歌手金獎，係連續第二年獲得同個獎項。


「譚張爭霸」係指緊張國榮同另一位香港男歌手譚詠麟響1984年到1988年之間嘅競爭，係第一次有香港歌手嘅歌迷爆發大型鬥爭。1984年，當時譚詠麟幾乎包辦成香港樂壇所有獎項，人氣如日中天，但係張國榮嘅走紅令大眾認為有後起之秀可以挑戰到譚詠麟，因此視兩人為競爭對手關係，並稱之為「譚張爭霸」，兩人響1984年至1987年曾一同角逐「最受歡迎男歌星獎」同「金曲金獎」，響香港引起巨大話題。


雖然私底下兩位歌手其實關係唔錯，但由於媒體嘅炒作，令事件白熱化。喺紅極一時嗰陣，兩位歌手嘅歌迷成日有磨擦，例如1986年十大勁歌金曲頒獎典禮上，張國榮嘅《有誰共鳴》獲得金曲金獎，結果台下譚詠麟歌迷發起離場行動，大叫「造馬」，噓聲大到幾乎蓋住張國榮嘅歌聲。


而響呢次十大勁歌金曲頒獎典禮結束後，雙方嘅歌迷一共過千人更響後台爆發衝突，場面混亂，有好幾個人受傷。「譚張爭霸」令到譚張二人身心大受折磨，加上1988年譚詠麟爆發「買獎風波」，所以譚宣佈唔會再攞任何樂壇嘅獎項，「譚張爭霸」先至徹底落幕。


1985年，張國榮獲邀成為當時被稱為「韓國國民歌姬」李仙姬嘅演唱會嘉賓，令佢響韓國打開知名度。佢響1986年推出國語唱片《英雄本色當年情》，目標係進軍台灣市場，但反應唔大。張國榮並冇因此而放棄台灣市場，1987年又發行國語唱片《愛慕》，希望成功打入台灣，點知意外地響韓國空前大賣20萬張，創造華語唱片響韓國嘅銷量紀錄，成功打開韓國市場，成為第一位打入韓國市場嘅香港歌手。


1988年，張國榮推出第三張國語唱片《拒絕再玩》，希望再次打入台灣市場，雖然銷量不高但依然響台灣引起關注，當年有唔少台北人都學張國榮響《拒絕再玩》MV嘅衣著。直至1989年嘅國語唱片《兜風心情》，響台灣引起巨大轟動，由此張國榮先徹底打開台灣市場。


1990年，張國榮為Orion To You朱古力拍廣告，而由佢作嘅廣告主打歌《To You》成為韓國家傳戶曉嘅歌曲。1995年復出歌壇後，張國榮憑住《寵愛》響韓國大買五十萬張，到依家依然保持住華語唱片響韓國嘅最高銷量紀錄。


1989年9月17號，張國榮響麗晶酒店搞演唱會招待會個陣宣佈退出歌壇，並喺紅館舉行33場告別演唱會，進行封咪儀式。張國榮話「封咪」係因為自己想學偶像山口百惠咁樣退隱，但真正原因仲惹嚟猜測。總之響封咪後，張國榮就移民咗去加拿大。


當時佢住響西溫哥華，生活低調，唔受任何狗仔隊影響，呢段時間佢亦修讀電影課程。但經過同伴侶唐鶴德嘅討論後，決定返到香港生活。唐鶴德先於1994年返香港，張國榮其後響1995年回流香港，並且響唐鶴德嘅支持下選擇復出樂壇同埋向影壇發展。


1997年佢響節目《星空下的傾情》話，當年移居加拿大個陣覺得個度係天堂，環境好靚，但日子耐咗就對半退休生活感到枯燥，仲話「響度好似等死似咁」、「我以為加拿大係天堂，但去咗先發覺唔係，原來真正嘅天堂係香港！


《寵愛》響全亞洲嘅銷量有成二百幾萬，其中響韓國大賣50萬張，而響香港亦獲得6白金銷量，係1995年香港銷量最高嘅唱片，並獲頒十大中文金曲IFPI全年銷量冠軍大獎，係張國榮第二次攞獎。《寵愛》被認為係為當時已開始走下坡嘅香港樂壇注入新嘅活力。


一年之後佢推出唱片《紅》，請嚟林夕為全碟所有歌填詞，亦係張國榮第一次同林夕合作。普遍評論家認為《紅》十分之具有張國榮個人嘅色彩，呢張唱片先至係張國榮真正嘅復出之作。1997年張國榮全力投入響《跨越97年演唱會》之中，當年淨係發行咗一張現場專輯《張國榮跨越97年演唱會》 。


1998年6月，佢約滿滾石唱片，但因為念及情義，因而同滾石續約一年。確定續約後，佢先後推出廣東話EP《這些年來》同埋國語唱片《Printemps》。《Printemps》同《這些年來》嘅製作班底除林夕之外其他全部係台灣人。


1999年6月正式約滿滾石嘅張國榮宣佈將會轉投新公司，並且直接開價三千萬轉會費，導致只有英皇娛樂同環球唱片表示肯同佢簽約。因為環球唱片香港區負責人係張國榮舊東家新藝寶嘅老細陳少寶，張國榮希望再次同陳少寶合作，最終揀咗環球。


2002年獲得第25屆十大中文金曲頒奬典禮金曲銀禧榮譽大獎。2002年尾張國榮著手製作新大碟，今次佢打算嘗試更多唔同嘅音樂風格，但唔少位都未完成下張國榮就離世。環球響2003年推出呢張大碟，並命名為《一切隨風》。


之後，張國榮亦響1986年、1988年、1989年、1997年同2000年響紅館舉行多場個人演唱會，每次演唱會都差唔多二十至三十幾場左右，張國榮話佢並唔介意演唱會場次，要精益求精，一次畀一次好。響多場演唱會啲觀眾都大叫甚至沖上台，造成多次混亂，張國榮好多時都要「安哥」嚟平息。


1986年英女王伊利沙伯二世訪港，港英政府因而響紅館搞咗《女皇訪港青年精英大匯演》，歷時一個鍾，張國榮同鍾鎮濤、區瑞強、張學友合唱歌曲《這是我家》，歡迎英女王嘅來臨。1989年，張國榮響韓國搞個人演唱會，成為第一個響韓國開演唱會嘅華人歌手。


1976年，張國榮響攞到亞軍後，麗的電視副總經理鍾景輝認為張國榮雖然唔係冠軍，但個樣好精靈，好有潛質，於是同張國榮簽咗一份三年嘅二等演員合同，從此張國榮進入娛樂圈。張國榮響簽約後同監製張之珏表示好想拍戲，所以張之珏畀佢拍電視劇。


因此張國榮喺早期主要係拍劇，例如《鱷魚淚》、《浣花洗劍錄》、《對對糊》、《甜甜廿四味》等等。至於張國榮拍嘅第一套電影係1978年嘅《紅樓春上春》，佢扮男主角賈寶玉，之不過係個咸片。當初張國榮之所以同意出演《紅》係諗住自己啱出道就擔正做「男一」係好難得嘅事，加上當時拍攝方開拍前同佢講《紅》係笑片，令到張國榮完全唔知係咸片，得悉係咸片後惟有頂硬上。


響八十年代初期，佢出演《喝采》、《檸檬可樂》等一系列青春偶像派電影，當時張國榮多出演純情男孩或有錢仔嘅角色，成功擺脫當初拍《紅樓春上春》時「咸片男一」嘅印象，更憑住前衛不羈、反叛但又靚仔嘅形象好受觀眾歡迎，亦因不羈嘅形象而響當時同陳百強、鍾保羅並稱「中環三太子」，三人曾經共同主演電影《喝釆》同《失業生》。


1982年憑《烈火青春》嘅二世祖「Louis」一角第一次攞到金像獎影帝提名，呢套電影被視為係香港電影新浪潮代表作之一，有好多大膽、性愛等鏡頭，張國榮表示雖然之前拍《紅樓春上春》令佢對性愛鏡頭有陰影，但為咗劇情佢都唔會抗拒。


張國榮早期扮演純情男孩、二世祖居多，因此希望改變戲路，後嚟仲直言「青春片係賣座嘅，但由我拍就唔係咁賣座，但唔知點解都仲係好多導演搵我拍囉」。1983年嘅《鼓手》被睇成係佢嘅轉型之作，雖然票房慘淡但呢次係張國榮第一次出演非青春偶像派電影。


《英雄本色》令張國榮同導演吳宇森結緣，吳宇森對於「宋子傑」一角冇任何獎項提名有啲失望，認為以張國榮嘅實力同付出應該要有返咁上下嘅收獲，於是製作咗一套專為張國榮度身打造嘅電影《英雄本色II》，並響1987年上映，張國榮最終憑呢套電影獲得香港電影金像獎影帝提名。


1988年響由關錦鵬執導嘅電影《胭脂扣》入面扮「十二少」陳振邦，張國榮認為十二少係個「鹹濕同膽小鬼」，係佢拍過嘅電影入面最中意嘅角色。佢亦憑「十二少」一角第三次獲得香港電影金像獎影帝提名，但最終以一票之差輸畀洪金寶，理由係「戲份太少」。


張國榮響開始「封咪演唱會」之前，已經接拍咗由吳宇森執導嘅《縱橫四海》，佢原本打算開完演唱會同拍埋《縱橫四海》之後就移居加拿大，但臨走之前佢講咗句︰「我想拍王家衛嘅戲」，當時係華星娛樂職員、《阿飛正傳》策劃陳善之知道後就即刻安排王家衛同張國榮見面。


本身王家衛只打算畀張國榮客串，後嚟佢認為張拍得好，所以加重咗張嘅戲份。為咗拍好呢套戲，張國榮仲特登去減肥。佢以精湛嘅演技將角色「旭仔」嘅浪蕩不羈演繹出嚟，評論大讚張冇淨係停留響導演畀演員嘅對白、動作設計層面，而係深入角色嘅內心。


雖然《阿飛正傳》一出街個時口碑並唔好，票房亦唔高，但越後就越受歡迎，被認為係香港文藝片中嘅經典之作，「旭仔」嘅一句「冇腳嘅雀仔」更成為經典台詞。張國榮亦憑呢套電影獲得第十屆香港金像獎最佳男主角，加上王家衛響拍呢套電影個陣曾經教張國榮好多表演嘅技巧，令張國榮演技突飛猛進，為佢之後嘅國際成名打好基礎。


1993年，張國榮響電影《霸王別姬》扮主角程蝶衣，佢細膩、全情投入咁演譯咗程蝶衣嘅「不瘋魔不成活」，甚至導演話好依然要求重拍。佢憑攞法國康城影展嘅金棕櫚獎、國際影評人聯盟大獎費比西獎、美國金球獎嘅最佳外語片獎、奧斯卡最佳外語片提名等。


1994年，張國榮因主演《東邪西毒》，獲香港電影評論學會最佳男演員獎、威尼斯國際電影節最佳男演員提名，但由於票房慘淡，所以後嚟就拍搞笑版《東成西就》。同年亦憑住《金枝玉葉》成為當年香港暑假電影票房嘅冠軍。


1997年，佢響電影《春光乍洩》做男主角。響呢奪戲入面，佢扮演男同性戀者何寶榮。呢套電影令佢得到空前成功，獲得戛納國際電影節最佳男演員、第17屆香港電影金像獎最佳男主角、第34屆臺灣金馬獎最佳男主角三個提名。


1999年，張國榮覺得香港電影業處於低迷嘅時間，為咗帶嚟更多嘅活力，佢同二十位香港導演組成「創意聯盟」。其中由張之亮執導嘅《流星語》就係呢個聯盟其中一個作品。張之亮搵過好多演員，但就得張國榮肯去拍呢套戲。


張國榮響2000年獲香港政府邀請拍攝同製作公益電影《煙飛湮滅》，響唔收錢、冇條件下參加呢次製作。呢次作品係張國榮第一次執導嘅電影，所以非常重視，仲請嚟多年嘅好朋友梅豔芳做女主角。由於運籌得當，呢次拍攝用咗5日就完成。


面對拍攝工作咁快就畀傳媒曝光，張國榮好嬲，並且同劇組簽保密協定。不過當時張國榮亦忙住拍電影《異度空間》、而大陸投資方又響2002年10月畀人拉咗去坐監，《偷心》開拍日期一再被推遲，最終響張國榮死後計劃流產。


張國榮一生人淨係代言過五個廣告，全部都係響80年代代言，分別係大家樂、柯尼卡菲林、百事可樂、To You Chocolate同埋山葉機車。雖然廣告代言少，但發揮嘅影響力非常大。佢響大家樂代言個陣曾經講出「為你做足一百分」嘅口號，雖然出場得5秒但已經引起巨大轟動，口號沿用到依家。


張國榮亦係百事可樂亞洲區第一位代言人，響1988年成為「百事巨星」，更響同年開始「百事巨星張國榮演唱會」。而韓國嘅To You Chocolate經佢代言後銷量急增300%，一躍成為當時韓國銷量第一嘅朱古力。


佢生前最後一個代言嘅廣告係山葉機車，本身張國榮並冇打算接呢個代言，但當時公司認為佢形象好，加上想捧下新人柏安妮，於是就安排張國榮同柏安妮接下呢個代言，結果成功響台灣引起一陣機車潮，張國榮亦成功打入之前一直都開拓唔到嘅台灣市場。


而張國榮家姐張綠萍響後嚟接受香港電台訪問嗰陣表示，佢嘅抑鬱症係生理上，冇得醫嘅，有醫生寫咗一張長達四頁嘅報告畀佢，話「抑鬱症響醫學上分為心理同生理兩方面，生理嘅就係因為腦部入面嘅化學物質唔夠平衡而導致，心理嘅大家都知係唔開心嘅嘢導致。


由於張國榮死得太突然，加上當日係愚人節，唔少人都唔信、以為係玩笑，所以當知道嚟真之後都好驚訝。消息震撼亞洲樂壇，仲有眾多Fans。有Fans接受唔到張國榮嘅死，於是跟住自殺。響張國榮自殺前嘅3月份只有99人自殺，但到咗4月份自殺個案就大增32%至131人，其中有唔少死者留低嘅遺書表示自己嘅死同張國榮自殺有關。


2003年4月8號，張國榮嘅葬禮喺香港殯儀館舉行。大批歌迷喺當日早早聚集喺殯儀館外，喺場嘅唔少明星同埋歌星，如張國榮生前嘅知己梅艷芳，都喊到收唔到聲。電影界代表導演徐克，音樂界代表填詞人黃霑同埋藝人代表張學友讀悼詞。